
ÎN LOC DE PREFAŢĂ 


Prof. Ion Oană, 
Preşedintele Filialei Muşcel a Societăţii de Ştiinţe Istorice din România 


La | Decembrie 2018 se împlinesc 100 de ani de când, la Meca noastră ..., la Alba Iulia —n 
Ardeal, citându-l pe marele poet naţional Adrian Păunescu, 100.000 de români, într-un puternic 
entuziasm istoric, au aclamat şi au aprobat Proclamaţia de Unire a Transilvaniei, Banatului, Crişanei 
şi Maramureşului cu patria-mamă, Regatul României. 

Cu acest moment se încheie procesul de formare a Statului Naţional Unitar Român după ce, 
la 24 ianuarie 1859 a avut loc unirea Moldovei cu Ţara Românească — numită și Unirea Mică, la 28 
noiembrie 1918, Bucovina îşi afirmase Unirea şi apartenența la Regatul României, iar, cu opt luni 
înainte, Basarabia, un alt teritoriu românesc dintre Prut şi Nistru, proclamase unirea cu patria mamă 
România. Toate aceste evenimente au avut loc într-un context istoric delicat pentru lumea europeană 
şi implicit şi pentru România. Cu patru ani înainte, Marile puteri europene zornăiau ameninţător 
armele pregătindu-se pentru ceea ce va fi prima mare conflagrație mondială. Micile state, cu 
năzuinţe naţionale, erau în pericol. Care tabără, oare, va garanta împlinirea aspirațiilor naţionale !? a 
fost întrebarea ce se punea atunci. Înţelepciunea politicienilor, ce în acea vreme conduceau destinele 
României Şi gîndirea corectă a regelui Ferdinand, au dat prioritate taberei care ne garanta împlinirea 
aspirațiilor naționale: Antanta, adică Franţa, Anglia şi Rusia. Astfel, pe 15 august 1916 batalioanele 
române au trecut Carpaţii cu elan, spre împlinirea marelui vis : Reîntregirea. Brava armată română, 
în ofensiva sa din Transilvania, nu a putut fi oprită decât prin nerespectarea de către Franţa a 
propriului dicton Noblesse oblige, aceasta neîncepând ofensiva în Balcani la momentul stabilit 
strategic, astfel că, atacați din sudul Dunării de trupele bulgaro — germane, a trebuit să oprim 
înaintarea în Transilvania şi să ne repliem pe crestele Carpaţilor unde s-au dat bătălii crâncene, 
inclusiv în grădinile noastre, prin luptele de la Pravăţ — Măgura. În Muşcel, frontul de luptă a 
stagnat mai mult de o lună după care românii au fost bligaţi să se retragă, inamicul neobținând vreo 
victorie aici. Germanii ocupă Câmpulungul fără glorie, iar armata română luptă eroic în vara anului 
1917 la Mărăşu, Mărăşeşti şi Oituz pentru apărarea a ceea ce a mai rămas din România: Moldova. 

Anul 1918 a fost unul de triumf al binelui asupra răului. Marile imperii se destramă, inclusiv 
Austro-Ungaria din care făceau parte şi Transilvania, Banatul, Crişana, Maramureşul şi Bucovina. 
Imperiul Țarist nu mai există iar Rusia este măcinată de revoluția bolşevică şi de războiul civil ce a 
urmat. Franța dă Germaniei lovitura de grație, iar armata română reocupă teritoriul României ocupat 
de germani. 

În acest context a avut loc evenimentul pe care îl comemorăm la | Decembrie 2018 — 
REÎNTREGIREA neamului românesc şi când, pentru prima oară, s-a scris pe Tricolor UNIRE ! 


INFO 
"Lupta de veacuri pentru realizarea unităţii statale a fost încununată 
cu succes la | Decembrie 1918, când se înfăptuia şi Unirea Transilvaniei cu 
România, eveniment salutat cu un deosebit entuziasm în comunele şi satele 
judeţului Muşcel, printre care s-a aflat şi Lereştiul. Aici au avut loc 
numeroase adunări, la care țărănimea, tineretul, intelectualii comunei şi-au 
manifestat bucuria de a vedea împlinită una dintre năzuinţele de veacuri ale 
tuturor românilor. 
Din relatarea profesorului doctor inginer Cojocaru Gh. Iosif, nepot al 
i ja economului de vite (oierului) lon (Niţă) If. Cojocaru, care în perioada anilor 
Ion (Niţă) If. Cojocaru 1920-1923 a fost preşedinte al Comisiei interimare, aflăm că județul 
Muşcel a fost reprezentat la Alba Iulia pe 1 Decembrie 1918 de 13 călăreți 
pe cai albi ce au trecut Carpaţii pe drumul secular al muntelui Roşu. În această delegaţie, Lereştiul a 
fost prezent prin Ion (Niţă) If. Cojocaru.”? 


1 Revista Argeș, Nr. 12/dec. 1958, p 5. 
” Ion Oană, Istorie şi cultură în Lerești-Muşcel, Ed. Ars Docendi, Bucureşti, 2017, p. 50. 

CENTENARUL MARII UNIRI 
DE LA UNIREA PRINCIPATELOR, LA UNIREA CEA MARE 
REPERE CRONOLOGICE DEFINITORII 


Col.rtr.Laurenţiu Domnişoru 


Anul acesta, la 1 Decembrie 2018, se împlinesc 100 de ani de la făurirea României Mari. 
Evenimentul istoric la care ne referim a fost rezultatul direct al acţiunilor şi luptelor de veacuri ale 
marilor bărbaţi de stat ai românilor şi al maselor largi populare. Luptele românilor pentru făurirea 
Marii Uniri s-au intensificat şi au căpătat aspecte concrete şi definitorii începând cu prima parte a 
veacului al XIX-lea şi s-au încheiat definitiv şi irevocabil în ultimii doi ani ai deceniului doi din 
veacul al XX-lea, prin marea întrunire populară şi națională din ziua de 1 Decembrie 1918, de la 
Alba Iulia, când s-a decis unirea tuturor teritoriilor locuite de români, care se aflau sub ocupaţie 
străină „cu Patria mamă România. 

În perioada la care ne-am referit s-au desfăşurat practic zeci şi zeci de momente şi acţiuni 
menite să ducă, mai întâi, la Unirea cea Mică, de la 24 Ianuarie 1859, iar apoi la Marea Unire de la 
1 Decembrie 1918. Ne vom referi, în cele ce urmează în mod cronologic, la un număr de 39 astfel 
de momente şi acțiuni. 

* 1 Ianuarie 1847. Într-un cuvânt înflăcărat rostit de Nicolae Bălcescu, la Paris, în faţa unor 
studenți și a altor cetățeni români ce se aflau în capitala Franţei, marele nostru revoluţionar 
democrat a subliniat dorinţa arzătoare a românilor din ţară şi din străinătate de făurire a unității 
noastre statale. Cu acel prilej, Nicolae Bălcescu a spus, printre altele: „ 7inta noastră socotesc că 
nu poate fi alta decât unitatea națională a românilor, unitate întemeiată, mai întâi de toate, în idei 
și în simţire, care să ducă cu vremea, la unitatea politică”. 

* 3 - 5 mai 1848. Se desfăşoară la Blaj, pe câmpia zisă a Libertăţii, o Mare Adunare 
Naţională. Cu acel prilej participanţii la întrunire adoptă documentul intitulat „,Petițiunea 
Naţională”. În contextul dat, într-un entuziasm de înaltă vibraţie naţional-patriotică, de aclamații și 
urale, „din piepturile miilor de participanţi, acolo, la Blaj, s-au auzit, se pare pentru prima oară pe 
pământul românesc, prin care se enunţa o dorinţă, o realitate şi un vis: „Noi vrem să ne unim cu 
Tara!” 

* 12 mai 1648. La Braşov, din inițiativa unui grup de revoluționari români, se editează 
programul revoluționar intitulat „Principiile noastre pentru reformarea Patriei”. În cel de-al 
şaselea articol al acelui program, se prevedea această dorință de mult timp preconizată de către 
românii moldoveni şi munteni: „Unirea Moldovei şi Valahiei, ( n.n. Muntenia ) într-un stat 
neatârnat românesc”. 

* 21 iunie 1848. În revista literară românească intitulată „Foaie pentru minte, inimă şi 
literatură ” se publică poezia denumită „Un răsunet”, semnată de poetul Andrei Mureşanu. In 
ultima parte a acestei creaţii poetice, se fac ample şi pertinente referiri la unirea românilor trăitori în 
spațiul românesc într-un singur stat liber şi independent. Iată care sunt acele versuri: „Români din 
patru unghiuri, acum ori niciodată, / Uniţi-vă în cuget, uniți-vă-n simţiri; / Deviza-i libertatea și 

scopul ei prea sfânt, / Murim mai bine-n luptă, cu glorie deplină, / Decât să fim sclavi iarăşi pe 
vechiul nost pământ”. 

Poezia „Un răsunet”, denumită apoi „Deşteaptă-te române”, va fi pusă apoi pe note 
muzicale de către Anton Pann. 

* august 1848. Se publică la Cernăuţi, din inițiativa şi prin grija istoricului, publicistului şi 
viitorul om politic şi de stat Mihail Kogălniceanu, programul revoluţionar intitulat „Dorințele 
Partidei Naţionale din Moldova”. În cadrul programului se află înscris un paragraf special referitor 
la mult aşteptata unitate politico - statală a românilor din Moldova cu cei din Ţara Românească și la 
unirea lor într-un stat liber, suveran şi independent. În cuprinsul acelui paragraf se consemnează, în 
mod expres, următoarea idee teoretică şi practică: 

„ Unirea este cheia bolţii fără de care s-ar prăbuși tot edificiul naţional”. 

* 25 mai 1856. A luat ființă, în localitatea Socola din judeţul Iaşi, Societatea intitulată 
„Unirea”. Scopul ei declarat expres, era acela ca membrii săi să militeze şi să lucreze în vederea 
înfăptuirii Unirii Moldovei cu Ţara Românească. 

* 26 iunie 1856. În ziarul „Steaua Dunării” se publică un articol special în cuprinsul căruia 
sunt tratate direct și pe larg probleme referitoare la unirea Moldovei cu Țara Românească. În articol 
se vorbeşte, se pare pentru prima dată în presa scrisă, de Unirea Principatelor Române şi se lansează 
o caldă chemare a populaţiei la înfăptuirea unirii. lată câteva extrase din acel articol: „Srrigătul - 
Unirea Principatelor și Suveranitatea statului român... să străbată munții, câmpiile, văile şi 
dealurile noastre, să umple aerul, să răsune până în unghiurile pământului românesc cele mai 
îndepărtate, ca lumea întreagă să înţeleagă și să se încredinţeze că Unirea este sufletul poporului 
român, că este glasul României. Unirea Principatelor... este unire de român cu român. Moldovenii 
și muntenii sunt de un singur neam, 0 singură fiinţă, ei nu sunt moldoveni Şi munteni, ci numai 
români ”. 

* februarie 1857. În ultimile zile ale acestei luni, la laşi se constituie un comitet special 
denumit „Comitetul Electoral al Unirii Principatelor”. Câteva zile mai târziu, acel comitet îşi 
alcătuieşte un program politic de acţiune, document istoric în care se consemnează printre altele: ,, 
Unirea Principatelor într-un Singur Stat şi constituirea unei adunări legislative reprezintă 
interesele întregii naţiuni”. 

* 3 martie 1857. Din inițiativa unor oameni politici şi de cultură se constituie la București 
un „Comitet al Unirii”. În programul de acţiune al comitetului se consemnează rostul acestui 
organism și anume acela de a milita și a lucra pentru ,„ Unirea celor două Principate Române”. 

* 7 octombrie 1857. În cadrul unei şedinţe a Adunării Ad-hoc din Moldova, din iniţiativa lui 
Mihail Kogălniceanu şi cu participarea sa efectivă, se întocmeşte un proiect de rezoluție privitoare 
la Unirea Moldovei cu Ţara Românească. În cuprinsul acestui document, se exprimă, pe de o parte, 
dorința arzătoare a românilor moldoveni de a se uni cu fraţii lor din Ţara Românească, iar pe de altă 
parte se afirmă că „Unirea Principatelor... este firească și legitimă”. 

* 8 octombrie 1857. Se desfăşoară, la Bucureşti, o şedinţă a Adunării Ad-hoc din Țara 
Românească, în timpul căreia se discută pe larg despre dorinţa locuitorilor din Principat de a se uni 
cu cei din Moldova frățească. În procesul verbal întocmit în cadrul şedinţei s-a făcut următoarea 
apreciere: „ Națiunea Română recunoaşte că Unirea amândurora Principate într-un singur stat, ar 
da o chezășuire dezvoltării lor”. 

* 5 ianuarie 1859. Într-un entuziasm de bucurie și de urale de nedescris, în cadrul 
adunărilor elective din Moldova, colonelul Alexandru loan Cuza este ales ca Domn al acestui 
Principat. Exprimându-şi marea sa bucurie şi a tuturor românilor din spaţiul românesc față de 
decizia alegătorilor moldoveni, omul politic şi de cultură Mihail Kogălniceanu a rostit următoarele 
cuvinte în numele Adunării Elective: „ După 154 de ani, Moldova a intrat în vechiul său drept..., 
dreptul de a-și alege, de capul său, domnul. ”. Referindu-se apoi la domnitorul ales pe tronul 
Moldovei a spus printre altele: „ Alegându-te pe tine domn în Ţara noastră, noi am dorit să arătăm 
lumii ceea ce Tara doreşte: la legi noi, om nou.” 

* 8 ianuarie 1859. În ziarul „Steaua Dunării” se publică un articol substanţial în care se 
elogiază bucuria românilor moldoveni şi munteni şi a altor români trăitori în străinătate prilejuită de 

alegerea lui Alexandru Ioan Cuza ca Domn al Moldovei. În articol se consemnează printre altele: 
Înălțarea pe tronul Moldovei a preînălțatului Alexandru loan Cuza, este astăzi în ochii tuturor 
românilor, în ochii Europei şi ai lumii întregi, dovada supremă că Unirea Principatelor este 
singura viață cu care românii trăiesc. Astăzi fericirea românilor este Unirea Principatelor”. 

* 24 ianuarie 1859. În cadrul unui entuziasm popular, în urma votului exprimat, Adunarea 
Electivă de la Bucureşti anunţa pe toți românii din cele două Principate că Alexandru loan Cuza a 
fost ales şi ca Domn al Ţării Româneşti, de fapt ca Domn al ambelor Principate Române. Evocând 
şi elogiind acest fapt în numele Adunării Elective de la Bucureşti, deputatul şi omul de cultură 
Vasile Boerescu a spus următoarele: „ Această zi ( 24 ianuarie n.n. ) este cea mai mare ce au văzut 
românii în analele istoriei lor”. 

* 11 decembrie 1861. Domnitorul Principatelor Unite, Alexandru loan Cuza se adresează 
națiunii române printr-o Proclamaţie specială, în cuprinsul căreia se referă la Unirea Principatelor. 
În acest document istoric se consemnează, printre altele: „ Unirea este îndeplinită; națiunea 
română este întemeiată..., recunoscută de Înalta Poartă şi de Puterile Garante... Alesul vostru vă 
dă astăzi o singură Românie”. 

* 29 iunie 1866. Adunarea Electivă de la Bucureşti, care de fapt juca rolul de Parlament al 
țării, a adoptat prima Constituţie a României. În cuprinsul Legii fundamentale a României, la titlul 
întâi, intitulat „ Despre teritoriul României”, se consemnează următoarele: ,„ Principatele Unite ale 
României constituie un singur stat indivizibil, sub denumirea de România”. În titlul VI al 
Constituţiei, în articolul 125, se află înscrisă această consemnare: „ Orașul Bucureşti este capitala 
statului român şi reşedinţa guvernului...” 

* 6 august 1867. În ziarul „Românul”, care reprezenta o publicaţie de excepţie din 
România, se publică o apreciere foarte interesantă făcută de către politicianul Alexandru Papiu 
Ilarian referitoare la ecoul pe care l-a avut Unirea Principatelor în Transilvania. Reproducem în cele 
ce urmează spusele acestuia: „ Români din Transilvania, în împrejurările de faţă, numai la 
Principate privesc”. 

* 1880. În mai multe publicaţii din România se publică textul cântecului patriotic intitulat , 
Pe-al nostru steag” pe versurile lui Andrei Bârseanu şi pe notele muzicale ale lui Ciprian 
Porumbescu. În versurile acestui cântec se foloseşte pentru prima dată în istoria românească, în 
SCrIs, expresia sau sintagma „România Mare”. Redăm căteva versuri semnificative din acest cântec: 
„ Pe - al nostru steag e scris Unire, / Unire-n cuget şi-n Simţiri, / Și sub măreaţa lui umbrire, / Vom 
înfrunta orice loviri”; „, Trăiască România Mare, / Cu Bucovina și Ardeal, / Lăţind cu fal-a ei 
hotare, / Pe moștenirea lui Traian”. 

* 16 februarie 1883. În revista „Dacia viitoare” se publică articolul intitulat „România față 
în față cu principiul naționalităților”, articol în cuprinsul căruia se vorbeşte în mod expres despre 
dezideratul înfăptuirii unităţii noastre naţionale. Reproducem două extrase din acel articol: ,, Voim 
Dacia aşa cum fu, fiindcă istoria şi dreptul, tradiţiunea şi plebiscitul, trecutul şi prezentul ne dau 
dreptul de a aspira la o Dacie românească”; „Străbunii noștri ne-au conservat limba şi pământul 
strămoșesc; părinţii noştri, generaţia care se duce, au făcut Unirea (n.n. din 1859 ), independenţa 
(n.n. 1877 - 1878 ) şi mult au lucrat pentru libertate. Acum e rândul nostru, nouă ne e dat a 
completa unitatea națională”, adică a face România Mare. 

* 14 aprilie 1884. În ziarul „ Tribuna” care apare la Sibiu, fiind organul de presă al mișcării 
naționale a românilor din Transilvania, încep să se publice articole dedicate expres înaltului 
deziderat național al Unirii Transilvaniei cu România. Pe frontispiciul publicaţiei era înscris 
următorul motto: „Soarele nostru de la Bucureşti răsare”. 

* 17 decembrie 1890. Ia fiinţă, la Bucureşti, „Liga pentru unitatea culturală a tuturor 
românilor”. Liga îşi propune ca prin activitatea sa să acţioneze şi să lupte în direcţia înfăptuirii 
unității politico-statale a românilor de dincoace şi de dincolo de lanţul Carpaţilor, adică pentru 
înfăptuirea României Mari. În cadrul ligii au desfășurat o bogată și rodnică activitate o seamă de 
personalități de primă mărime din spațiul românesc, între care s-au numărat Nicolae Iorga, A. D. 
Xenopol, Vasile Pârvan, Victor Babeş, V. A. Ureche și mulţi alții. 

* 1910. S-a construit în orașul laşi o impresionantă statuie a domnitorului Alexandru loan 
Cuza. Pe monument se află înscrisă următoarea inscripţie: „Cuza Vodă a creat Unirea și în scurta 
lui domnie de şapte ani, a pus fundamentul statului român”. 

* 15 februarie 1915. Din iniţiativa membrilor din conducerea „Ligii pentru Unitatea 
Culturală a tuturor românilor”, o amplă întrunire populară a avut loc, în cadrul căreia participanţii 
au manifestat pentru înfăptuirea cât mai grabnică a României Mari. La întrunire au participat mii de 
oameni, dintre care şi numeroşi oameni politici şi de cultură ca de pildă: Octavian Goga, Nicolae 
Filipescu, Tache Ionescu, Vasile Lucaci și Barbu Ştefănescu Delavrancea. Din piepturile mulțimii 
s-au făcut auzite de multe ori, astfel de lozinci: „Vrem România Mare!”, „La fapte!”, Trăiască 
România Mare!”, „Ura, Ura, să trăiască România cea regească!”. 

* 15 august 1916. Cu ocazia intrării României în primul război mondial, care de către 
români era socotit a fi „războiul de reîntregire națională”, regele Ferdinand s-a adresat poporului 
român şi oştirii sale printr-un amplu Manifest. Referindu-se în mod expres la dorinţa arzătoare a 
românilor pentru făurirea României Mari, la începutul manifestului au fost consemnate următoarele: 
„Pentru neamul nostru, el ( n.n. războiul ) a adus ziua așteptată de veacuri de conștiința naţională, 
ziua unirii lui”. 

* 17 august 1916. În urma pătrunderii victorioase a trupelor române dincolo de lanţurile 
Carpaţilor, poetul Octavian Goga publică un articol de excepţie în care arată că munţii Carpaţi, care 
separau în două spațiul de vieţuire românească, nu mai reprezintă un brâu de separare ci unul de 
unire. lată un mic fragment din acel articol: „Carpaţii, care ne separau în două, care ne încercuiau 
în mijloc ca o chingă de fier, Carpaţii nu mai sunt. Oștirea română i-a mutat în țara românească ”. 

* 5 martie 1917. Din inițiativa unui grup de militari români ai fostei armate austro-ungare ce 
cazuseră prizonieri la ruşi și se aflau în lagărul de la Darniţa, de lângă Kiev se întocmeşte o 
declaraţie sau un angajament, în cuprinsul căruia foştii ostaşi români şi-au exprimat dorința şi 
hotărârea lor de a se încadra cât mai repede cu putință în armata română şi a lupta apoi pentru 
eliberarea Ţării şi reîntregirea ei. lată un scurt fragment din acea declarație: „Noi, ofiţerii, gradaţii şi 
soldaţii de neam, jurăm pe onoare şi pe conștiință, că voim să luptăm în armata română, pentru 
dezrobirea ținuturilor noastre româneşti de sub dominaţia Austro-Ungară şi pentru unirea lor la 
Românie”. În ziua de 5 martie 1917 în cadrul lagărului de prizonieri români aflat în Darniţa, s-a 
alcătuit un comitet al prizonierilor români. Acesta avea ca menire principală să-i organizeze pe 
doritori într-o structură militară care să se încadreze în armata română şi să lupte efectiv pentru 
alungarea trupelor inamice de pe teritoriul ţării şi reîntregirea patriei. Acea structură militară a 
primit denumirea de „Corpul Voluntarilor Români şi a fost recunoscut de Ministerul de Război al 
României. 

* 24 ianuarie 1918. În ziarul „România Nouă” care apărea la Chişinău se publică 
documentul intitulat „Chemarea adresată de Comitetul Central al Studenţilor români din Basarabia 
către tineretul basarabean”. În cuprinsul acelui document tineretul şi studenţii sunt chemaţi la luptă 
activă pentru unirea Basarabiei cu Patria - mamă. lată câteva prevederi din acea chemare: 
„Basarabia noastră este țară românească... Noi socotim că mântuirea neamului nostru este în 
unirea tuturor fiilor într-o singură ţară... Noi vrem o Românie a tuturor românilor”. 

* 27 martie 1918. Exprimându-şi dorinţa arzătoare a românilor basarabeni ca Basarabia să 
se unească cu Ţara- mamă, România, Sfatul Ţării de la Chişinău „hotărăște unirea Basarabiei cu 
România”. În Proclamaţia întocmită cu această ocazie se consemnează în mod expres: În numele 
poporului basarabean Sfatul Ţării declară: „ De azi înainte și pentru totdeauna Basarabia se uneşte 
cu mama sa, România”. În partea de încheiere a Proclamaţiei este scrisă această lozincă: „Trăiască 
Unirea Basarabiei cu România, de-a pururea și totdeauna!” 

* 27 aprilie 1918. Din inițiativa unui mare număr de români ce se aflau la Paris se constituie 
„Comitetul Naţional al românilor din Transilvania şi Banat”. Membrii săi care la început aveau în 
fruntea lor, ca personalitate marcantă pe Traian Vuia, iar apoi pe dr. loan Cantacuzino, şi-au propus 
„să militeze activ pentru independenţa Transilvaniei şi unirea ei cu Țara - mamă ”. 

* 6 iulie 1918. Din inițiativa unor personalități politice şi culturale româneşti aflate în 
Franţa, printre care s-au numărat: Octavian Goga, Tache Ionescu, Vasile Lucaci, loan T. Florescu, 

dr. Constantin Anghelescu se constituie la Paris „Consiliul Naţional al Unităţii Române”. În actul 
de constituire al Consiliului se arată că menirea lui este de a fi „exponent și apărător al intereselor 
poporului român în străinătate” şi de a milita şi lupta „pentru făurirea României Mari”. 

* 14 octombrie 1918. În Bucovina, la Cernăuţi în cadrul „Adunării Constituante”, ia ființă 
„Consiliu Naţional” format din 50 de membrii din toate judeţele și păturile sociale,fiind ales ca 
preşedinte Iancu Flondor. Membrii săi şi-au propus ca imediat să militeze și să lucreze în vederea 
împlinirii dorinţei fireşti şi arzătoare a Unirii Bucovinei cu România. 

* 16 octombrie 1918. La Budapesta se constituie „Consiliul Naţional Român Central” 
alcătuit din numeroase personalități române care militau și acționau pentru unirea Transilvaniei cu 
România. Menirea declarată a membrilor acestui Consiliu era aceea „de a lucra cu intensitate 
sporită, cu hotărâre de neclintit, pentru unirea Transilvaniei cu Patria - mamă, România”. Printre 
membrii marcanţi ai Consiliului Naţional Român Central s-au numărat: Vasile Goldiș, Aurel Lazăr, 
Ștefan Cicio Pop, Aurel Vlad, Alexandru Vaida Voievod, Tiron Albani, Ion Flueraş, lon Jumanca şi 
alții. 

* 8 noiembrie 1918. În ziarul „Românul” se publica „Hotărârea Marelui Sfat Naţional 
Român din Transilvania şi Ungaria, organism înfiinţat în România în vederea coordonării acțiunilor 
prin care se viza făurirea României Mari, document istoric în care se hotărăşte convocarea unei 
Mari Adunări Naţionale. Aceasta avea menirea să decidă unirea tuturor teritoriilor româneşti, cu 
Tara - mamă, România. lată câteva extrase din acea hotărâre: „Istoria ne cheamă la fapte... Suntem 
convinși că în afară de cei care vor reprezenta toate păturile sociale ale naţiunii la această istorică 
adunare, unde se va hotărî soarta neamului nostru pentru vecie, se va prezenta însuși poporul 
românesc în număr vrednic de cauza mare şi Sfântă... Fii tare, neam românesc, în credinţa ta, căci 
iată, se apropie ceasul mântuirii tale”. 

* 15 noiembrie 1918. În Bucovina, la Cernăuţi se desfăşoară „Congresul General al 
Bucovinei”, în cadrul căruia participanţii hotărăsc, în numele tuturor confraţilor lor români 
bucovineni „unirea necondiționată şi pentru totdeauna a Bucovinei cu România”. Reproducem unul 
dintre ultimele articole ale moţiunii adoptate în acest sens: „Unirea necondiționată și pe vecie a 
Bucovinei în vechile ei hotare până la Ceremuș, Colăcin şi Nistru cu România”. 

* 1 decembrie 1918. Se desfăşoară la Alba Iulia Marea Adunare Naţională, în urma căreia, 
peste 100.000 de participanţi veniți din toate zonele României, în special din Transilvania şi Banat, 
adoptă istorica hotărâre de „Unire a Transilvaniei cu Tara - mamă și cu celelalte provincii surori ( 
Basarabia şi Bucovina )”. În cadrul istoricei întruniri naţionale, printr-o proclamaţie specială 
participanții hotărăsc prin vot deschis și aproape în unanimitate, unirea tuturor provinciilor 
româneşti cu România. În cadrul Rezoluţiei adoptate de către participanţii la adunarea naţională de 
la Alba Iulia, în articolul I, se consemnează următoarele: „Adunarea Naţională a tuturor românilor 
din Transilvania, Banat și Ţara Ungurească, adunaţi prin reprezentanţii lor îndreptățiți la Alba 
Iulia, în ziua de 1 decembrie 1918, decretează unirea acelor români și a tuturor teritoriilor locuite 
de dânșii cu România. Adunarea Naţională proclamă îndeosebi, dreptul inalienabil al naţiunii 
române la întreg Banatul şi la întregul teritoriu cuprins între râurile Mureş, Tisa şi Dunăre”. În 
ultimul articol al Rezoluţiei ( al IX-lea ) se arată cine va urma să conducă de îndată treburile 
României întregite. Redăm conţinutul respectivului articol: „Pentru conducerea mai departe a 
afacerilor Națiunii Române din Transilvania, Banat şi Țara Ungurească, Adunarea Naţională 
hotăreşte instituirea unui Mare Sfat Naţional Român, care va avea toată îndreptățirea să reprezinte 
națiunea română, oricând şi pretutindeni faţă de toate naţiunile lumii şi să ia toate dispoziţiile pe 
care le află necesare în interesul naţiunii”. 

* 29 decembrie 1919. În Parlamentul României Mari se votează şi se adoptă, prin vot 
majoritar, mai multe legi referitoare la ratificarea Unirii cu România a Basarabiei, Bucovinei, 
Transilvaniei şi Banatului. 

* 4 iunie 1920. Se desfăşoară în Franţa, în palatul de la Versailles ( Marele Trianon ), 
Tratatul de pace dintre Puterile Antantei ( 16 state aliate din care făcea parte şi România ) şi 
Ungaria, stat învins în Primul Război Mondial în calitate de stat succesor al Imperiului Austro - 

Ungar. Este un document de importanţă istorică pentru ţara noastră, pentru că în el se recunoaște pe 
plan internaţional Unirea Transilvaniei, Banatului, Crișanei şi Maramureşului cu România. 

* 15 octombrie 1922. La Alba Iulia, în orașul Marii Uniri de la | Decembrie 1918, se 
desfăşoară ceremonialul încoronării regelui Ferdinand I, zis şi Întregitorul, şi a reginei Maria. Cu 
acel prilej s-a bătut şi o medalie jubiliară. Piesa reprezintă pe avers chipul regelui, înconjurat de o 
ghirlandă din frunze de laur, iar circular acest înscris: „Ferdinand, Regele României și Maria 
Regină”. Pe reversul medaliei se află înscrisă următoarea înscripție: „Întâiul rege al tuturor 
românilor, încoronatu-s-a la Alba Iulia în 15 X 1922”. 

* 26 - 27 martie 1923. În Parlamentul României se discută şi se adoptă Constituţia 
României întregite. În titlul 1 al noii legi fundamentale a ţării, intitulat „Despre teritoriul 
României ”, sunt consemnate următoarele prevederi: „Art. 1. Regatul României este un stat naţional, 
unitar şi indivizibil”. 

„Art.2. Teritoriul României este inalienabil. Hotarele statului nu pot fi schimbate sau rectificate 
decât în virtutea unei legi”. 

„Art. 3. Teritoriul României nu se poate coloniza cu populaţie de gintă străină”. 

„Art.4. Teritoriul României, din punct de vedere administrativ, se împarte în judeţe, judeţele în 
comune”. 

În titlul VI al Constituţiei, denumit „Dispoziţii generale”, sunt consemnate prevederi 
speciale referitoare la drapelul României, la reședința guvernului şi la limba oficială a României 
întregite. Redăm mai Jos câteva articole: 

„Art. 124. Culorile drapelului României sunt: Albastru, Galben şi Roşu, aşezate vertical”. 

„Art. 125. Reşedinţa guvernului este Capitala Ţări”. 

„Art, 126. Limba românească este limba oficială a statului român”. 

MESAJUL REGELUI CAROL al II-lea DIN ANUL 1934 CU 
PRIVIRE LA UNIREA TUTUROR ROMÂNILOR 


GI. Bg. ( rtr.) Florian TUCĂ 
Col. (rtr.) Laurenţiu DOMNIȘORU 


Căutând noi surse de documentare referitoare la acțiunile şi luptele românilor pentru unitate 
național- statală am avut marea bucurie şi satisfacție de a descoperi o sursă documentară cu totul 
deosebită despre care nu ştiam aproape nimic pentru că nu fusese pusă în valoare de către istoricii 
noștri şi chiar fusese dată uitării. Este vorba de „„mesajul” transmis poporului român în luna ianuarie 
1934 de către Regele Carol al II-lea, cu prilejul sărbătoririi a trei sferturi de veac de la Unirea 
Principatelor, când, de fapt s-a pus temelia politico-statală a înfăptuirii marelui act istoric de la | 
Decembrie 1918. În cuvântarea rostită atunci de către suveranul României (8 iunie 1930 -6 
septembrie 1940 ), sunt consemnate aprecieri, informaţii, sinteze şi concluzii deosebit de 
interesante, unele dintre acestea putând fi considerate, chiar şi în zilele noastre deosebit de actuale. 
Ținând seama de importanţa și valoarea celor spuse acum aproape 85 de ani de către Regele 
României, vom reproduce în continuare cuvântarea rostită de suveran. În prima din cele patru părți 
ale cuvântării se face o apreciere de sinteză, de o evidentă valoare ştiinţifică, nemaiîntâlnită de noi 
în alte izvoare istorice de referinţă.lată care este aceasta: „ Unirea Principatelor și unirea tuturor 
românilor, un singur vis în două realizări ( unirea din ianuarie 1859 şi Marea Unire din 1 
Decembrie 1918 ). Generaţiile ce vor veni mâine, vor găsi această unire fapt împlinit şi consolidat, 
vor trăi în ambianță că acest lucru a fost întotdeauna, nu vor putea concepe că vreodată ramurile 

aceleași familii au putut trăi despărțite de către graniţele trase de mâna omului. Și această 
ambianţă este cea adevărată, cea firească, ei vor avea dreptate de a-și pune această întrebare, căci 
despărțirea fraţilor sub trei stăpâniri a fost o despărţire pur formală. De când este neamul 
românesc, el a fost unul și nedespărţit. Superioritatea românilor asupra celorlalte popoare este 
tocmai aceasta: nu suntem formaţi din trei mlădițe pornite din aceeași tulpină, ci suntem un Singur 
trup ce nu poate fi despărţit niciodată. Proba hotărâtoare este că la Dunăre, la Tisa, la Nistru şi 
desişurile Carpaţilor vorbim aceeași limbă percepută şi rostită de toți locuitorii acestui pământ 
românesc”. 

În continuare, în Mesajul rostit de Regele Carol al II-lea se relatează pe scurt cum de au fost 
posibile Unirea cea Mică şi Unirea cea Mare și legăturile fireşti dintre ele. Iată ce se spune în mesaj: 
„Istoria ne învaţă cum s-a făcut această unitate politică ce alcătuiește România de azi. Învăţăm că 
cutare sau cutare s-a zbătut ca să o realizeze, că ieșirile noastre au sângerat spre a dezrobi pe 
fraţi. Este adevărat, dar aceasta a fost munca de mistrie a ziditorilor Patriei. Unirea s-a înfăptuit 
însă mai presus de toate, fiindcă era o cerință biruitoare a neamului. Această cerinţă a istoriei, 
acest imperativ biologic al Unirii este tocmai chezășia supremă a veşniciei ei. Pe acest fapt istoric 
ne putem apăra îndeajuns spre a afirma în fața lumii drepturile noastre etnice asupra acestui 
pământ ce-l stăpânim dintr-un drept mai presus decât toate drepturile oamenilor, dintr-un drept al 
naturei. Dar, ca în orişice, nu există drepturi fără datorii. În această zi de praznic ( aniversarea a 
85 de ani de la Unirea Principatelor -n.n.), trebuie să ne reculegem și să ne întrebăm care este 
datoria noastră, a acelora de azi faţă de acest neam care prin virtuțile lui și puternica sa rezistență 
etnică, a permis ca România să fie cea întregită în care trăim azi”. 

În următoarele două paragrafe ale mesajului sunt relatate unele învăţăminte relevante pentru 
urmaşii celor două uniri. lată care sunt acestea: „Din istoria înfăptuirii unirilor se pot desprinde 
multe învățăminte și trebuie să desprindem învăţăminte, căci altfel istoria n-ar fi decât un roman ce 
n-ar Sluji decât la distracţia unora. Istoria este, mai presus decât toate, un ceaslov al înțelepciunii, 
din care trebuie cules cât mai mult folos pentru ziua de azi şi pentru cea de mâine. Prea des nu se 
văd decât grijile prin care am trecut și pe care le-am biruit. Primul învățământ pe care-l putem 
trage din acțiunea celor ce au desăvârşit marele acte dim 1859 şi 1918 este credinţa. Fără o 
credință desăvârșită în dreptatea cauzei, fără credința că ei săvârşeau un act de înaltă echitate 
istorică, ei n-ar fi găsit puterea de a birui toate piedicele și de a fi trasat harta lumii de azi. Al 
doilea învâțământ este că în politică, ca și în natură, faptele importante se îndeplinesc fiecare la 
timpul său şi că răbdarea este una din virtuțile care ajută omul și naţiunile să înfăptuiască lucruri 
mari. Răbdarea, unită cu pasiunea în muncă, au permis să se scurgă aproape 60 de ani care 
despart Unirea Principatelor de Unirea tuturor românilor, au permis ca și Coroana Moldovei și a 
Munteniei trecând prin Coroana de oțel a Independenţei să devină Coroana României etnice de azi. 
Dar mai presus de acestea, ( Unirea - n.n. ) este o noțiune care trebuie să domine minţile şi 
sufletele noastre ale tuturora, aceasta este chiar denumirea înfăptuirii ce o sărbătorim chiar astăzi: 
Unirea. Prin Unire s-a săvârşit România de ieri, prin ea s-a întregit România de azi, prin Unire 
trebuie să desăvârşim şi să întărim România de mâine”. 

În ultima parte a mesajului transmis de regele Carol al II-lea poporului și națiunii române 
acum aproape 85 de ani, sunt prezentate, ca un fel de concluzii, îndemnuri adresate de suveran, 
poporului român de a fi mereu unit în cugete, în simţiri şi acțiuni, pentru păstrarea şi apărarea Marii 
Uniri înfăptuite în Decembrie 1918. Regele Carol al II-lea îi salută pe români cu gânduri bune și 
curate şi-i cheamă la unitate pentru a păstra, pentru ei și pentru urmaşii lor, unirea şi unitatea 
poporului român înfăptuite în 1859 şi 1918. Redăm şi această ultimă parte a mesajului: „ O fi fost 
pe vremuri rivalități și lupte între fraţi, azi nu mai trebuie să fie. Azi în România, care ar trebui să 
fie Țara cea mai fericită din lume, nu mai trebuie să mai fie nici o dezbinare, nu mai trebuie să fie 
decât o singură năzuinţă salvatoare, aceea a Unirii tuturor într-o singură conlucrare dezinteresată, 
într-un Sprijin mutual neprecupeţit pentru binele și folosul singurului factor permanent: Poporul 
Românesc. Popor care în decursul veacurilor a ştiut să-și arate virtuțile sale şi care prin puterea sa 
de rezistenţă şi prin credința sa către el însuși, a înfăptuit marele fapt istoric ce-l sărbătorim azi. În 
această zi a Unirii, gândul meu se îndreptă către acei care au luptat și s-au jertfit în decursul 

vremurilor pentru unitatea neamului lor, în primul rând le datorăm uitarea resentimentelor ce 
despart pe unii; lor şi copiilor noștri le datorăm unirea în gânduri și Simţiri, pentru ca aceştia să nu 
ne poată învinui că nu ne-am făcut pe deplin datoria către poporul nostru”. 

Citiţi, dragi români, conţinutul mesajului pe care, acum aproape 85 de ani, Regele Carol al 
II-lea l-a transmis tuturor românilor. Textul cu mesajul regelui a fost publicat în ziarul ,„Gazera 
Sătmarului” într-unul din numere sale din luna ianuarie 1934. Considerăm că el va fi fost publicat 
Şi în alte publicații româneşti din epocă. Mesajul Regelui Carol al II-lea are un conţinut istoric 
foarte important pentru posteritate. 


ODĂ ROMÂNIEI 
DE 
M.S. REGINA MARIA A ROMÂNIEI 


. 


Românie, tu țasa mea de înfier=, ţara bucuriiior şi a strădaniilor mele ! 
Ecoul numelui tău, cae pentru mine umple spațiul, ar trebui, 
socot, să răsune în toate inimile așijderea ca'm inima mea. 

Ție m'am dăruit eu; tu eşti ținta şi temeiul vieţii mele, bucuriile 
tale sunt ale mele, ale mele durerile tale. Din marele tău vis mi-am făcut 
visul meu; cinstea ta e cinstea mea; m'am pătruns de năzuințele tale; 
cred în slava ta şi cu tine vreau să merg întru întâmpinarea ei. 

Eu vin de departe —a fost o vreme când pe pământul tău nu eram 
decât o străină. Astăzi, atât de depii: sunt a ta, că par'că niciodată pi- 
cioarele mele n'au străbătut alte căi decât ale tale. 

Văd, poate, ochii mei albaștri ma: limpede pentrucă odată au ţintit 
alte orizonturi în altă țară? 

Sutesința Îcâgă iriiniie îmai târe uzcât bucuria; îmi eşti oare atât de 
scumpă, fiindcă am sufevit prin tine şi cu tine? 

Zilele trăite între hotarele tale n'au fost, toate, zile de noroc. Am 
cunoscut singurătatea în mijlocul mulțimii; am cunoscut jalea de-a fi 
străină în ţară străină, și dorul fierbinte de ducă mă prindeă — dar tu 
mă înlănțuiai cu o putere tot mai covârșitoare, 

Mare e vraja ta şi nelămurită, o Românie! Cine vine la tine, re- 
vine mereu şi fără 'ncetare. De atâtea ori a fost lăudat belșugul câm- 
piilor tale și munții tăi, și cerurile tale şi apusurile tale de soare; 
bogățiile tale pline de făgăduinţi și comorile tăinuite în pământul tău. 

Și aș vrea, la rândul meu, să-mi înalț glasul și să vorbesc de tine — 
de tine așă cum te-am cunoscut, aşă cum te-am simțit, așă cum erai în 
vremea când îmi contopiam vieaţa cu vieaţa ta, dăruindu-ți inima mea, 
sufletul meu şi lacrimile mele. 

Drumurile tale mi-au părut dintru'mtâiu prea lungi și prea prăfuite; 
soarele tău prea strălucitor, Întinderile tale fără margini mă obosiau: 

eu veniam dintr'o ţară de neguri. Umbră visam și poteci alergând spre 
pășuni verzi, și nouri pe ceruri, 

Apoi, încet-încet, pe nesimţite, mă învăluiai cu farmecul tău. Prindeam 
să înțeleg şi să iubesc zările tale nesfârșite, drumurile tale ce taie fața pă- 
mântului și aleargă ţintă spre soare-apune —ca și cum n'aravea altă margine, 

Dragă prindeă să-mi fie truda țăranilor tăi; am prețuit răbdarea 
lor, stăruința lor, credința lor, şi dela ei am învăţat să binecuvintez mi- 
reasma grâului care, asemenea tămâiei, se ridică seara din pământul 
înfierbântat de soare. i 

M'am urcat prin munţi, am străbătut codrii tăi neatinși de secure, 
am coborit prin văile râurilor tale, am umblat dealungul pâraielor tale, 
am rătăcit prin satele tale și visuri mari am visat pe țărmurile mării tale. 

Am cules florile tale și strugurii tăi; an: cântat cântecele tale și la 
muzica ta am tras cu urechea, am pus stăpânire pe coloarea ta, pe lu- 
mina şi pe Sământul tău — și-am lăsat clopotele bisericilor să mă cheme 
înlăuntrul altarelor tale. 

Am încercat să pătrund până în taina sufletului tău, să pricep și 
mândria ta și volnicele tale tăceri, și istoria trecutului tău și trecutul celor 
ce ți-au fost scumpi — cei cari, înainte de mine te-au ocârmuit, 

Uneori m'ai îndurerat; ciuda mea întreagă s'a revărsat asupră-ţi, 
zălog m'am simţit în braţele tale —casă te iert, apoi, din nou, cum tu însăți 
iertai pe străina care nu-ți mai eră străină, 

Am înţeles, cu vremea, că durerile tale au fost, din totdeauna, mai mari 
decât bucuriile, că tu ai fost ptmântul îndurerat al necontenitelor nă- 
văliri, că sabia și focul te-au pustiit rând pe rând, că mâna multor stăpâni 
cruzi te-a însângerat. Dar deși ai fost sfâșiată, turburată și prigonită, 
fiii tăi au rămas neîntrerupt credincioși obiceiurilor și datinelor lor, 
graiului și religiei, portului pe care l-au păstrat din neam în neam. 

Oricât de aprig te-au schingiuit și te-au pustiit, hoardele ce te-au călcat 
în picioare, vlaga rassei tale a înfruntat toate vrăjmășiile şi nici o tiranie 
sângeroasă, nici o năvălire străină n'a izbutit cândva să-ți înfrângă 
puterea și tăria voinţii tale de-a trăi, 

Neînduplecaţi, fiii tăi clădiau din nou ceeace fusese năruit, semănau 
iarăș ceeace fusese nimicit, mai răbdători decât însuș timpul — mai pu- 
ternici ca soarta însăş. 

Sub păruta lor resemnare, sub împăcarea fatalistă cu relele şi cu 
durerile lumii acesteia, mocniă această putere pe care nici o suferință 
n'o poate înfrânge. 

În anii tinereţii mele, te-am văzut propăşind în pace și în belșug, 
Stăpânii tăi de atunci te ocârmuiau cu înțelepciune și cu hotărire către 

mărirea ta. Cu neatârnarea dovedită, cu numele cinstit printre na- 
ţiuni, cu hotarele statornicite, trăiai în legături de prietenie cu celelalte 
țări, bucurându-te în liniște de bogăţiile pe care nimic nu păreă că 
le amenință, Fu o vreme de pace, cu adevărat. 

Dar ca toată păruta mulțumire materială, în pofida înfloririi 
tale învederate, un vis ațipiă în sufletul fiecărui fiu al tău, acelaș vis de 
aur al unei prea scumpe nădejdi... 

Căci dincolo de hotarele munţilor, aveam frați cari grăiau aceeaș 
limbă, cari purtau acelaș vestmânt, cari se rugau în biserici asemenea 
cu ale noastre —şi aceste hotare nu trebuiau înlăturate, iar mâinile 
fraților noştri nu trebuiau de mult unite cu mâinile noastre ? 

Acest vis de unire pe care o generaţie îl lăsă moștenire celeilalte, 
al cărui ecou eră în fiecare cântec, cu rădăcini adânci în toate cugetele, 
fiii tăi l-au visat atât de mult încâtau umplut cu dânsul și inima mea. Ei m'au 
făcut să trăesc în acest dor până când a ajuns al meu ca și al lor —și 
uneori mă întrebam care ar fi suveranul binecuvântat căruia îi va fi dat 
să îndeplinească acest ideal prea mare, prea luminos, prea minunat 
ca să rămână numai o lumină dincolo de zarea zilelor noastre. 

Şi totuş ! Cu câteră maiaproape decât credeam !Şi fără veste sosi ziua cea 
mare, dincolo de lacrimi și de groază, orbindu-ne cu lumina ei covârșitoare. 

Atunci te-ai ridicat, o, Românie, din pașnica ta siguranţă, la înăl- 
țimea patriotismului tău tradiţional, ca să te arunci într'o luptă mai 
grozavă decât toate câte a cunoscut istoria până atunci, 

Cu inima şi sufletul în tremur, eu te vedeam cu grijă, căci ştiam 
că ceasul sărbătoresc sunase și că mergeam, cu ochii legați, să înfruntăm 
fatalitatea care, în picioare, ne făceă semn, cu sabia în mână. 

Am văzut pe fiii tăi alergând din patru colțuri ale pământului tău — 
veniau sumedenii, din fiecare casă, din fiecare colibă, să răspundă la 
chemarea Regelui lor care, pentru a-i călăuzi și pentru a împlini mai 
bine destinele acestei țări, căreia el i-a închinat vieața, n'a pregetat să-și 
calce inima în picioare. 

Şi i-am văzut pornind, pe toţi acești oameni, pe toţi acești tineri, mân- 
dria căminurilor tale, o, Românie! — feciori, bărbaţi, părinţi, fraţi, pă- 
răsind pașnicele lor îndeletniciri, jertfind ambițiile lor personale, iubi- 
„rea lor, familiile lor, uniţi într'un singur gând şi în marea dorinţă de a 

luptă. lupta cea mare până la capăt, 

Aiurea, pretutindeni în largul lumii, oameni tineri şi voinici își 
dăruiau la fel sângele rumen, jertfind totul, fără un cuvânt —simplu, grav. 

Ai noștri plecau c'o floare la chipiu şi-un cântec pe buze; iar noi, 
femeile, le întindeam armele înghiţindu-ne plânsul, cu fruntea sus, cât 

de sus puteam so ridicăm, căci făcusem, din grija de dânşii, o grea și 
măreață cunună, 

Oricât de grozavă ar fi fost lupta începută, nu ducea ea la ţinta 
cea mai înaltă? Acolo, gata să-l atingem, ne chemă visul pentru care 
am trăit, orbitor și măreț; focul luptei și moartea se ridicau între el şi noi, 
dar totuş! cauza noastră eră o cauză sfântă, noi luptam de partea Dreptului 
și a Dreptăţii, nimic nu ne puteă desnădăjdui — înainte spre Biruință !... 

Cu adevărat, o, Românie, în ceasul acela, mai mult ca oricând ţi-am 
fost mamă, suflet din sufletul tău — bătăile inimii tale svâcniau în mine, 
sângele tăueră al meu. Nădejdile tale le trăiam, mă temeam cu temerile tale, 
înduram durerile tale, plângând lacrimile tale și prin rănile tale sângerând. 

Te-am văzut sfâșiată, sdrobită — apoi trădată și părăsită în voia 
sorții. Te-am văzut cufundându-te în noaptea neagră — ca mai frumoasă 
să te ridici în zorile slavei. Am văzut pe fiii tăi stingându-se cu miile, 
cosiţi de sabie, de foc, de foame și de boală. Am văzut chipurile lor sco- 
fâlcite şi aiurite; am văzut rândurile lor sparte și soldaţii noştri — sche- 
lete rătăcind ca o turmă prigonită din toate părţile. Căminurile tale 
pașnice au fost jefuite — le-am văzut prefăcute în cenușă şi în ruină. 
Pământul tău, altădată rodnic, a fost făcut vraiște, holdele tale rase, 
bogăţiile tale subpământene în flacări, aşă că cerul și pământul s'ameste- 
cau într'o vălvătaie uriaşă; drumurile tale, căile ferate, podurile, le-am 
văzut nimicite și munca unei întregi generaţii pierind ca și cum n'ar fi fost, 

Femeile tale le-am văzut ridicându-se ca nişte spectre în faţa co- 
libelor lor în pulbere, căutând cu ochi de'i:ebunie-spre drumul acela, pe 
care nu mai răsunau pașii mult așteptați — n'au să mai răsune niciodată. 
Le-am văzut privind aiurite la cadavrele copiilor lor morți de foame — 
şi ochii lor erau uscați, groaza unei dureri prea mari arzându-le lacrimile. 

In surghiun pe propriul nostru pământ, ne acățam desnădăjduiți 
de bucata de pământ ce ne mai rămăsese. Păreă că lumea întreagă ne-a 
părăsit, eram asemenea unui ostrov în mijlocul flacărilor; nici un glas 
de prieten nu veniă până la noi şi nici un strigăt de îmbărbătare, nici o 
mână de ajutor nu ni se întindeă, 

Jefuiţi de tot ce aveam, afară de mândria noastră, tremuram 
sângeraţi în fața unui viitor încă enigmatic. Prăpădul nostru eră așă 
de deplin că păreă mai mult un vis urât decât o realitate — totuş sub 
cenușa iluziilor nimicite şi a nădejdilor ruinate tot mai ardea o flacără, 
pe care răstriștea n'o puteă stinge. 

In zilele acelea, căzură măștile şi toate mincinoasele înfățișări —apăru 


[i 
A 


fiecare cu chipul său adevărat: numai cel ce știă să rămână în picioare, 
rămânea; cel ce nu puteă—cădeă, Am văzut atâtea expresii felurite pe 

chipuri şi-am n învățat “atât de ri multe adevăruti = 
doase, sublime uneori; -neuitate“-totdezuna:*"* 
Gurile amuţiră, căci vorbele nu mai însemnau nimic, ochii se holbau 
cu priviri de stafii, toată puterea se încordă pentru a îndură ce nu se 
puteă îndură, pentru a înfruntă ce nu se puteă înfruntă, dar când mâinile 
se strângeau eră o încleștare aşă de tare că nimic n'o putea sfărîmă. 
Tu nu mai erai, 0, Românie, decât un mare suflet chinuit și înnă- 
buşit. Câmpiile tale ca şi cerul tău, râurile şi codrii și munţii, toate se 
înnăbuşiau de suferința ta. Eu o simțiam cum tremură în fiecare din 
membrele mele, până în străfundul fiinţei, dar cu toate acestea, o! ţara 
mea, ştiam că tu nu vei pieri. Sub cenuşa prăpădului, spiritul tău trăiă 
neînfrânt şi mi se părea că această flacără sacră Dumnezeu mi-a încre- 
dințat-o mie în pază. Şi i-am stat de veghe cu încrederea, cu nădejdea, 
cu iubirea dobândită pentru tine, puţin câte puţin, în vremea când în- 
i iaian, să mă fac una cu tine. 


în Zaea Credinţii, eu tot mai simțiam. o ) putere supraomenească ce mă 
sprijiniă, de par'că iubirea și increderea mea ar fi putut face minunile, 
în cari nimeni nu mai credeă, 

Şi totuș, umilită îngenunchiam în această vreme — cu adevărat mamă 
îndurerată cu inima sfâșiată, Copiii mei toţi mă chemau, mă rugau, trăind 
din iubirea pe care le-o dăruiam — mereu mai multă iubire și tot mai 
multă, încât mă întrebam cu neliniște dacă inima mea puteă fi atât de 
largă şi renumărată, să poată îndură sforțarea... 

Dar acolo, departe, dincolo de noaptea noastră, alții luptau, prie- 
teni, aliați — pentru libertatea lor și în acelaş timp pentru a noastră — 
o luptă eroică şi disperată, de care atârnă soarta noastră. 

Nici o veste nu mai ajungeă până la noi — nimic decât svonuri, 
iar dușmanul aveă grijă ca ele să fie cât mai descurajatoare cu putinţă, 

Totuș, ceva în mine simțiă că norocul trăește şi clipa cea mare se apro- 
pie... prin întuneric presimțiam zori atât de glorioase că ochii noștri, 
încețoşați de lacrimi prea multe, cu greu le-au îndurat strălucirea când 
ele au izbucnit în deplină splendoare. 

Credinţă, credinţă — mai presus de toate să avem credinţă, să nu 
şovăim, să nu ne împăcăm cu înfrângerea, să rămânem neînfricați, zi 
cu zi, ceas cu ceas, până ce soarele se ridică din noul 

Şi n'a fost în zadar, 0, ţara mea! Ziua cea mare a venit şi a sunat 
clipa minunată a liberării. Eu am primit-o în genunchi —ea ne-a găsit încă 
vii, şi flacăra care ne luminase, deși șovăitoare și slabă, nu se putuse stinge. 

Precum treci prea repede din noapte la lumină puternică, mă sim- 
ţiam orbită, sdrobită; niciodată în zilele necazului, n'am fost atât de 
sfârșită ca în această oră a biruinţii, când visul de aur se împliniă, marele 
vis strămoșesc... 

O, Românie! iată-i uniți pe toți fii tăi, lanțurile sunt sfărimate, 
robia biruită —iar munţii nu mai sunt! 

Și Dumnezeu ne-a îngăduit nouă, Regelui tău și Reginei tale, să-ți 
fim cârmuitori în ceasul acesta, să trăim această zi supremă împreună 
cu tine; Dumnezeu a poruncit ca numele noastre să poată fi pe veci 
înscrise pe pagina cea mai glorioasă a istoriei tale ! 

Acela a fost ceasul în care nu puteam decât să cădem în genunchi, 
lăsând cu toţii să ne scape de pe buze marele strigăt de recunoștință 
pe care inimile noastre îl trimiteau spre Dumnezeu. ' | 

Da, biruința şi mântuirea şi împlinirea ! 

Dar în cântările de laudă care urcă spre tine, Doamne, va răsună 
şi tremurul suferințelor noastre, vor răsună și glasurile tuturor celor ce s'au 
jertfit pentru cauza noastră și nu mai sunt aici să se bucure. cu noi. 

Dacă istoria unui popor se scrie în adevăr cu sângele fiilor săi — 
aşă a fost pentru tine, o, Românie! Dintre cei ce au pierit, câţi au murit 
și mai triști, atunci când totul păreă desnădăjduit pentru noi! Deaceea 
ceasul biruinții sărbătorești și curaplite trebuie să-l primeşti cu capul plecat 
și cu inima umilită, cum primește credinciosul Pepe la altar. 
M 
noștri, cum acoperă oăasitutud nostru — mormintele celor cari ne-au 
dat libertatea. Tu nu-i uită, o, ţara mea!nu uită tinerele vieți jertfite, 
locurile goale la atâtea mese; nu uită sângele ce a 'nroșit câmpiile, codrii, 
munţii şi râurile tale, oh! nu le uită! 

Şi acum, popor al meu, e rândul zidirii. Temeliile sunt puse, marea 
operă e începută. Clădeşte, clădeşte ! Inlăturând orice luptă, să ne strân- 
gem în această unitate sacră, pe care am câștigat-o cu sângele nostru 
și care va face puterea noastră. Piatră de piatră, zidește-ți viitorul; cu 
bărbăţie, cu încredere, mergi înainte — dar, pentru ca edificiul pe care-l 
ridici să fie nepieritor, în veci să nu uiţi sufletele, sufletele fără de număr, 
pe care ai așezat pietrele acestui edificiu! 


lorminte acoperă lumea, "coperă pământul celer ce-au-fost-aliașii- 


A aaa» 


Material pus la dispoziție de doamna Laurenţia Arnăuţoiu 

BINECUVÂNTAREA POPORULUI ROMÂN 


Teolog Florian Liviu Cioacă 
Director Casa de Cultură,, Tudor Muşatescu,, 


Istoric nu sunt, dar la invitaţia şi dorinţa dumneavoastră pentru a adăuga un cuvânt în 
această colecție: Revista de Istorie „„Muşcelul,, am să încerc să aștern câteva gânduri scrise. Ca 
reper în timp Şi spațiu, având coordonate: ca timp, anul mântuirii 2018 după Hristos, si ca spaţiu 
coordonatele geografice : 20” 15”- 29* 48 longitudine E; 43*44'- 48*26” latitudine N, noi cei de 
aici ne bucurăm de viață (darul Lui Dumnezeu). Iată 100 de ani (un secol) de la momentul fericitei 
împliniri a României noastre, al întregirii acestui popor care acum 20 de secole, ca printr-un Sfânt 
Botez al Sf.Ap. Andrei, al Domnului Dumnezeului nostru lisus Hristos, se renaşte de sus din Duhul 
Sfânt. 20 de secole în care acest neam (creaţie a Lui Dumnezeu) a fost şi este ispitit, robit, atacat şi 
chinuit de multe forţe văzute și nevăzute, interne sau externe gata să-l distrugă. În tot timpul a fost 
o lucrare a Sfinţilor Mucenici, Cuvioşi, Ierarhi dar şi a bravilor eroi căzuţi la datorie, care au ţinut 
cu ajutorul Lui Dumnezeu flacăra aprinsă a acestui neam. Doamne apără-ne şi ajută-ne căci mare e 
forța răului. lată ce ni se prezintă: Un strop de plăcere, o clipă de rătăcire şi ne vânează sufletul. 

Acum gândesc la cei de sub glia aceastui pământ, atunci când ei erau în faţa duşmanului şi 
apărau cu pieptul lor pământul, neamul şi cele sfinte fără a şovăi că pierd stropul de plăcere 
efemeră. Dee Domnul ca în pace să purtăm crucea noastră și să nu facem de ruşine pe cei care au 
amestecat pământul cu sângele lor. 100 de ani puţini şi totuşi atâtea transformări care derulate, nu 
sunt altceva decât istorie, povestea poporului nostru. Lumina care a rezistat vânturilor negre şi a 
luminat acest pământ românesc. Avem în mintea şi inima noastră că România este „Grădina Maicii 
Domnului,,. Vreau să cred că poporul roman este precum aurul curăţat de pământ, curăţat în foc, 
curățat de şapte ori, cum spune psalmistul, iar nu zgura care se aruncă. Vreau să cred că suntem în 
continuare sarea acestui pământ aşa cum au fost sfinții Apostoli ai Domnului nostru lisus Hristos. 

Vreau să cred că suntem un popor liber şi cand spun asta, doresc să fiu înţeles; căci această 
libertate înseamnă a fi Rob al Lui Dumnezeu, nu e un paradox, ci un adevăr pentru că cel ce nu e 
Rob al Lui Dumnezeu e rob al păcatului, şi atunci unde este libertatea? Așadar, cine e rob păcatului 
nu e liber, ci e liber a fi un păcătos. Aşa ne învață Sf. Ap. Pavel în Epistolele sale. Vreau să cred că 
acest popor a fost, este şi va fi credincios Lui Dumnezeu cu nădejde în viaţa veşnică aşa cum ne-a 
arătat lisus Hristos Domnul Nostru, si cu Dragoste 
Divina în suflet. 

lata ce-mi povestea bunica mea Ecaterina, 
“maica Tinca” aşa cum îi spuneam noi, care a 
petrecut în istoria acestui pământ 93 de ani: 
“maică,...aveam 6 ani cand a fost răscoala din 1907, 
dar copil fiind io nu întelegeam ce a fost. Mai târziu 
la 17 ani a fost războiul, dar nici atunci nu ştiu care 
cum se luptau... ce pot să spun, că au trecut pe aici 
nemți şi erau respectuoşi şi cumsecade, daca le 
dădeam ouă sau câte o găina, ţuică sau mere ne 
plăteau şi nu rămâneau datori. Ce-mi amintesc că se 
vorbea foarte mult atunci de România Mare. Au fost 
apoi vremuri şi bune şi grele dar noi ne bucuram de 
cele ce aveam de la Dumnezeu: de copii, de pământ 
şi de munca noastră.” 

În încheiere, găsesc acel moment al Marii 
Uniri aşa precum cele trei degete se unesc spre 
închinare, ele fiind ale aceleiaşi mâini, altfel 
dezbinarea acestei uniri o asemăn cu “o schilodire” a 
poporului român, care are dupa cum am spus un 
sfânt Botez al lui Dumnezeu. 


Sara 2 

UN OM AL VREMURILOR SALE: Alexandru Ciura 


Ing. CONSTANTIN AGRICOLA MIU 


Fragmente din romanul cu acelaşi nume care va apare în luna noiembrie 2018 


Poate că numai Dumnezeu a legat firele sfinte ale istoriei unui popor, astfel că prin tainele 
pline de adevăr, ieşite la lumină, să poată înfăptui minunea de a reuși UNIREA tuturor celor născuţi 
să-şi strige mama Şi patria în aceeaşi limbă! Lacrimile strânse în decursul celor o mie de ani de către 
românii ardeleni, lacrimile durerii purtate printre străini, s-au transformat într-un zâmbet cucerit cu 
atîtea sacrificii. 

Am amintit de acele fire care, reale sau doar închipuite, ne lasă semnele despre care voi 
vorbi în cele ce urmează. Nu aveam nicio intenție de a marca într-un fel sau altul UNIREA din 
1918. Scrisesem, este adevărat, despre amintirile comisarului de poliție Nicolae Costilă din Curtea 
de Argeș. Cartea a avut o bună primire, dar nu a provocat exces de entuziasm. Era greu ca un 
"organ de stat” dintr-un orăşel cvasi-necunoscut, să poată avea un cuvânt greu prin prezentarea 
înfăptuită de un scriitor la fel de puţin cunoscut şi apreciat. 

De la început mi-am dat seama că am călcat cu stângul, “spre dreapta”, e adevărat, de 
aceea m-am decis greu ca să încep o carte nouă, de la 0, fară documentare anterioară, fără minime şi 
umile cunoştinţe care să-mi uşureze ieșirea din inerție şi să-mi răscolească sentimentele, să-mi 
trezească amintirile, să mă înrobească zi şi noapte în patima scrisului. 

Cartea comisarului Costilă a început să "umble” şi după o perioadă primesc un telefon de 
la Timişoara, de la fosta mea profesoară de chimie din liceu, doamna Georgeta Adamescu. Am 
ascultat cu plăcere cuvintele frumoase referitoare la comisar și la cartea lui, răspândite de mine în 
spațiul românesc. Îmi propune să scriu despre bunicul dinspre mamă, dar fără jurnal, doar asistat de 
două personalităţi: profesoara de chimie, adică dumneaei, şi nepoata, studenta Simina! Până la urmă 
mă decid: trebuie să încerc Bunicul se numea Alexandru Ciura. Era născut la Abrud în anul 1876 
ŞI fusese preot, gazetar, scriitor, profesor de limba română, meserie câştigată la Budapesta. Mă 
învârt prin ceață până în data când primesc prin poştă de la Timișoara, un plic cu tot ce se găsea la o 
parte a familiei, despre Alexandru Ciura. Încep să studiez documentele, să mă strecor printre 
jaloanele pregătitoare MARII UNIRI DIN 1918. Aflu lucruri extraordinare despre un om 
necunoscut. Cât a putut să muncească pentru poporul şi ţara sa, cât bine a putut face pe oriunde a 
umblat şi pe unde a lăsat urmele intelectualului român! 

Redescopăr Blajul, dragul de el! Fac cunoştinţă cu prietenii profesorului Ciura, cu 
societatea vremii sale care mă fascinează şi mă emoţionează până la lacrimi. Să-i aflăm: Aurel 
Vlaicu, I.L. Caragiale, Şt. O. Iosif, Octavian Goga, lon Agârbiceanu, loan Slavici. Am ajuns să stau 
cu sufletul la gură de teamă că nu mai am timp ca să termin această scriere care m-a copleșit! M-au 
aşteptat surprize inimaginabile: 

- Arborele genealogic al familiei Ciura, realizat în ultimile secole, după o activitate 
gigantică realizată prin studiile efectuate în bisericile maghiare de mai mulți mulți membri ai 
familiei. 

- Scrisorile lui Caragiale și Agârbiceanu către Ciura, ieşind în evidență scrisoarea lui 
I.L.Caragiale scrisă de acesta cu o zi înainte de a muri. Se pare că a fost ultima lui scrisoare, lucru 
accentuat şi de George Călinescu. Menţiunea că Proclamaţia de Unire a fost redactată de Al. Ciura 
ŞI citită la Alba Iulia de Vasile Goldiș, cunoscută personalitate a vremii. Tot ceeace am primit de la 
Timişoara, începând cu anul 2014, a trecut prin mâna doamnei profesoare care se apropia de vârsta 
de 90 de ani. La un moment dat mi s-a confesat cu durere: ”Scuză-mi scrisul, dar abia mai văd! 
Dacă mai ai întrebări vom vorbi la telefon.” Nepoata ei, Simina pesemne că a constituit liantul care 
a pus cap la cap toate documentele și informaţiile necesare elaborării unei astfel de lucrări. Lucrul 
acesta se adeverește în momentul când reuşeşte să cumpere cartea ” Scrieri alese” de Alexandru 
Ciura cu prefața şi prezentarea făcute de Aurel Millea şi Mircea Zaciu. 

Toate aceste documente mă obligă să-l socotesc pe Alexandru Ciura ca cel mai nedreptăţit 
dintre marii scriitori din Transilvania. Viaţa sa dăruită neamului românesc își dirijează mareele 
sentimentale, zbuciumul şi suferința până la cei ce astăzi se zbat să salveze adevărul despre UNIRE. 

În decursul a patru ani am reluat scrisul de zeci de ori. Ceva nu mergea. La un moment dat, 
am crezut că de vină este aurul din Abrud, cu tot ce poate aparţine de aceste practici vrăjitoreşti ale 
holoangărilor. Ce sunt aceştia? Sunt căutătorii filoanelor de aur și argint din Apuseni. 

Mă întorc la bunicul numit Alexandru Ciura, personalitate şi intelectual român de marcă, 
născut la Abrud în Ţara Moților, devenit profesor şi director la primul liceu românesc din Cluj, unul 
din artizanii Unirii din anul 1918. Om de o modestie ieşită din comun, un bun român, nu a ieşit 
niciodată în faţă. El a făcut parte din echipa de profunzime a intelectualității române din 
Transilvania, el este — se pare- cel care a conceput apelul pentru transilvăneni citit de Vasile Goldiș 
la Marea Adunare de la Alba Iulia din 1 Decembrie 1918. 

Profesorul Alexandru Ciura, uitat de vreme şi de contemporanii săi, rămâne o personalitate 
nobilă, care după Unire n-a urmat calea politică. S-a dedicat instrucției şi educaţiei tinerei generații 
care creştea o dată cu Ţara, cu România. Profesorul era bolnav de românism şi de aceea socotea că 
românii instruiți, civilizați, educați vor ţine pasul Europei. A început activitatea didactică la Cluj cu 
organizarea pe principii moderne a primului liceu românesc din capitala Transilvaniei. În paralel a 
luptat pentru ridicarea culturală a tuturor provinciilor româneşti pentru ca unirea-de facto- să se facă 
mai repede şi uniform, el fiind un pilon principal în formarea intelectualităţii româneşti creată de 
regele Carol al II-lea între anii 1930 şi 1940. Studentul de la Budapesta care a ieșit profesor de 
limba română la Universitatea din capitala Ungariei și-a asumat o mulțime de responsabilităţi pe 
care cei care s-au dăruit politicii nu le-au înţeles. Îndemnul celui ce scrie aceste pagini către cititorii 
este de a vizita casele Raţiu de la Turda. 

Apoi Abrudul profesorului Ciura și obligatoriu orașul Blaj. Este traseul prescurtat al unirii 
teritoriilor româneşti apărate doar de îngerii acestui popor care au putut să se facă înţeleşi nu numai 
la Cluj şi Tîrgu Mureş, Timişoara și Suceava, laşi și Chișinău, Cernăuţi şi Silistra, dar chiar și la 
Bucureşti. Ghidul de astăzi este ales de mine , este chiar Profesorul Alexandru Ciura. 

Ciura, rămâne ca numele unei familii de intelectuali români originară din Abrud, care a dat 
foarte mulți preoți greco-catolici dar şi primari ai Abrudului. Abrudul, cel ce a fost multă vreme un 
Eldorado românesc, ne dezvăluie o altă lume, pe care sper, s-o ilustrez în continuare. 

Aceste argumente m-au emoţionat şi am început să mă pregătesc pentru a trece acest prag 
psihologic. Îţi trebuie tact şi curaj ca să abordezi problema Unirii tuturor românilor, a teritoriilor 
româneşti, a făuririi României Adevărate. Am spus România Adevărată pentru că în gândirea mea, 
România nu este nici Mare, nici Mică. România este una singură, este România Reală, România 
Adevărată! lar Istoria ei este la fel de adevărată numai când va reflecta istoria trăitorilor de neam 
românesc pe teritoriile care n-au a da socoteală nimănui, doar vorbitorilor de limbă românească. 

După experienţa mea de umil condeier şi „zugrav” al personalităţilor prezentate în cărțile 
anterioare, am purces cu greu la demararea acestui proiect. Au trecut doi ani, timp în care m-am 
adunat în primul rând pe mine, mi-am adunat gândurile, cunoştinţele, toate lucrurile care să mă 
ajute la desfăşurarea normală a evenimentelor care vor urma. 

Mi-am dat seama că pentru a scrie o asemenea carte, trebuie să mă întorc în timp, în istoria 
verde a timpului trăit de Alexandru Ciura, să trăiesc alături de cei care au desăvârşit unul din cele 
mai mari proiecte istorice româneşti, Unirea din 1918. Nu este uşor să te rupi de timpurile actuale, 
bolnave de deşertificare culturală şi pline de amărăciune şi să te afunzi în entuziasmul şi 
certitudinea pe care o pregăteau toţi românii acum 100 de ani! 

Mă gândesc şi voi încerca pe parcursul scrierii mele, să desluşesc şi să prezint cititorilor, 
cum vedeau făuritorii Unirii, România de peste 100 de ani! O primă concluzie se desprinde 
imediat. România de azi nu are nici-o legătură cu România visată de acei oameni extraordinari, care 
ne transmiteau ca moştenire încrederea în acest popor, siguranța că tineretul român va prelua 
conducerea ţării, că vom fi capabili să ne construim singuri viitorul, SĂ NE FIE RUŞINE! N-am 
învăţat nimic! N-am înţeles nimic! Suntem în luna octombrie a anului 2014. Primul Război Mondial 
a început acum o sută de ani în luna iulie. Nu se pomeneşte nimic, poate doar în virtutea obişnuinţei 

unui ,, înapoiat” ca mine, se mai găsesc scrise două-trei rânduri despre evenimentul care a s-a 
sfârşit cu o înfrângere militară dar cu un câştig de prestigiu pentru români: unitatea teritorială. 
Spunea cineva că prestigiul vine pe jos şi pleacă călare! Care prestigiu, care mândrie naţională? 

Mai avem doar trei ani până la 2018 şi nu văd nici-o mişcare. 

Dacă despre războiul din 1914 nici nu s-a amintit, poate că o parte din cei vinovaţi de 
această tăcere otrăvită, vor motiva că noi, România, am intrat în război în anul 1916. Nu! Românii 
transilvăneni, românii bucovineni, românii basarabeni au intrat în măcel chiar de la începutul 
războiului. Tinerii români din afara graniţelor României, se omorau unii pe alții pe frontul din 
Galiţia, unde se confruntau imperiile rus şi habsburgic. Putem să uităm că un prim - ministru de 
talia lui Ionel Brătianu a pregătit Unirea chiar din perioada de neutralitate a ţării? Că în momentul 
cel mai greu al ţării, când Ferdinand nu mai avea unde să se ducă, ajutorul i-a venit tot de la români, 
românii basarabeni care se desprinseseră de imperiul rus şi şi-au pus teritoriul la despoziţia Regelui 
lor, Regele Românilor! 

Unirea a fost pregătită pînă la cele mai mici amănunte. Voi trece în continuare prin 
documentele oficiale ale vremii şi vom descoperi că nimic nu a fost întâmplător. Alexandru Ciura, 
modelul de erou naţional, profesor de înaltă cultură, modest, harnic, cărturar de aleasă ţinută 
morală, nu este un caz particular, el este românul obişnuit din perioada tulbure a războiului, dar în 
care voinţa şi ambiția românească nu s-a frânt! Ca el a fost o generaţie. 

Astăzi am ajuns în starea de a nu şti nici măcar să ne sărbătorim ziua naţională, să ne 
cinstim eroii şi să fim mândri cu astfel de înaintaşi. 

Perioada de astăzi va rămâne, probabil, în istoria românească, ca o mâzgălitură scrisă pe o 
„surcică” pierdută în adâncimile neputinței! 

Vă mulţumesc domnule profesor Alexandru Ciura! Va mulţu-mesc doamnă profesoară 
Adamescu! Sunt fericit că m-aţi trezit la timp, că am fost capabil să receptez razele de speranţă ale 
celor care ne-au lăsat această ţară! Şi cum trebuia să fie cineva care să deschidă calea spinoasă a 
amintirilor acestui neam, voi încerca să fiu martorul acelor timpuri ce nu trebuie uitate vreodată! Să 
nu uităm că şi timpurile de astăzi, peste ani se vor numi „pe vremuri”. Să nu uităm că şi atunci vor 
fi cititori care ne vor judeca pe noi, cei de astăzi, aşa cum judecăm şi noi pe cei de dinainte. 

Au trecut mai bine de doi ani de la cele scrise mai sus. Suntem în luna august a anului 2017 
Şi voi continua frumoasa poveste a Profesorului Alexandru Ciura. Sunt conştient că trebuie să mă 
țin de cuvânt. Această carte trebuie să apară, cel târziu în luna noiembrie a anului 2018. Am reluat 
documentarea şi voi încerca uşor, uşor, să mă afund în lumea de acum o sută de ani. Să nu uităm 
niciodată că Transilvania vine acasă fără să-şi părăsească casa şi curtea, puţul, prietenii, limba în 
care a fost botezat noul venit pe lume sau morții din cimitire! 

Am în față o hartă a Europei. Privirea îmi este atrasă de partea dreaptă a acesteia. Aici 
continentul a "fiert permanent ” pentru că foarte multă vreme, cavalerii vestici, care au câștigat şi 
pierdut războaie de tot felul, au dezmierdat cu armele lor pe băștinașii estici, care n-au fost capabili 
să-şi construiască o catedrală monumentală, să facă un zgârie nori acceptabil, un turn sau un pui de 
zigurat. Numiţi cum le-a fost mai uşor vecinilor lor, amintiţi pentru prima dată de Herodot, care 
povestea de excursia ecologică a regelui persan Darius prin Dacia. Spune că persanul acesta a dat de 
un popor înrudit cu tracii de la sud de Dunăre, dar şi destul de diferit prin acceptarea unor zeități 
locale. Așa au continuat aceşti daci să stea călare pe nişte munți îmbârligaţi, putrezi de păduri 
seculare, plini de dihănii periculoase ce se mâncau între ele, şi care purtau nume ca: oaie, lup, 
berbec, cerb, urs. Nu râdeţi; hunii, tătarii, gepizii, toţi cu nevestele, au venit mult mai târziu. Ne mai 
spune Herodot că aceşti nemuritori care găureau soarele cu arcul, erau câştigătorii de facto ai 
jocurilor atletice dunărene pentru că antrenamentele lor erau unice: erau fugăriți de roiurile de 
albine deposedate de mierea depusă în bancomatele melifere arhaice. 

Privind harta din ce în ce mai amănunțit, am început să percep că aici se derula un film 
viciat de zgomote, morţi şi fum, de zeități astrale şi lustruit de limbile felurite ce se amestecau în 
cazanul ce se înegrea şi se estompa puţin doar în dreptul cerului sângeriu. Teritoriul acesta se 
numea Dacia, era o singură bucată solidă de pământ condusă de o singură mână forte. Era o ţară 
mare de care cei mici nu se apropiau iar cei mari o respectau, şi aveau de ce! Istoria ne amintește că 

"totul devine istorie”, că evoluţia ” de la literă la literatură” se datorează tot acestui concept, nu 
întotdeauna agreat de mai marii genului!! Mileniul deschis prin naşterea lui Cristos aruncă în 
talazurile timpului acest teriroriu, cu populația lui, cu particularitățile specifice ADN-ului acestui 
popor. Ce găsim aici la începutul celui de al doilea mileniu? De necrezut! Nimic! Nu mai 
recunoaștem nimic din ceea ce a fost! 

Evoluţia este scurtă, explozivă. Teritoriul locuit de dacii ocupați de romani dar şi de dacii 
liberi, se conturează cu păcatul de a deveni multiplu de trei. Ardealul, Muntenia şi Moldova își 
completează foile de drum cu care vor vizita enigmele geografice ale istoriei lor. Punctul lor de 

intersecție se va situa în Vrancea și va fi locul care va ţine unite cele trei entități 
româneşti. Interesant este faptul că tot în Vrancea se va plasa şi punctul de dezbinare dintre trei mari 
imperii care se vor numi: rusesc, austro-ungar şi turcesc. Fiecare dintre ele va rupe câte o bucăţică 
din provincia românească învecinată. În același timp vrea să ia fiecare, pentru început, felia de 
pepene pe care o supraveghează cu atenţie pentru că , de fapt, vizează tot pepenele. Cele trei 
imperii se bat între ele, două cîte două, la simplu, dublu, combinat, dar nu pe teritoriul lor de fapt, ci 
pe aceste teritorii romîneşti, pe care vor să le cucerească şi să le dezvolte o economie favorabilă lor. 
Aşa au luat austro-ungarii ARDEALUL, dar au uitat de românii care le populau. Rușii, mai 
moderni au ales doi din trei, adică Moldova şi Muntenia. Turcii au luat totul, Baiazid, Soliman, 
Mahomed n-au stat prea mult în cumpănă. 

De regulă, bătălule au avut loc pe teritoriul românesc. Acolo s-au produs visele mele de 
care aminteam și care ne-au mărit numărul de morți, foamete, victime nevinovate. Când Franţ Iosif 
a luat porcul, au venit turcii care ne-a promis un miel slăbănog. Când turcul ne-a luat turma de oi, a 

venit rusul care ne-a promis că ne dă cai tătăreşti... ȘI uite aşa ne-am trezit cu tătarii, cu 
hanii şi mârzacii care ne-au luat şi rima poeziei văcăreştiene de mai tîrziu şi ne-au impus prozodia 
slavonă. De aceea a trebuit să vină Eminescu şi să ne deschidă ochii că nu suntem o ţară de Dai 
Boje. Înainte de a trece, cu versuri cu tot, la Prometeul Carpatin, să concluzionăm că zona Vrancea, 
Buzău și Întorsura Buzăului, a unit pe români, a dezbinat cele trei imperii şi a adus ofrandă lui 
Zalmoxis prin cutremurele aducătoare de lacrimi şi sânge. 

Am învăţat istoria patriei analizând poporul român ca pe un codaș al clasei, care stătea în 
bordeie, tributar unor înapoiate cutume, mâncător de mămăligă, neştiutor de carte, şi câte și mai 
câte alte fabricaţii cu iz străin. Mă intreb, cum mama naibii, nu cu multă vreme în urmă eram 
grânarul Europei! Când văd prezenţele culturale care au dăinuit peste tot. Din Bucovina până în 
Banat şi Deliorman, mă întreb cum au fost ele gîndite şi executate de către bordeenii nemâncaţi care 
aveau asupra lor în permanenţă țăpuşile cu care jughineau nişte iepuri năpărliți înainte de vreme!! 
Am învăţat greşit că noi am stat cu mâinile în sân. 

Românul şi-a făcut întotdeauna casa, acasă la el! Nu s-a agăţat de streaşini străine, şi-a 
săpat puţul la el în curte sau în vatra satului românesc. De aceea a ştiut numai el cum să-i otrăvească 
apa jJinduită de alții pe doi zloți! Cine putea crede la infinit că Transilvania va rămâne despărțită de 
teritoriul românesc? Nu trebuie să fi stat prea mult în bordeie ca să ajungi la raționamentul 
proprietarului "de facto” a unor teritorii sfinte şi sfințite de moşul lor pe cîmpurile de luptă pierdute 
de pe hărțile hărțuitorilor de români. Sună patetic, dar adevărul rămâne curat ca filoanele de aur de 
la Roşia Montană sau de la Gura Barza. Eminescu mi-a dat de înţeles că adevărata capitală a noastră 
este Blajul, eu prelungesc linia Unirii până la Abrud, şi de aici până în Munţi Pindului sau 
PENINSULA Istria, unde croații ar trebuie să meargă în vîrful picioarelor, desculți, după ce au 
trecut iavaş-iavaş pe teritoriul românesc din Carpaţii din sec V ! 

Iată în ce condiții mă oblig singur să-mi desfăşor ambițiile mele istorice! Foarte important 
este faptul că simt cum pătrund zi de zi şi ceas de ceas în intimitatea familiei Ciura, și că 
redescoper, pentru a cîta oară?, că nu suntem înapoiaţii Europei, aşa cum suntem categorisiți de 
multe ori de către funcționarii Brabantului sau de către vecinii lor, proveniți din Indiile populate de 
papuași. 

ALEXANDRU CIURA s-a născut în data de 15 noiembrie 1876 la Abrud, comitatul Alba 


de Jos şi a decedat în data de 2 martie 1936 la Cluj. A fost preot, prozator şi publicist român. S-a 
născut într-o familie de preoţi din [ara Moților. Urmează studile la Gimnaziile 

din Blaj şi Sibiu (1886-1894), Facultatea de Teologie (1894-1898), apoi cea de Litere 
din Budapesta, cu specializare în română şi elină (1899-1902). A devenit suplinitor al Catedrei de 
Morală de la Seminarul din Blaj (1898-1899), profesor de română la Gimnaziul din Blaj (1902- 
1919), profesor de română şi director al Liceului „George Barițiu” din Cluj (1919-1936). 

A fost unul dintre întemeietorii şi primii redactori ai revistei „Luceafărul” de la Budapesta, 
în 1902, iar din 1906 la Sibiu, alături de Octavian Goga, A. P. Bănuţ și Octavian Tăslăuanu, în care 
a publicat numeroase schiţe, nuvele, recenzii etc. După 1902 a lucrat în redacția foii „Unirea” de la 
Blaj, fiind colaborator la principalele periodice transilvănene din vremea sa, autor de volume cu 
schițe, nuvele, traduceri. 

S-a numărat printre delegații la Marea Adunare Naţională de la Alba Iulia, care a decis 
unirea Transilvaniei cu România în 1918. 
A fost căsătorit cu Leontina Lucaciu, nepoata lui Vasile Lucaciu. 


A publicat: 

LITERATURĂ: ȘTIINȚĂ: 

"Visuri trecute”, Blaj, 1903. "Eminescu şi Coşbuc”, Blaj, 1903. 
"Icoane”, Budapesta, 1906. "Educaţia vechilor elini”Blaj, 1907. 
”Aduceri aminte” Orăştie, 1911. 

TRADUCERI: 


Dumas-Tatăl: „Din zilele lui Nero”, Blaj, 1907. 


Xe e e 


Aceste laconice informaţii se găsesc pe internet. Mulţi se folosesc de aceste informaţii 
seci şi reci ca să caracterizeze oameni de mare sensibilitate și valoare care rămân practic 
necunoscuţi. Pentru a nu cădea în 
aceste capcane, voi reda câteva pagini din amintirile profesoarei de chimie despre bunicul din 
CLUJ. Bunicul a murit în anul 1936. Nepoata avea 8 ani. Amintirile ei spun multe lucruri neştiute 
despre un om cu totul deosebit. 

Să ascultăm aceste amintiri: 

Când am început şcoala primară, m-a întrebat: „La ce oră te scoli dimineaţa? ”. Nu ştiu ce 
i-am răspus, dar el mi-a spus: „În zilele ce urmează va trebui să te obişnueşti să te scoli mai 
devreme pentru ca la ora 8 trebuie să fi la şcoală, şcoală care începe mâine. ” Felul în care mi s-a 
adresat, nici autoritar, dar nici blând, m-a făcut să înţeleg ce importantă are sculatul de dimineață 
pentru a ajunge la timp la locul și ora potrivită. 

După ce am început să scriu şi să citesc, a venit la noi, adică la mine şi la sora mea mai 
mică, Luci, şi ne-a adus două reviste pentru copii, care atunci erau proaspăt publicate în Bucureşti, 
special pentru copii. Erau „Universul copiilor” şi „Dimineaţa copiilor”. Ne-a făcut abonament şi 
din timp în timp discutam despre articolele şi povestirile din reviste. Acum îmi dau seama că din 
lipsă de timp, nu era un bunic care să ne spună poveşti, de aceea ne-a pus revistele pe genunchi şi 
ne-a îndemnat să ne obişnuim să citim. Niciodată nu l-am auzit ridicând glasul la nimeni din 
familie. Odată, povestea mama mea, că s-a suparat pe bunica şi a certat-o pentru că i-a arătat că 
a primit o geantă cadou de la o persoană. Acesta i-a spus că este pentru recunoştiință. Atunci 
bunicul, pe un ton imperativ, i-a spus să o înapoieze imediat. 

Din viața de zi cu zi mi-amintesc că era totdeauna îmbrăcat ca la catedră, nu l-am văzut 
niciodată îmbrăcat mai lejer. Avea ceas la vestă şi totdeauna venea cu un inel cu chei, aşa că 
atunci când intra pe uşă, de-alungul gangului se auzeau cheile zdrăngănind, până intra în camera 
sa. Eu cu sora mea, de multe ori luam nişte chei şi mergeam de-alungul coridorului până la uşă. 
Când apăreau mama şi mătuşa mea, sora ei, care stătea cu noi, făceam mare haz. Ne strângeam 
toți la masă, în special la cină, pentru că la prânz nu avea totdeauna timp. Când eram mici, ne-a 
luat o măsuţă şi două scăunele care erau puse lângă masa celor mari. Foarte des seara, la cină, 
venea un nepot de-al lui din partea unui văr de-al bunicului, care era avocat în Caracal. Acesta era 

student în Cluj şi bunicul îl mai ajuta. Într-o seară de iarnă bunicul i-a dat nişte lemne de foc, 
deoarece în camera închiriată nu avea. El le-a pus într-un geamantan, iar când a vrut să plece pe 
Scări, tocmai venea bunicul. Deodată s-a deschis capacul şi au început să cadă lemnele pe scări. 
Bunicul s-a amuzat şi am râs cu toţii când ne-a povestit seara, la cină. 

Acest nepot se numea Mihail Alexandru Ciura, care după ce a terminat facultatea s-a 
căsătorit cu mama, în 1937, la un an după moartea bunicului. Aşa se explică faptul că fiul lor, 
fratele meu mai mic cu 10 ani, poartă numele de Vasile Alexandru Ciura. Menţionez că pentru 
căsătoria mamei mele cu Mihail Alexandru Ciura a fost nevoie de dispensă, pentru că erau veri de 
gradul doi. 

Datorită preferinţei în Jamilie pentru numele de Alexandru Ciura, a avut loc o scenă comică 
la naşterea fratelui meu. În ziua naşterii lui, a venit la mama, la maternitate un funcţionar ca să 
înregistreze naşterea. Discuţia a fost cam aşa: 

- Funcţionarul: „Numele dumneavoastră ?” 

- Mama: „Alexandra Ciura” 

- Funcţionarul: „Numele de fată ?” 

- Mama: „Alexandra Ciura” 

- Funcţionarul: „Numele nou născutului?” 

- Mama: „Vasile Alexandru Ciura” 

- Funcţionarul: „Numele tatălui?” 

- Mama: „Mihail Alexandru Ciura” 

- Funcţionarul: „Staţi, nu aţi înţeles... Cum se numea tatăl dumneavoastră ?” 
- Mama: „Alexandru Ciura.” 

- Funcţionarul: „Da? Dar pe tatăl soțului?” 

- Mama: „Alexandru Ciura.” 

Funcţionarul strânge actele şi iese pe culoar şi spune soțului mamei: „Chemaţi repede medicul 
căci doamna aiurează...nu mai ştie să zică decât Alexandru Ciura!” 

Sărbătoarea Crăciunului era un prilej de bucurie în familie. Mama cânta la pian „O ce 
veste minunată ”, iar ceilalți o acompaniam cu vocile. Şi acum îmi dau lacrimile când aud acest 
colind şi simt parcă acea căldură din mijlocul nostru. 

Uneori, destul de rar, căci bunicul era prea ocupat, ieşea cu mine şi cu sora mea la 
plimbare. Era însoţit de unul sau doi din prietenii săi, care mi se păreau tare bătrâni căci aveau 
barbă sau mustață. 

Bunica, soția lui, născută Lucaci, nepoată de văr a lui Vasile Lucaci, ne-a părăsit cu 3-4 ani 
înaintea bunicului. Bolnavă de diabet, a avut un picior cangrenat care a trebuit să-i fie amputat. N- 
a rezistat după operaţie. 

Am doar amintiri vagi despre dânsa, eram prea mică. Bunicul ne-a părăsit în anul 1936. 
Aveam 8-9 ani, când a decedat la vârsta de 60 de ani. 

După anul 1915, în anul 1919 s-a înființat liceul „Gh. Bariț”, primul liceu românesc din 
Cluj, unde bunicul a fost numit Director. Deci, a fost primul Director român după Marea Unire. A 
urmat această direcţie cu toată dăruirea şi priceperea. Unii dintre prietenii săi, scriitori sau 
jurnalişti au intrat în politică, cum a fost Octavian Goga, care a ajuns Prim-Ministru în anii 
interbelici 1938-1939. 

De felul cum bunicul meu a îndeplinit această misiune am aflat mai târziu, când, pe 
parcurs, foşti elevi ajunşi medici, profesori, jurişti sau chiar Academicieni. Povesteau cât de mult l- 
au prețuit şi ca profesor dar şi ca exemplu de urmat. Dar cel mai impresionant a fost ce i s-a 
întâmplat fratelui meu, mai mic decât mine cu 10 ani, care s-a născut când bunicul nu mai era și nu 
a apucat să-l mai cunoască. Fratele meu era inginer la C.F.R. şi astfel călătorea mult. Odată când 
era într-o deplasare s-a nimerit în compartiment cu o persoană în vârstă care ştia de vorbă. Acesta 
i-a aflat numele fratelui şi i-a spus că el când era elev la Cluj a avut un profesor cu acest nume. 
Fratele meu a spus : „Era bunicul meu!”. Auzind asta, acel domn s-a ridicat în picioare şi s-a dus 
în faţa fratelui meu şi a spus că vrea să îi prezinte respectul pe care-l avea pentru bunicul. S-a 
prezentat: „Eugen Pora, academician la Cluj şi profesor universitar la Universitatea din Cluj. ”. 

Fratele meu s-a ocupat de mormântul bunicului. Acesta era în grija Statului, dar fratele 
meu s-a îngrijit să fie recondiționat. Aceasta s-a întâmplat cu un an înainte ca fratele meu să ne 
părăsească. A avut un accident de maşină cumplit, mortal. A avut şi el momentul de glorie când la 
Revoluţia din anul 1989 a făcut parte din grupul celor 6 care au stat permanent în balconul Operei 
din Timişoara, cu riscul vieţii şi au ţinut mulțimea din fața Operei, vorbindu-le şi încurajându-i. 
Soţia şi copii lui îl aşteptau acasă cu sufletul la gură. Primăria Municipiului Cluj a dat numele unei 
străzi după numele bunicului, Alexandru Ciura. Este în apropierea liceului Gh. Bariț. Eu regret că 
nu am mai avut ocazia să mai trec pe acolo. 

Mihail Ciura, nepotul bunicului meu, era fiul lui Alexandru Ciura, avocat, care s-a stabilit 
la Caracal. Acesta era văr primar cu bunicul, deci Mihail, fiul său, era văr de-al doilea cu mama. 
Mama s-a recăsătorit cu el, obținând dispensă. Eu şi cu sora mea mai mică, Luci, eram obişnuite 
cu el din perioada când era student la Cluj, venea zilnic la noi şi ne-am apropiat de el, aşa că după 
ce s-a căsătorit cu mama, i-am spus „tata Mişu”. El s-a ocupat de bunica mea, Leontina Ciura 
(Lucaci), căreia îi spunea „tanti Leontina”. A fost cu ea la spital când diabetul de care suferea a 
dus la cangrenarea unui picior şi apoi la necesitatea amputării acestuia. Ţin minte şi acum, deşi 
eram mică, 5 ani, cum povestea, fiind de faţă în sala de operaţie. În acea vreme, 1932, nu existau 
mijloacele de azi contra diabetului, aşa că sfârşitul a venit foarte repede.Din căsătoria lor, în anul 
1937 s-a născut fratele meu mai mic cu 10 ani decât mine, Vasile Alexandru Ciura. Bunicul murise 
în 1936, aşa că mama, împreuna cu mine şi cu Luci, l-a urmat pe tata Mişu tocmai la Buzău, unde a 
primit funcţia de Director la Casa de Asigurări Sociale. Din păcate, după o viaţă frumoasă, după 
doi ani, în 1939, când al Doilea Război Mondial începuse, tata Mişu a fost concentrat, iar în 1941 
a fost luat de pe front, a murit şi a fost decorat cu Ordinul Mihai Viteazul. Atunci, după multe 
greutăți, mama a luat hotărârea să ne mutăm la Timişoara, unde mai avea o soră, Zoe Ciura, 
căsătorită Bodorin. Acolo mama, ca văduvă de război, cu trei copii, a primit o locuinţă şi am urmat 
liceul, şi eu şi sora mea. La moartea lui tata Mişu aveam 14 ani şi am plâns când mă gândeam că 
fratele meu, Sandu cum îi ziceam noi, va trebuie să aibă o copilărie fără tată, aşa cum am avut şi 
eu. Ţin minte că Sandu nu își amintea de tatăl său, decât pe la 3 ani, atunci când acesta l-a învățat 
o poezie a lui Octavian Goga. Începea aşa cum pronunța el la 3 ani: „Văl de brumă argintie mi-a 
împodobit grădina/ Filelor (firelor) de lămâiţă li se uscă răvăcina (rădăcina) ”. 

Tata Mişu avea şi o pasiune pentru fotografii, cu aparatul, aşa cum era pe vremea aceea, a 
făcut pozele din familie pe care le avem şi acum şi cu bunicul şi cu bunica. Făcea astfel de poze la 
cină când ne adunam toți, poze în grădina liceului cu bunica şi poze cu mine și cu Luci. O poză în 
vizită la familia Dr. Bariț, cu care era prieten şi tata Mişu, poză în care este bunicul şi bunica, 
mama, tata Mişu, eu cu Luci şi familia doctorului Bariț . Cred că aveam vreo 3-4 ani, dar mai am 
amintiri vagi de la momentul respectiv. În multe poze tata Mişu folosea un trepied, pe care punea 
aparatul şi cu un întrerupător reuşea să se încadreze în poză. Aşa apare în această fotografie şi în 
cea de la cină cu bunicul. 

Alexandru Ciura, bunicul, şi-a început activitatea înainte de 1918, când locuia la Blaj, unde 
funcţiona ca profesor şi de aici funcţiona ca jurnalist la Luceafărul, unde a publicat încă de la 
înființarea revistei. Aceasta a avut loc la Budapesta, unde bunicul era atunci student. 

În articolele publicate, uneori semna cu pseudonimul „Simin” . 

Consider că şi astăzi avem nevoie de astfel de intelectuali. Am încercat să descriu profilul 
moral şi intelectual al unui român care s-a implicat în mod direct în obținerea libertăţii poporului 
său, ca partizan de primă mână al reunificării ţării sale. Dacă recitesc cele scrise până aici, îmi dau 
seama că sunt necesare încă 25 de pagini pentru a cunoaşte întreaga activitate literară a profesorului 
Alexandru Ciura. De asemenea se impune şi cunoașterea familiei Ciura şi a contribuţiei acesteia la 
apariția statului român pe care trebuie să-l predăm urmaşilor așa cum l-am primit. De aceea la 1 
decembrie 2018 sărbătorim Ziua Naţională a România şi odată cu ţara omagiem pe cei ce luptat 
pentru Unire. 

ALEXANDRU VAIDA VOEVOD - Personalitate marcantă în înfăptuirea 


actului Marii Uniri de la 1 Decembrie 1918 
Iulius Mureşan 
Alba Iulia 


În 18 octombrie 1918, Alexandru Vaida Voevod a citit o 
declarație în Camera Deputaţilor de la Budapesta, declaraţie 
redactată de fruntaşii românilor la Oradea, în care se spune că 
românii vor hotărî singuri asupra destinului lor şi nu mai recunosc 
Parlamentului şi Guvernuluil Ungariei de a avea dreptul de a 
dispune de soarta națiunii române. 

A urmat la Arad în 13 - 15 noiembrie 1918 , după cele spuse 
de luliu Maniu într-o cuvântare la „Marea întrunire anti — 
revizioniste” din Arad, organizată de PNȚ în 22 noiembrie 1936, 
„marele proces între guvernul din Budapesta şi între Consiliul 
National Românesc. 

In 1918 s'a declarat în Budapesta, prin d. Alexandru Vaida 
Voevod, dreptul românilor de a hotărî asupra soartei lor. A fost o 
declaraţie teoretică. Aici în Arad a venit ministrul Ungariei, faţă 
de care, Consiliul Naţional Românesc, — în faţa unui ministru 
care avea puterea în mână, — a spus că din ziua aceia Ardealul şi 
părțile româneşti din Ungaria se rup pe veci şi definitiv de Ungaria, şi s'a hotărît să se alăture, prin 
congresul convocat la Alba-Iulia, definitiv la România Mare. (...) 

In ceiace priveşte Ungaria şi celelalte state, care s-ar să ajute pe Unguri, noi să le aducem 
aminte, că noi Unirea pe veci cu România, nam făcut-o prin tratate, ci prin voinţa, prin hotărîrea şi 
prin puterea noastră. Noi, în baza dreptului de autodeterminaţiune, drept pe care lau reclamat 
totdeauna românii începând din veacul al 18- lea, şi în special adunarea, naţională din Blaj.” 
(Românul 20 / 1 decembrie 1936). 

În 20 noiembrie 1918, Consiliul Naţional Român a convocat pentru ziua de 1 Decembrie 
1918 desfăşurarea unei Adunări Naţionale la Alba Iulia, stabilind şi cei care vor avea drept de vot 
(toți episcopii şi protopopii români în funcțiune, delegaţii consistorilor, capitlurilor de canonici. 
asociaţiilor de femei, asociaţiilor culturale românești, şcolilor secundare, asociaţiilor de învățători, 
gărzilor naţionale româneşti, asociaţiilor de meseriaşi, asociaţiilor tineretului universitar român, 
Partidului Social Democrat şi câte cinci delegaţi aleşi de fiecare circumscripție electorală). 

Prin urmare, la adunarea de la Alba Iulia din 1 Decembrie 1918 au avut drept de vot cinci 
episcopi, patru vicari episcopeşti, 125 protopopi, şase delegaţi ai consistorilor celor două Biserici 
românești (ortodoxă şi greco - catolică), patru delegaţi ai capitlurilor de canonici, 90 delegaţi ai 
asociaţiilor culturale, 13 delegaţi ai sindicatului presei române, 17 delegaţi ai tineretului de la școlile 
superioare, 22 delegați ai institutelor financiare şi asistență socială, doi delegaţi ai asociațiilor 
sportive, 70 delegaţi ai asociaţiilor de femei, 27 delegaţi ai şcolilor secundare, 57 delegaţi ai 
asociaţiilor de învățători, 55 delegați ai asociaţiilor de meseriaşi, 17 delegaţi ai Partidului Social 
Democrat şi 655 delegaţi aleşi prin sufragiu universal de 131 circumscripţii electorale. 

Adunarea Naţională s-a compus deci din 1221 delegaţi reprezentând națiunea română din 
Transilvania şi Ungaria cu tot ce avea dânsa ca organizare bisericească, şcolară, economică, 
culturală şi socială, reprezentând şi circumscripțiile electorale în ființă conform normelor stabilite 
de Guvernul Ungar pentru alegeri parlamentare. 

A afirma deci că Adunarea Naţională Română de la 1 decembrie 1918 a fost întrunirea 
unui partid politic înseamnă a falsifica cea mai evidentă realitate. (....) 

S-a afirmat din partea aceleiaşi propagande interesate, că Adunarea Naţională de la 1 
Decembrie 1918 a luat hotărârea de unire cu România în prezența şi sub presiunea armatei române. 
Şi afirmaţia aceasta este absolut inexactă. În Alba Iulia se aflau la aceea dată numai trupele germane 
în retragere ale mareşalului Mackensen. Trupele româneşti se găseau la o enormă distanţă de locul 

Adunării” - scria Zenovie Pâclișan, cel care a fost secretarul Adunării Naţionale de la Alba Iulia 
(Vezi Societate şi Civilizație în Banatul istoric. Omagiu Prof. univ. dr. loan Munteanu, 2003, 
articolul lui Iacob Mârza, pag. 90, 91). 

Trupele române, cu câteva zile înainte de de 1 Decembrie au ajuns în zona Reghinului ( 
după unele surse, intrarea primelor trupe române în Reghin a fost în ziua de 28 noiembrie), 
înaintând din zona Gheorgheni - Miercurea Ciuc, prin urmare controlau, după cum se spunea, o 
suprafață redusă din colţul de Nord - Est al Transilvaniei. În partea de sud a Transilvaniei au intrat, 
de exemplu, în Braşov în ziua de 7 decembrie, iar în Alba Iulia în 19 decembrie. 
Paza adunării de la Alba Iulia a fost asigurată de căre gardiștii români din Alba Iulia şi din satele 
apropiate, la care s-au adăugat un număr de 100 gardiști din zona Blajului, 257 gardişti din zona 
Sibiului şi 250 gardişti din Munţii Apuseni. Comandantul acestor gărzi pe timpul desfăşurării 
adunări a fost Florian Medrea, originar din Ţelna, localitate din apropiere de Alba Iulia, fost căpitan 
în armata austro - ungară. 

În România Mare, Alexandru Vaida Voevod a fost de patru ori prim - ministru (în 
România Mare, dintre românii din Ardeal în afară de Alexandru Vaida Voevod, luliu Maniu a fost 
de trei ori prim - ministru, la care se adaugă Octavian Goga şi Miron Cristea, ultimul a fost şi 
patriarhul celei mai mari Biserici din România şi regent o perioadă, prin urmare înlocuitor de rege). 
Alexandru Vaida Voevod a fost şi sprijinitorul cel mai apropiat a lui Carol al II —lea când a introdus 
dictatura regală în anul 1938, în totală contradicţie cu Iuliu Maniu, dar şi „întemeietorul unei școli 
de gafe” spre bucuria Budapestei după cum scria Octavian Goga, deosebit de critic cu acesta. 
Una dintre acuzațiile aduse lui Vaida de către puterea comunistă de după anul 1945, a fost 
reprimarea violentă a grevei muncitorilor de la căile ferate din februarie 1933, în special a celor de 
la Atelierele Griviţa din București în 16 februarie. (Pe timpul unui guvern PNȚ a fost şi reprimarea 
violentă a grevei muncitorilor de la Lupeni din august 1929, în condiţiile în care naţional — ţărănişti 
îi folosise pe mineri pentru a ajunge la putere. Scurtu loan, Istoria românilor în timpul celor patru 
regi. Carol II, pag. 55, 56). 

În privinţa „luptelor politice interne” din România Mare („câinoasele lupte politice şi de 
popularitate” cum le numea Nicolae Iorga), Alexandru Vaida Voevod spunea în Parlamentul 
României: „Dacă ne certăm între noi, cu liberalii şi ceilalţi, să se ştie însă, că atunci când e vorba de 
cei din afară, cari se agită împotriva intereselor statului nostru şi de ţara românească, — apoi 
suntem cu toţii români, care ne iubim patria şi o vrem mare şi puternică." (Românul 31 / 28 iulie 
1929). 

Această declaraţie a venit în contextul în care ziarele şi politicienii din Ungaria aveau o 
altă interpretare a acestor „lupte” existente între partidele din România. 

De exemplu, într-un articol din Ţara noastră 22 / 1928 provenit de la un corespondent din 
Budapesta, se scria despre faptul că „In curs de zece ani, de când i sa dat Ungariei să fie 
independentă şi să aibă o viaţa politica de sine stătătoare, opinia publică maghiară a fost indusă în 
eroare de presa naţionala şi de cea liberalo - evreiască de la Budapesta, în privinţa raporturilor 
noilor provincii cu statele cărora au fost alipite. 

Presa naţională tratează orânduielile din România cu un dispreţ medieval, inerent firei 
magnatului ungur, şi ajunge de obicei la tot felul de concluzii fanteziste, rezultante ale 
temperamentului inflamabil maghiar. (...) 

Ziarele Budapestui Hirlap, guvernamental, şi Peşti Hirlap, independent - şovinist, primul în 
frunte cu faimosul scriitor şvab renegat Herczeg Ferenc, al doilea având drept colaborator principal 
pe cunoscutul renegat Râkosy (Krebs) Jeno, interpretează de zece ani orice manifestare de critică a 
sistemului de guvernământ, din partea reprezentanţilor noilor provincii, drept acţiune de desbinare 
şi de râvnă pentru reîntronarea regimului vechiu de sub coroana sfântului Ştefan. (...) 

Nădejdile fanteziei morbide a ungurilor cari diriguiesc opinia publică au fost în plină 
creştere în ajunul recentei adunări de lă Alba lulia. 

Lupta dintre partidul național -ţărănist şi guvernul actual a fost considerată ca 
antagonismul dintre Transilvania şi vechiul Regat; cea dintâi, în virtutea tradiţiei şi legăturilor 

istorice occidentale ' (înţelege : Ungaria), proclamând, războiul sacru contra vechiului Regat, 
balcanic cu moravuri bizantine. 

Aici se referea presa maghiară la însuşirile de „bărbat de stat destoinic" ale dlui Iuliu 
Maniu, care „nu poate sa-şi transforme mentalitatea şi concepţiile europene câştigate în şcoala 
politică din Budapesta" şi care simte dimpreună cu ceilalți conducători transilvăneni,„după ce au 
fost răpuşi de şireţii regăţeni",, că au făcut o „greşală de neiertat" când acum zece ani, „au oferit 
Transilvania pe tavă de aur”. (...) 

După moţiunea delă Alba Iulia (6 mai 1928 - n.n.), în care sa subliniat neclintita 
solidaritate națională, şi după proba dată deţinuta cuviincioasă şi respectul ordine» din partea 
țăranilor români, presa ungară decepţionată descopere că d. Iuliu Maniu este lipsii de energia 
trebuincioasă conducerii mulțimii şi, mai presus de toate, rămâne nehotărât în clipa decisivă... (...) 

Ungurii se consolează, argumentând că sămânţa revoluției a încolţit, criza de 
descompunere a statului! „lipsit de baze morale" este în curs şi „bătaia lui Dumnezeu" îşi va arăta în 
scurtă vreme roadele. 

Cum adevărul nu poate fi ascuns pentru totdeauna, ” căci în temeiul legilor fireşti el îşi 
croieşte drumul spre lumina zilei, astfel, suntem în situaţia să înregistrăm un început timid de venire 
la cunoaşterea reală a raporturilor transilvănene din partea ungurilor: In ziarul naţional creştin 
Magyarsâg, redactat cu multă pricepere pentru clasa intelectuală mijlocie ungară, a apărut o serie de 
articole datorate lui Cserei Janos, (de fel din Ardeal) asupra situaţiei general din Transilvania. 
Autorul arată, că de câte ori scrie presa budapestană că românii din Transilvania doresc din nou 
unirea cu Ungaria, ungurii minoritari. din Ardeal zâmbesc trist, văzând atâta optimism nejustificat, 
După nenumărate decepţii, zice Cserei, Ungurii ardeleni au învăţat, — ceea ce temperamentul 
maghiar pricepe greu, — a calcula cu elementele reale. (...) 

Deşi se arată călăuzit şi el de mirajul iredentei ungare, punerea la punct a presei, 
budapestane cu privire la avalanşa de injurii adresate românismului, este un, simptom ce merită să 
fie înregistrat, mai ales că în urma lui întâmpinăm voci în surdină, dezamăgite, că românii din 

Ardeal sunt tot atât de neînduraţi aderenţi ai unităţii naţionale şi teritoriale, ca şi „regăţenii”. 


PERSONALITĂȚI ARGEŞENE LA MAREA UNIRE DIN 1918 


Nuşa Cantemir 


Actul Marii Uniri înfăptuit la 1 Decembrie 1918 — la Alba Iulia, s-a 
răspândit cu repeziciune în toate colțurile ţării şi nu numai, cu un 
entuziasm de nedescris. Toată Europa era implicată în acest măreț şi 
de ce nu , curajos act istoric. 

Ambiţioasa Regină Mana sau „REGINA SOLDAT” cum era 
cunoscută , se implică cu tot avântul în politica şi binele ţării. 

Iată ce nota în jurnalul ei în Septembrie 1916: „„Nu că m-aş închipui 
în stare să fac prea multe...” O găsim deseori pe câmpul de luptă, în 
spitale, ajutând și implicându-se direct în salvarea răniților din zona 
Iaşului. Era prima „mamă a răniților”, când era vorba de vieţile 
ostașilor noştri. Mai mult, solicită implicarea celor dragi ei , în 
această activitate. 

Fiind încurajat permanent de cei implicaţi, poporul român a luptat cu 
îndârjire tot timpul, astfel, „Aproape concomitent cu Bătălia de la Ion I.C. Brătianu 
Mărăşeşti, a avut loc Bătălia de la Oituz”. Ea a fost declanșată la 26 lulie- 8 August . Armata 
germano- austro ungară urmărea străpungerea ,, munţilor pe Valea Trotușului. I s-a opus Armata a 
II-a , comandată de acelaşi brav General AL. AVERESCU, care, cu preţul a peste 12.000 militari 
morți, răniți şi dispăruţi a obținut până la jumătatea lunii August o nouă victorie. „PE AICI NU SE 
TRECE”, a fost lozinca ostașilor care-şi apărau pământul străbun cotropit. ( loan Todea — Ion (Ionel 
) L.C. Brătianu ÎNTREGITOR ȘI FĂURITOR AL ROMÂNIEI MODERNE (1864- 1927).P.93 

În aceiaşi perioadă, putem aprecia şi implicarea argeşenilor şi muscelenilor în luptele de la Valea 
Mare Pravăţ, Dragoslavele sau Câmpulung, aflate în zona Muntelui Mateiaş. Acestea au fost 
evenimentele cruciale pentru România. Și România , având oameni destoinici, cu dragoste de ţară şi 
de neam, le-a depăşit cu brio, înscriind în istoria veacurilor, eroismul lor. 

Iată rugăciunea Reginei MARIA pentru soldații români căzuți pe front: 

„Mă rog lui Dumnezeu pentru toate viețile jertfite, mă rog pentru cei care au murit părăsiţi 
și neştiuţi, mă rog pentru cei care au fost îngropați cu miile fără rugăciune și fără preot, mă rog 
pentru mulțimea celor fără nume, care aveau același drept la viaţă ca tine şi ca mine, mă rog lui 
Dumnezeu să-i ierte și să dea odihnă sufletului lor în locurile de verdeață unde nu este nici durere, 
nici întristare”. 

La 8 Noiembrie 1918 a avut loc o consfătuire la I.C.Brătianu acasă, la care au participat 
generalul Constantin Coandă, contele de Saint-Aulaire — ambasadorul Franţei în România, 
Generalul Constantin Prezan, Generalul francez Lafont, ataşat militar al Franţei, lt.col. Ion 
Antonescu de la Marele Stat Major şi N.Mișu. După lungi discuţii, timp în care francezii insistau 
reintrarea grabnică în război, ION I.C.BRĂTIANU a spus: „Dacă armistițiul se va încheia fără 
întârziere, gestul nostru militar n-ar mai avea o importanță hotărâtoare pentru România”. (p.97) 

Cert este că ARGEŞUL, prin aportul adus de Ion L.C.BRĂTIANU a contribuit decisiv la 
FĂURIREA ROMÂNIEI MARI. lar BASARABIA a fost primul teritoriu românesc de unde a 
început procesul reântregirii naţionale. REGELE FERDINAND spunea: „Vă salut azi, pe voi frați 
de dincolo de Prut. Voi sunteți aceeia care aţi înţeles sentimentul ce demult domnea în inimile 
fraţilor voştri moldoveni ai Basarabiei ”.(p.101) 

Trebuie amintit că actul Unirii a început de la Decebal, de la Mircea, de la Ștefan, de la 
Mihai Viteazul, de la AL.I.Cuza, de la toți iubitorii acestui neam. Ea, „UNIREA, s-a făcut cu flori 
și cu lacrimi de bucurie”- cum spunea presa vremii. 

De aceea argeşenii , contemporani cu noi, au ales ca „„Flacăra Centenarului”, să pornească 
tot din Argeş, de la Mica Unire din 24 IAN. 1859 — serbată la 24 Ianuarie 2018 — cu ocazia a 159 de 
ani, spre Marea Unire a Centenarului de la 1 Decembrie 2018, așa cum a decurs istoria zbuciumată 
dar plină de biruinţă a acestei ţări - în perioada 1918 — 2018. 

Veniţi, veniţi la Vila Florica, pentru a cunoaşte istoria cu bune și mai puţin bune, cu faptele 
familiei Brătianu. 


IMPLICAȚII ALE BISERICII ORTODOXE ÎN CONTEXTUL ȘI 
REALIZAREA MARII UNIRI 


Preot paroh dr. Arsulescu Ion Sebastian 
Parohia Rucărul de Jos 


„Cine are o limbă, are o credinţă, cine are o credinţă, are o Biserică, cine are o Biserică, are o 
țară” (G. Vieru) 

Organizarea clerului militar și prezența preoţilor alături de ostaşii români în tetrele de 
operațiuni ale Primului Război Mondial 

De-a lungul istoriei românii au fost împărțiți în trei provincii: Ţara Românească, Moldova şi 
Transilvania. Chiar dacă trăiau în trei state diferite, vorbeau aceeaşi limbă — limba română - aveau 
aceleaşi obiceiuri şi aceeaşi credinţă ortodoxă. Şi tocmai de aceea visul lor a fost să se unească şi să 
fie conduşi de un singur domnitor. 

În anul 1914 a început Primul Război Mondial. România va intra în război în vederea atingerii 
scopului politic principal, anume realizarea statului național unitar român. Românii din Țara 
Românească şi Moldova intră în război tocmai din dorinţa de a-şi urma visul şi de a se uni cu cei 
din Transilvania. România şi-a negociat cu grijă condiţiile pentru intrarea în război de partea 
Aliaților. 

La 27 septembrie S.N. 10 octombrie 1914, Regele Carol I încetează din viaţă, la tron îi succede 
Ferdinand ]. 

Consiliul de Coroană care a hotărât intrarea României în război a avut loc în ziua de duminică, 
27 august 1916, ora 11 dimineaţa, la Palatul Cotroceni. 

Regele Ferdinand a deschis lucrările anunțând că a convocat pe mai marii țării nu ca să le ceară 
un sfat, căci hotărârea lui este luată, ci ca să le ceară sprijinul. Regele a anunţat apoi hotărârea sa de 
a angaja România de partea Antantei şi împotriva Puterilor Centrale. A mai spus că spre a se ajunge 
la o atare hotărâre, a trecut prin încercările cumplite pe care desigur le pricepem, dar că, având în 
vedere numai interesele țării a cărei Coroană o poartă, s-a învins pe sine însuși. 

Primul-ministru lon I. C. Brătianu a negociat cu mare atenţie şi precauţie condiţiile pentru 
intrarea în război de partea Antantei, urmărind în special recunoaşterea drepturilor României asupra 
teritoriilor locuite de români din Imperiul Austro-Ungar. 

La 4 august S.N. 17 august, 1916 - România, prin guvernul condus de către Ion I. C. Brătianu, 
semnează Convenţia de la București, 1916 cu puterile Antantei (Marea Britanie, Franţa, Italia (din 
aprilie 1915) şi Imperiul Rus). Conform tratatului, România obţine drepturi asupra tuturor 
teritoriilor din Austro-Ungaria locuite de români. Transilvania, Banatul, Bucovina, Crişana şi 
Maramureş (Partium) urmând să devină parte a României după Primul Razboi Mondial dacă 
România va intra în război. 

Primul ministru, lonel Brătianu a făcut mărturisirea solemnă a faptului împlinit: „ŞI eu și țara 
suntem în ceasul de față angajați, nu mai putem da înapoi. fără îndoială că vom ieşi învingători, dar 
nu sunt sigur, se poate să fim şi învinşi. De aceea, vreau să se ştie bine de toți, că, chiar învinşi, tot 
cred că ţara mea trebuie în această clipă să facă acest gest. În viaţa naţiunilor sunt afirmări de 
drepturi care se socotesc mai mult decât izbânzi trecătoare şi sunt gesturi de abdicare, de dezertare 
morală, care compromit viitorul lor pentru veacuri de-a rândul. Într-o astfel de situaţie este astăzi 
românismul ... şi dacă nu azi, atunci mâine vom culege roadele acestor jertfe şi acestor afirmări de 
drepturi” 

Epopeea Războiului pentru Întregirea Neamului, încununată cu Marea Unire din anul 
1918 şi făurirea statului naţional unitar român, a convocat şi pe slujitorii Sfintei Biserici la 
marea întâlnire cu istoria. 

Primul război mondial a cuprins, în vâltoarea faptelor de sublimă jertfă şi eroism desăvârşit nu 
doar pe componenţii armatei regulate sau, din păcate, în numeroase cazuri, și populația civilă căzută 
pradă bombardamentelor sau atacurilor purtate de infanteria adversă, ci alături de ostaşi şi pe preoţii 
mobilizați pe front, adevăraţi apostoli şi modele de urmat. 

În preajma declanşării Primului Război Mondial, toate marile state europene aveau, în armatele 
lor ce vor deveni beligerante, structuri bine conturate, oficiale, privind asistenţa religioasă a 
combatanţilor, ca o condiţie sine gua non a formării şi menţinerii moralului ridicat al acestora. 

În armata germană, „s-a pus mare preţ pe educaţia sufletească a ostaşului. Afară de un personal 
bisericesc numeros şi bine pregătit, pentru sarcina de educatori sufleteşti ai ostaşilor, corpul 
ofițeresc şi mai ales cel superior se interesează de aproape pentru pregătirea sufletească a oştirii." 

La fel, în armata franceză, unde „afară de preoţii de armată, acolo şi ofiţerii se ocupă de această 
cerință militară”. 

Potrivit aceloraşi surse, în Rusia „educaţia sufletească a oştirii se face cu mare îngrijire de cler şi 
de şefii de armată”, în sensul că „la toate unitățile mari şi mici de armată e [câte] un preot; până şi 
pe fiecare vas mare de război este un preot", iar preoţii de armată sunt puşi sub conducerea unui 
protopop de armată, care face parte din Sinodul rusesc, deşi nu este arhiereu." 

Mai mult, în Rusia erau „mii de călugări şi călugărițe din mânăstirile ruseşti care au fost 
pregătite pentru Crucea Roşie şi aduc un mare serviciu armatei ca infirmieri Şi brancardieri." 

Armata germană şi cea austriacă înființaseră nu numai un corp preoţesc special, ci şi biserici de 
garnizoană, aşa numitele garnison-Kirchen în care se făcea pregătirea sufletească a soldaţilor şi a 
ofiţerilor. În Rusia, preoţii Armatei de uscat şi ai marinei formau un corp aparte, cu atribuţii precise, 
depinzând de autorităţile militare. (Cicerone, Iordăchescu, Însemnări din anii 1916-1919, Iaşi, 
1937, p. 12-13). 

În preajma declanşării Primului Război Mondial, situaţia asistenţei religioase în armata română 
nu era clar elucidată, şi de aceea s-a manifestat necesitatea dezvoltării şi extinderii asistentei 
religioase în armată. 

Experienţa războiului a determinat adoptarea unor măsuri pentru modernizarea armatei, printre 
care ŞI realizarea unui serviciu religios permanent pentru oştire, în 1905 înființându-se prin decret 
regal chiar o medalie specială „Răsplata muncii pentru biserică”. 

Autorităţile bisericeşti s-au străduit să arate importanţa pregătirii sufleteşti a soldatului, alături 
de cea militară şi, în consecinţă, necesitatea permanentizării prezenţei preotului în armată, aşa cum 
era în multe ţări europene, unde un serviciu asemănător funcționa chiar pe timp de pace. 

În anul 1914 activau 53 de preoţi militari, câte unul în fiecare garnizoană, cu excepţia 
garnizoanelor mari, Bucureşti, laşi, Galaţi, Craiova, Constanţa, unde se aflau câte doi preoţi 

Cum numărul acestora era absolut insuficient în cazul unei iminente intrări a României în 
război, autorităţile bisericeşti au început, încă din timpul neutralității (1914-1916), să se preocupe 
de coordonarea activităţii preoţilor mobilizabili într-un serviciu care să depindă canonic de 
Biserică, iar disciplinar de Armată. , fiind desemnaţi preoţi la fiecare regiment şi formaţiune de 
sine stătătoare. 

Vrednicul de pomenire Mitropolitul Pimen Georgescu, al Moldovei şi Sucevei, în perioada 1909 
- 1934, numit Mitropolitul Războiului, implicit Mitropolitul Unirii, în şedinţa Sfântului Sinod al 
Bisericii Ortodoxe Române din 16 mai 1915, sesizând carenţele în organizarea preoților de armată, 
a făcut o amplă Propunere în şapte puncte, care, aprobată cu unanimitate de voturi, a devenit decizie 
sinodală, cu obligativitatea Bisericii de a o aplica în litera şi spiritul ei. 

Propunerea făcută de Mitropolitul Pimen Georgescu în şedinţa Sfântului Sinod din 16 mai 1915, 
solicita episcopiilor şi mitropoliilor ţării să dea Armatei, „după cererea Ministerului de Război, 
preoţii trebuincioşi în timp de pace şi în timp de război. Aceşti preoţi vor fi titraţi în teologie, cu 
aptitudini pentru păstoria militară şi nu vor avea vârsta mai mare de 45 de ani şi nici mai mică de 30 
de ani”. La punctul al treilea se preciza: „Odată făcută numirea unui preot în serviciul armatei (prin 
Decizia Ministerului de Război - n.a.), el intră sub regimul legilor militare, asimilându-se în corpul 
ofițeresc şi având însemnele la vedere, ofițerului locotenent." De asemenea, la punctele patru şi 
cinci se stipula: „Preoţii de armată, în timpul mobilizării însoțesc trupele oriunde vor merge, dând 
poveţe pastorale militare, ce se impun de împrejurări şi făcând serviciile religioase fără ezitare. În 
timpul mobilizării toţi preoţii de armată primesc instrucţiuni din partea arhimandritului, anume nu- 
mit pe lângă Marele Cartier al Armatei şi stau sub conducerea lui în ceea ce priveşte serviciul 
preoţesc. Numirea acestuia se face de Ministerul de Război, după recomandarea Sfântului Sinod, 
prin preşedintele său." 

În şedinţa sa din 15 mai 1915, Sfântul Sinod al Bisericii Autocefale Române hotăra să numească 
un Superior al preoţilor din armată în persoana preotului Iconom stavrofor Constantin Nazarie, 
(1865 - 1926), profesor de morală la Institutul Teologic Bucureşti şi director al Seminarului 
Teologic, învestindu-l cu răspunderea de a organiza Serviciul Religios al Armatei Române în cel 
mai scurt timp posibil 

Prin ordinul nr. 130 din 28 mai 1915 preotul profesor Constantin Nazarie a fost ataşat, în caz de 
mobilizare, la Marele Cartier General al Armatei, ca şef al Serviciului Religios al Armatei, cu grad 
de colonel asimilat, iar prin adresa nr. 1716 din 6 iunie 1915, era numit ajutorul său Vasile Pocitan 
(1870 — 1955; fost superior al Capelei române din Paris, profesor si paroh al Bisericii Sf. Voievozi 
din Bucureşti, din 1929 arhiereul Veniamin Pocitani), în gradul de maior asimilat. 

Presat de războiul care bătea la uşă, părintele iconom Nazarie întocmeşte „Instrucţiunile asupra 
atribuțiunilor preoților de armată”, care, după ce şi-au căpătat forma definitivă, trecând prin filtrul 
Sf. Sinod şi al Marelui Stat Major au devenit ordinul 3451 din 28 Octombrie 1915, al Marelui Stat 
Major şi au fost publicate în Revista Biserica Ortodoxă Română din Noiembrie 1915 (Anul XXIV, 
nr. 11-12, 1915, pp. 882-895). Instrucţiunile „au stat la baza activităţii preoţilor din armată până 
la înființarea Episcopiei Armatei” şi au devenit Ordinul 3451 din 28 octombrie 1915 al Marelui Stat 
Major. Ele subliniau importanţa educaţiei religioase a trupei, considerându-se că „...preoților le 
revine această grea şi sfântă sarcină ca, cu cuvântul şi fapta să ţie aprinsă făclia credinţei în 

popor, precum şi în inimile ostaşilor noştri, care în zile grele vor fi chemaţi să se jertfească pentru 
binele şi mărirea patriei şi a neamului”. 

Activitatea de pe front a preoților români ortodocşi a fost exemplară şi de un eroism copleşitor, 
fiind unanim apreciaţi de comandanții armatei române. Aceștia au dat dovadă de înalt patriotism şi 
dragoste de ţară, au preluat uneori comanda batalioanelor de soldaţi în contextul rănirii sau morții 
comandanților militari, au ţinut cuvântări înălțătoare şi încurajatoare în faţa soldaților români, au 
ajutat pe medici în postul de prim ajutor dând îngrijiri sanitare răniților şi muribunzilor, au 
împărtăşit pe soldaţii răniți şi au îngropat pe soldaţii uciși în război, au suportat rigorile pribegiei în 
munți, au căzut prizonieri, au stat în captivitate în diferite lagăre ale armatelor inamice în Germania, 
Ungaria şi Bulgaria, etc. 

Potrivit Protopopului Constantin Nazarie, „Preoţii, în vremi aşa grele, au dat dovezi de o 
abnegaţie, de un curaj, de un spirit de jertfă şi de o activitate aşa de înţeleaptă, spornică şi 
folositoare, încât şi-au atras admiraţia şi respectul tuturor militarilor, asigurându-i locul de cinste în 
rândurile lor şi devenind element absolut indispensabil, cum şi este“ (25 decembrie 1918). 

Preotul protosinghel Șerbănescu Justin, călugăr la Mânăstirea Cernica, judeţul Ilfov, despre care 
se scrie în „Monitorul Oficial” nr.96/1918. A luat parte cu Reg. 21 Infanterie, a cărui confesor era, 
la toate luptele ce au avut loc în Transilvania în 1916. La 17/30 septembrie 1916, a fost rănit. La 
sfârşitul lunii noiembrie acel an a căzut prizonier, în mijlocul trupei, care nu se mai putea apăra. În 
iulie 1917 a evadat şi a rătăcit prin munţi în căutarea regimentului său. La sfârşitul lunii februarie 
1918 a ajuns la Galaţi, unde se afla Reg. 21 Infanterie, la acea dată. Este singurul preot care a fost 
decorat cu cel mai înalt ordin militar românesc „Mihai Viteazul", clasa a III-a, în baza Înaltului 
Decret nr. 1561 din 25 iunie 1918. Conform motivaţiei din Înaltul Decret de decorare, 
Protosinghelul (asimilat gradului de locotenent) Șerbănescu Justin s-a distins: „Pentru vitejia, 
destoinicia şi iubirea de Patrie, ce a arătat pe câmpul de onoare, în 1916. Pe lângă că şi-a îndeplinit 
cu un mare devotament îndatoririle ce avea ca confesor al regimentului, a mai luat parte la toate 
luptele, mergând cu Sfânta Cruce în mână, în fruntea luptătorilor regimentului. În ziua de 21 
octombrie 1916, văzând că Regimentul „Feldioara" a pierdut în lupte aproape pe toţi ofiţerii şi că 
comandantul căzuse rănit pe Muntele Clăbucetul Taurului, a luat comanda acestui corp şi luptând ca 
un erou o zi şi o noapte, a respins pe inamic până pe Muntele Susai, oprindu-l de a ocupa Azuga. În 
luptele de pe Muntele Dihamului a condus un batalion de dispersaţi, iar la 17 noiembrie 1916, fiind 
pentru a doua oară rănit pe Muntele Sorica în timpul unui atac al Azugăi, a refuzat evacuarea pentru 
a nu se despărți de vitejii regimentului." 

(Anuarul suveranilor principilor, ofițerilor şi drapelelor decoraţi cu ordinul Militar „Mihai 
Viteazul", Imprimeria Naţională, Bucureşti, 1931, p. 133-134) 

Pe 28 octombrie/10 noiembrie 1918, regele Ferdinand a decretat remobilizarea generală (cu o zi 
înaintea Armistițiului general din 11 noiembrie). În Basarabia, Divizia 2 Vânători, comandată de 
generalul Gh. Dabija (moldovean, 57 de ani în 1919), includea şi Regimentul 9 Vânători, condus de 
colonelul Gh. Rasoviceanu (oltean, 43 de ani), în care preotul căpitan Gh. Cotenescu (muşcelean 
din Stoeneşti, 33 de ani) era confesor militar. 

Preotul căpitan în rezervă Gheorghe I. Cotenescu a luat parte la întreaga campanie a Războiului 
de Reîntregire (1916-1919), la început în spitale militare de evacuare a răniților, ulterior fiind ataşat 
eroicului Regiment 9 Vânători, parcurgând împreună drumul „de la Nistru până la Tisa“ şi fiind 
decorat cu Ordinul „Coroana României“, participând la 54 de bătălu. 

Acasă, nemţii îi ocupaseră căminul, îi izgoniseră familia în munţi, îi pângărise modesta 
bisericuţă transformată în grajd, în care sfinţii orbiseră iar masa de piatră fuseseră spartă. 

„Recompensă  binemeritată“, în urma faptului că, ajutându-i pe membri Rezistenței 
anticomuniste din Munţii Muscelului, conduşi de colonelul Gheorghe Arsenescu, preotul Gheorghe 
Cotenescu a fost arestat de Securitate în martie 1949, anchetat cu sălbăticie 14 luni şi condamnat 
penal retroactiv în mai 1950, fiind cel mai vârstnic deţinut din lotul din care făcea parte şi elevul 
său, starețul Pimen Bărbieru de la Schitul Cetăţuia-Negru Vodă 

La 10 aprilie 1918, generalul de Corp de Armată adjutant Constantin Prezan, fost Şef al Statului 
Major General, însărcinat cu comanda Armatei Române, aflat în vizită la Serviciul Religios al 

Armatei Române, a spus între altele: „Preoții şi-au făcut mai mult decât datoria şi este o cinste 
pentru cler, care alături de ostaşi, a dat mai mult decât i-am cerut noi pentru Ţară şi Neam. “ 

Pentru faptele lor, 68 de preoţi militari au fost răsplătiți cu decoraţii de război româneşti, cum ar 
fi: „Avântul Ţării”, „Serviciul Credincios”, „Răsplata Muncii pentru Biserică”, „Meritul Sanitar”, 
„Coroana României”. 

Sfânta Biserică Ortodoxă Română, prin activitatea patriotică a preoţilor ortodocşi pe care au 
desfăşurat-o între anii 1916-1918, dintre care mulţi dintre ei au suferit până la jertfa vieţi alături de 
ostaşi în momentele cele mai grele ale războiului, a adus o contribuţie prețioasă la făurirea statului 
naţional român unitar. 

După Primul război mondial mai multe ţări devin libere, printre care şi Transilvania, care acum 
se putea unii cu Țara Românească şi Moldova. În anul 1918 Moldovei şi Ţării Româneşti i se 
adaugă Transilvania şi alte teritorii mai mici, desprinse din trupul ţării în decursul istoriei: 
Basarabia şi Bucovina. Astfel, românii şi-au câştigat pe câmpul de luptă, cu vitejie şi sacrificiu 
dreptul de a se uni într-un singur stat. 

Realizarea României Mari, prin unirea Basarabiei, Bucovinei şi Tranilvaniei cu Vechiul Regat, 
a fost rezultatul acțiunii românilor în conjunctura favorabilă de la sfârşitul primului război mondial, 
când dispăreau de pe harta Europei Imperiul Țarist şi cel Austro-Ungar 

Unirea cu Regatul României a acestor teritorii a fost posibilă în contextul afirmării pe plan 
internaţional a principiului autodeterminării şi al principiului naționalităților. 

Aplicarea acestor principii de către români s-a realizat în mod diferențiat de la o provincie la 
alta, în etape gândite realist şi realizate treptat de la a utonomie la independenţa națională şi a poi 
la unirea cu România. 

Pe plan internaţional au avut loc două evenimente foarte importante. 

Destrămarea Imperiului rus, ca urmare a acţiunii principiului privind dreptul popoarelor la 
autodeterminare, proclamat de către Lenin, ceea ce a favorizat ca la 27 martie/9 aprilie 1918, Sfatul 
Țării de la Chişinău să voteze unirea Basarabiei cu România. 

Dezintegrarea Imperiului austro-ungar, în urma căreia, la 15/28 noiembrie 1918, Congresul 
General al Bucovinei a votat unirea Bucovinei cu România, pentru ca la 18 noiembrie/l decembrie, 
cei 1228 de delegaţi, într-uniţi în Marea Adunarea de la Alba Iulia, au votat unirea Transilvaniei cu 
România. 

Marea Unire de la 1 Decembrie 1918 a fost rezultatul eforturilor unei întregi natiuni care a 
avut şansa de a fi condusă de oameni politici responsabili şi cu vocație. 


Prima provincie românească care s-a unit cu România a fost Basarabia 

În faţa amenințărilor Rusiei şi Ucrainei, Basarabia îşi proclamă independenţa la 24 ianuarie/6 
februarie 19138. 

La începutul lunii aprilie 1917, s-a format la Chişinău Partidul Naţional Moldovenesc, care şi-a 
înscris în programul său ca obiectiv principal obţinerea autonomiei Basarabiei. 

Preşedinte al partidului a fost ales Vasile Stroescu, luptător pentru apărarea drepturilor 
românilor şi un promotor al culturii şi educaţiei în limba română în Basarabia şi în Transilvania. 

În aprilie 1910, Vasile Stroescu, deşi creştin ortodox, a trimis Bisericii greco-catolice din 
Ardeal o sumă imensă pentru a contracara efectele unei legi a învăţământului din 1907, prin care se 
urmărea maghiarizarea învăţământului confesional românesc din Transilvania. În timpul primului 
război mondial, nu va mai avea acces în Ardeal, fiind considerat în 1914 un pericol public pentru 
administraţia austro-ungară. 

În septembrie 1917, fiind bolnav, a plecat în Anglia, iar apoi la Paris, de unde a sprijinit toate 
acţiunile pentru realizarea Marii Uniri. Va reveni în România Mare abia la începutul anului 1919, 
fiind ales senator. 

A murit la 15 aprilie 1926, la vârsta de 81 de ani. Guvernul român i-a organizat funeralii 
naţionale, fiind înmormântat la Cimitirul „Sfânta Vineri“ din Bucureşti, pe Aleea Teilor, unde 
ulterior a fost instalat un bust. O stradă din Bucureşti îi poartă numele încă din perioada interbelică. 

La 27 martie 2013, cu prilejul aniversării a 95-a de la Unirea Basarabiei cu România, şi o sală din 
Parlamentul României a primit numele marelui înaintaş. Este membru al Academiei Române. 

La 8 octombrie 1917, Congresul ostaşilor moldoveni întrunit la Chişinău a proclamat autonomia 
Basarabiei. 

În 2-6 noiembrie 1917 Congresul Ostaşilor Moldoveni, convocat la Chişinău, a 
naționalizat armatele basarabene şi a convocat un Sfat al Țării, „o adunare aleasă şi reprezentativă”, 
organismul coordonator al luptei pentru unire, ales pe baze democratice, organism de conducere 
care la 2 decembrie 1917, a proclamat Republica Democratică Moldovenească şi care a preluat 
oficial conducerea Basarabiei. 

Sfatul Țării avea ca organ executiv Consiliul Directorilor Generali (un guvern, condus de Petre 
Erhan) şi era condus de Ion Inculeţ, primul preşedinte al acestuia, care a avut un rol decisiv în 
Unirea Basarabiei cu România. 

Ion Inculeţ a absolvit şcoala primară în satul natal, iar în anul 1894 a fost admis la Şcoala 
teologică din Chişinău, subordonată seminarului teologic. Deşi a fost printre cei mai buni studenţi, 
la sfârşitul seminarului s-a îndreptat către o altă direcție. A absolvit facultatea de fizică şi 
matematică la Universitatea Imperială din Sakt Peterburg, pe care a aboslvit-o cu diplomă de gradul 
I. 

În componenţa Sfatului Ţării, cu certitudine existau mulţi absolvenţi ai seminarului teologic, iar 
Uniunea Clerului Ortodox era reprezentată de Al. Baltaga. 

Sfatul Ţării îşi începe activitatea la 21 noiembrie 1917 la orele 1200. Înainte de a începe şedinţa 
în Capela care se află în acelaşi palat în partea lui din stânga a fost oficiat un Te-deum în limba 
română de către girantul eparhiei Basarabiei Prea Sfinţitul Gavriil al Cetăţii Albe şi de 
arhimandritul Gurie; cu acest prilej s-a sfințit primul Drapel naţional, iar corul protoiereului 
Berezovschi a interpretat imnul naţional „Deşteaptă-te, române!” 

Consiliul Directorilor Generali, confruntat cu dezordinile şi distrugerile p rovocate de trupele 
ruseşti în retragere şi cu încercările de a prelua puterea în teritoriu, a solicitat sprijinul militar al 
guvernului român. 

La 12 ianuarie 1918, armata româna a trecut Prutul şi a restabilit ordinea în Basarabia. La 23-24 
ianuarie 1918, Sfatul Ţării întrunit la Chişinău, a proclamat independenţa Republicii Democratice 
Moldoveneşti şi separarea ei de Republica Federativa Rusă. 

La 26 ianuarie 1918 după declaraţia de independenţă a Republicii Democratice Moldoveneşti, 
Arhiepiscopul Anastasie a format o comisie de pregătire „pentru convocarea unui Sobor local 
bisericesc spre a realiza o nouă organizare a vieţii bisericeşti. Însă evenimentele politice din luna 
martie au luat o altă întorsătură, în aceste condiţii arhiepiscopul Anastasie sugerează discutarea altei 
probleme şi anume problema raportului bisericii Basarabene faţă de cea română, întrucît ea face 
parte din biserica rusă. 

În acest scop la 7 aprilie a fost trimisă o delegaţie la Mitropolitul Pimen al Moldovei, care 
exprimă faptul că: „prin actul politic de la 24 ianuarie 1918 s-a restabilit fosta legătură canonică a 
eparhiei Chişinăului şi Hotinului cu Mitropolia Moldovei şi că orice pretenţie de drept canonic ar 
înainta biserica rusă ar fi la fel de întemeiate precum şi răpirea Basarabiei de la 1812, cât priveşte 
chestiunea autonomiei bisericeşti, această problemă nu poate fi numai a bisericii basarabene, ci ea 
este o problemă generală a întregii biserici române care va lupta cu toate forţele unite.” 

Arhiepiscopul Anastasie luând parte la şedinţele Soborului General rusesc de la Moscova, nu s-a 
mai întors la Chişinău. 

În urma acestor evenimente Sfântul Sinod al Bisericii Ortodoxe Române apreciind că Anastasie 
s-a retras de la scaunul arhiepiscopiei a hotărât ca Prea Sfinţitul episcop al Huşilor, Nicodim să 
conducă afacerile Arhiepiscopiei Chişinăului şi Hotinului până la alegerea unui titular. Noul 
arhiepiscop a stabilit o disciplină şi o nouă organizare în orânduiala bisericească, slujbele 
dumnezeieşti s-au făcut în limba poporului. 

La 11 februarie 1918, singura femeie deputat din Sfatul Ţării, Elena Alistar, fiica Elisavetei şi 
a preotului Vasile Bălan, ţine un discurs înflăcărat de susținere a unirii Basarabiei cu România.. 

Argumentele sale sunt menite să înmoaie inimile cele tari şi să le lumineze minţile celor nehotărâţi. 
„(...) Azi eu strig în gura mare: Acum, ori niciodată, noi trebuie să ne unim...!. 

Pe 27 martie/9 aprilie 1918 Sfatul Țării a hotărât Unirea Basarabiei cu România 

Hotărârea a fost luată în şedinţa de la Chişinău, cu majoritate de voturi împotriva presiunilor 
exercitate de Rusia, Ucraina, Puterile Centrale. Din cei 135 de deputaţi prezenţi, 86 au votat în 
favoarea Unirii, 3 au votat împotrivă, iar 36 s-au abținut, 13 deputaţi fiind absenţi. Citirea 
rezultatului a fost însoţită de aplauze furtunoase şi strigăte entuziaste „Irăiască Unirea cu 
România!”. Au luat cuvântul preşedintele Ion Inculeţ şi prim-minstrul român Alexandru 
Marghiloman, care s-a retras. 

În mijlocul aclamaţiilor sălii, decizia a fost adusă la cunoştinţa guvernului A. Marghiloman care, 
în numele poporului român, a guvernului României şi al regelui, a luat act de Declaraţie şi a primit 
Unirea. Cu acest prilej, el declara: „În numele poporului român şi al regelui României, cu adâncă 
emoţiune şi cu falnică mândrie, iau act de hotărârea unanimă a Sfatului "Țării. La rândul meu, declar 
că de azi înainte Basarabia este pentru vecie unită cu România”. 

După şedinţa Sfatului Ţării din 27 martie în aceeaşi seară miniştri însoţiţi de o mulţime au mers 
spre catedrală. În catedrală arhimandritul Gurie a oficiat un serviciu divin. Slujba s-a făcut în limba 
română. E a doua oară când se slujeşte în limba poporului de la lovitura de stat din Rusia. La acest 
serviciu a asistat şi episcopul Rus, vicarul Gavrilă, ceea ce a făcut o bună impresie, dovedind că nu 
poate fi vorba de o neînțelegere între biserica rusească şi cea română. 

La 22 aprilie 1918, regele Ferdinand semna decretul de promulgare a Actului Unirii Basarabiei 
cu România. Pentru administrarea provizorie a Basarabiei a fost desemnat Consiliul Directorilor, 
până la preluarea acesteia de guvernul de la Bucureşti. 

Conferinţa de Pace de la Paris (1920) a recunoscut Unirea Basarabiei cu România. La 28 
octombrie 1920, România a semnat tratatul de la Paris cu Marea Britanie, Franţa, Italia şi Japonia 
prin care era recunoscut actul din 1918. 

Efectele unirii au fost anulate în anul 1940, atunci când, în urma pactului Ribbentrop-Molotov, 
Rusia Sovietică a reanexat Basarabia, preluând, totodată, nordul Bucovinei şi Ținutul Herţa (care a 
făcut parte, încă de la înfiinţare, din Principatul Moldovei, aflându-se la câțiva kilometri nord de 
oraşul Dorohoi). 

În decembrie 1919 episcopul Nicodim s-a întors să conducă Episcopia Huşilor, iar în locul lui a 
fost numit arhiereul Gurie Botoşăneanul -— vicarul Mitropoliei Moldovei şi Sucevei. La 30 
decembrie 1919 Sfântul Sinod al B.O.R., format din ierarhii provinciilor româneşti reunite, întrunit 
în şedinţă extraordinară, a luat hotărârea solemnă ca „după cum s-a realizat unirea tuturor 
teritoriilor româneşti la Patria-Mamă, tot astfel să se realizeze unitatea bisericească pe întreg 
pământul României întregite, într-o singură Biserică Autocefală Ortodoxă. La începutul lunii 
februarie 1920 arhiereul Gurie este ales arhiepiscop titular al bisericii din Basarabia, alegerea fiind 
recunoscută de Sfântul Sinod şi aprobată prin decret regal. 

Unificarea bisericească era necesară şi se impunea atât în interesul bisericii cât şi al statului. 
Discuţiile purtate în vederea unificării bisericeşti mergeau paralel cu propunerile făcute pentru 
înfiinţarea Patriarhiei, fiind încurajate de articolul 22 din Constituţia din martie 1923, fapt care va fi 
recunoscut printr-un act oficial abia la 1925 ce consfințea autocefalia bisericii ortodoxe române, 
organizată ca Patriarhie. Sub raport canonic-administrativ,ea cuprindea patru Mitropolii dintre care 
una fiind Mitropolia Basarabiei cu două eparhii: episcopia Chişinăului şi episcopia Cetăţii Albe — 
Ismail, condusă de Gurie Grosu. 

Este evidentă importanţa instituţională şi rolul esenţial al Bisericii Ortodoxe din Basarabia, care 
prin înţelegere şi empatie a înlesnit Unirea Basarabiei cu Patria istorică — România. 

MITURI DESPRE UNIREA BASARABIEI ÎN TRECUT ȘI ÎN PREZENT 


Prof. Căcîi Claudiu Ion, Șc. Gim. Nanu Muscel 
Prof. Călcîi Elena Ramona, Şc. Gim. Oprea Iorgulescu 


Discursul unionist şi antiunionist în România, Rusia (U.R.S.S.) şi Republica Moldova a 
folosit istoria ca argument. În acest material vă prezint principalele argumente folosite în 
istoriografia sovietică, rusească și moldovenească (din rândul antiunioniștilor) prin care încearcă să 
se demonstreze că Basarabia nu este pământ românesc, dar şi răspunsul dat de istoricii români. 
1.Basarabia a fost luată de la Poarta Otomană şi nu de la România 

Puterea sovietică dar şi monarhiştii ruși susțineau la 1919 că, în momentul încheierii 
tratatului din 1812, Basarabia aparținea Turciei şi nu României, care nu exista atunci ca stat şi care 
nu constituia ea însăşi decât o provincie turcească. 

Partea românească a arătat că pierderea suveranității Moldovei şi Valahiei, a însemnat însă 
păstrarea autonomiei, cu o viaţă statală proprie, conducători, legi, instituţii proprii, chiar şi dreptul 
de a încheia tratate care nu intrau în contradicție cu interesele otomane. Din punct de vedere juridic, 
teritoriul dintre Prut şi Nistru era moldovenesc şi nu turcesc, iar cedarea lui de către Poartă s-a făcut 
trecându-se peste protestele boierilor moldoveni. Să amintesc şi Congresul de la Paris din 1856, prin 
care Marile Puteri au dat sudul Basarabiei înapoi Moldovei şi nu Imp. Otoman. 
2.Moldova este mai veche decât România 

Moldova este mai veche decât România deci nu are nici un drept România asupra 
Basarabiei. Românii au răspuns prin istoricul născut în Basarabia Alexandru Boldur: Dacă ne uităm 
pe istoria Basarabiei, avem următoarea succesiune de suveranități până la 1918: 
1.cea a Daciei — peste 200 ani 
2.cea a Romei — peste 200 ani 
3.cea a popoarelor migratoare — peste 1050 ani 
4.cea a Moldovei — peste 450 ani 
5.cea a Rusiei — cca 100 ani” 

Unirea din 1859 a transferat drepturile Moldovei și Valahiei asupra noului stat, Principatele 
Unite, care din 1866 s-a numit România, iar Basarabia era parte a Moldovei de aproape cinci secole, 
până la ocuparea ei de către Imp. Rus. 

3. Lipsa de legitimitate a Sfatului Ţării 

Argumentaţia ruşilor monarhiști urmărea să acrediteze ideea că Congresul ostaşilor 
moldoveni şi Sfatul Ţării erau organisme bolşevice, un instrument al dicaturii unei minorități rău 
intenționate. Sovieticii însă au susținut ilegitimitatea prin faptul că Sfatul Ţării era compus din 
reprezentanți ai organizaţiilor diferite , în cea mai mare parte burgheze. O altă poziţie exprimată de 
literatura sovietică era că Sfatul Ţării nu reprezenta corect structura populației: din 120 delegaţi 
urmau să fie 75 moldoveni în condițiile în care ei reprezentau 47% din populația Basarabiei 

Sigur că primele două păreri sunt contradictorii şi ambele au note false. Congresul ostaşilor 
moldoveni avea un caracter țărănesc și mic-burgheze, era sub influența ideologică bolşevică prin 
revendicarea reformei agrare, dar şi sub influența naționalismului prin revendicarea autonomiei. 
Recensământul din 1897 nu poate fi socotit o bază serioasă de discuţie. Au fost trecuţi ca veliko- 
ruşi chiar şi românii care învățaseră limba rusă. Cât de încredere erau statisticile ruse? Anuarul 
Rusiei din 1910 nici nu amintea pe moldoveni printre naționalități. Ori, caracterul preponderent 
moldovenesc al Basarabiei a fost remarcat de toți călătorii străini în ciuda eforturilor de fi aduşi aici 
alogeni, însoţite de rusificarea românilor. Pe de altă parte, cât de reprezentative erau organismele 
din spaţiul rusesc ? Sovietul delegațiilor muncitorilor din Petrograd ţinea în mâini o întreagă ţară cu 
specific agrar. Rada Centrală Ucraineană aleasă la început avea 100 de membrii doar dintre 
ucrainieni şi doar după un an a acceptat şi reprezentanţi ai altor naționalități. După cum se vede, 


* Alexandru V. Boldur, Basarabia și relaţiile româno-ruse, Ed. Albatros, București, 2000, p. 46 

regimul electoral din Basarabia era superior în ce priveşte reprezentativitatea. Structura definitivă a 
Sfatului Țării avea să ajungă la 150 membrii, cu repartizarea locurilor printre naționalități, partide şi 
grupări sociale sub forma unui tabel electoral , naționalităţile fiind reprezentate astfel: 105 
moldoveni, 15 ucraineni, 14 evrei, 7 ruşi, 2 bulgari, 2 germani, | polonez, | armean, 1 grec, 2 
găgăuzi. Ca o concluzie, la sfârşitul războiului, parcursul Basarabiei a fost acelaşi cu al teritoriilor 
periferice puterii ruse ca Ucraina, ţările baltice, Belarus, unde s-a urmărit constituirea unor 
organisme de conducere reprezentative, care au hotărât autonomia şi independenţa. Cei 156 
deputați din Sfatul “Ţării erau aleşi din rândul tuturor etniilor şi din rândul tuturor categoriilor 
sociale şi profesionale. 

4. A tost nelegitimă intrarea Armatei Române în Basarabia 

Să ne amintim că unităţile ruse boşevizate de pe frontul românesc se retrăgeau în Basarabia, 
încă din febr. 1917, unde provocau jafuri şi dezordine. Să ne amintim că bolşevicii au dorit să 
organizeze un atentat la viața regelui Ferdinand. Şi să ne mai amintim că pe 5 ian. 1918 Statul 
Major al bolşevicilor format din Perper, Levenzon, Kaabac şi Kotovski au suspendat ședințele 
Sfatului Ţării la Chişinău, au arestat şi executat deputați, au arestat Comisia Interaliată pentru 
aprovizionarea cu muniţie şi hrană a frontului românesc şi au confiscat fondurile sale. Blocul 
Moldovean a ţinut o adunare secretă şi a trimis o delegaţie la Iași pentru a cere ajutor. Prin urmare, 
intrarea trupelor române în Basarabia s-a făcut, pe 13 ian 1918, la cererea basarabenilor, dar și a 
reprezentanţilor Antantei (inclusiv a comandantului rus pe frontul românesc, gen Șcerbaciov) pentru 
menţinerea ordinii şi asigurarea nevoilor frontului şi populației civile. Armata română n-a modificat 
structura organelor locale de conducere în Basarabia şi n-a intervenit în parcursul politic. Lupta 
împotriva bolşevismului şi restabilirea ordinii au fost confundate voit cu exercitarea presiunii asupra 
deputaților din Sfatul Ţării, ori nu există nici o mărturie în acest sens. 

5. Argumente că Basarabia aparţine Ucrainei 

Hruşevschi în Istoria poporului ucrainean: coloniști ucraineni ocupă teritoriul până la 
Dunăre după sec VII, în sec. IX statul Kievean este primul organism politic, statul îşi pierde 
independenţa în sec. al XIV-lea, renașterea ucraineană începe în sec. al XIX-lea, când se constată că 
nordul și sudul Basarabiei sunt teritorii unde 53% şi respectiv 23% din populaţie sunt ucraineni, 
care au locuit întotdeauna pe teritoriul ocupat de ei, după cum se poate presupune. ” Dincolo de 
pretenţia că ucrainenii au populat România de azi, nici măcar Basarabia nu a făcut parte din statul 
Kievean, iar pe hărțile medievale apare aici Moldova, Nu mai puţin de 90% din populaţia 
Basarabiei la 1812 erau moldoveni, iar prezența ucrainenilor este doar efectul colonizărilor. 

Pe lângă aşa zisele argumente istorice, au fost găsite şi argumente economice în favoarea 
alipirii Basarabiei la Ucraina. Apropierea marelui port al Odessei a favorizat exporturile, ceea ce 
demonstrează că viața economică a Basarabiei este legată de a Ucrainei prin mii de fire, în ceea ce 
priveşte schimbul de mărfuri, importul de produse industriale, exportul de produse agricole, 
relaţiile comerciale, financiare, transporturile. S Aceste argumente nu stau în picioare pentru că 
Odessa era doar poarta către Marea Neagră, principalul partener comercial fiind zona industrială a 
Rusiei, care cerea produsele agricole din Basarabia. 

6. A fost subjugată Basarabia de către România 

Şi astăzi propaganda rusă reia ideile celei sovietice despre cât de rău a trăit basarabenii sub 
guvernarea românească: În anii 1918-1924. a fost realizată o reformă agrară, care a reînviat, de fapt, 
agricultura proprietarului şi a sporit semnificativ diferenţierea socială în sat. Randamentul culturilor 
de cereale în această perioadă a fost destul de scăzut. Deci, în anii 1934-1939. randamentul mediu al 
grâului a fost de 7,6 chintale pe hectar, porumb - 8,7, orz - 5,7, secară - 7,9. Din cauza crizei 
prelungite, preţurile la produsele agricole au scăzut brusc. Productivitatea creşterii animalelor a 
scăzut. Cresterea animalelor intre anii 1916 si 1940. a scăzut cu 30,5%, din care bovine - cu 37,8%, 
cai - cu 19,3%, porci - cu 48,9%, ovine - cu 26,7%. În anii 1934-38. suprafaţa grădinilor a scăzut cu 


* Mai multe detalii în Alexandru V. Boldur, Basarabia și relațiile româno-ruse, Ed. Albatros, Bucureşti, 2000, p. 124 
“VL. Nestorovski, Rutenii din Basarabia, Varşovia, 1905, p.33 (în Ib rusă), apud. Alexandru V. Boldur, op. cir., p. 133 
* M.Chabade, La Bessarabie et le droit de libre disposition des peuples, Berne, 1919 apud. Alexandru V. Boldur, op. 
cit. p. 137 

aproape 16 mii hectare. Şomajul a crescut în provincie, 13-14 mii de şomeri înregistrându-se anual. 
Salariile au scăzut. Salariul mediu al unui lucrător calificat în industria prelucrării metalelor şi al 
industriei alimentare în 1938 a fost de 75% din nivelul din 1928, iar în restul industriei - doar 47%. 
Munca pentru femei şi tineret a fost utilizată activ, iar salariile femeilor au fost de 20-30%, în timp 
ce adolescenţii - cu 25-50% mai mici decât salariile bărbaţilor. Ziua de lucru de opt ore nu a fost 
respectată în mod universal, nu au existat concedii, iar prestațiile de boală şi invaliditate nu au fost 
plătite .” După cum este foarte clar, se extind problemele apărute în timpul Marii Crize Economice 
asupra întregii perioade româneşti, speculându-se cu cifre şi statistici. Să ne amintim cum a arătat 
guvernarea românească: au fost împroprietăriți țăranii, indiferent de etnie, au fost răscumpărate 
rublele ruseşte la un preţ avantajos pentru deținători, au primit dreptul la vot toți bărbaţii, au primit 
un învățământ şi o biserică în limba română, au fost reprezentaţi în Parlamentul și Guvernul de la 
Bucureşti, Cei aştepta pe basarabeni în spaţiul sovietic ? Răspunsul este: războiul civil, 
exproprierile, GULAGUL şi Marea Foame — Holodomor. 
7. Basarabenii au avut de ales între glonţul rusesc şi palma jandarmului român 

Jandarmii, în special cei trimişi din Vechiul Regat au fost acuzaţi de umilirea ţăranilor şi 
torturarea celor care nu le făceau pe plac. A fost vorba de o campanie de presă organizată de doi 
inamici ai României Mari: Alexandru Schmidt şi Aleksandr Nikolaevici Krupenski. Ei au condus un 
grup de foşti mari proprietari de pământ basarabeni la Conferinţa de Pace de la Paris din 1918, 
unde au încercat să influenţeze dezbaterile în defavoarea recunoaşterii Unirii Basarabiei cu 
România. Cei doi au editat în 1919 o broșură cu 15 pagini Summary of events in Bessarabia, apoi 
încă una Bessarabia and Romania. După victoria bolşevicilor în Războiul Civil, A.Schimdt a 
devenit colaborator de bază la revista Basarabia Roșie. 
8. România ne-a trădat în 1940 când ne-a lăsat pe mâna ruşilor 

Să ne amintim că în faţa războiului cu un inamic care putea să ocupe întreaga ţară s-a decis 
retragerea, fără recunoașterea noilor granițe şi aşteptarea momentului prielnic pentru eliberarea 
Basarabiei. Să ne amintim condițiile de atunci: izolarea diplomatică a României, după căderea 
Franţei, izolarea Angliei şi Pactul Ribentropp-Molotov. 
9. Armata română a distrus Chișinăul în 1941 

Dacă ar fi să trecem în revistă principalele probleme în discuţie ele ar putea fi grupate 
astfel:1) Conform tezei oficiale sovietice, Chişinăul a fost distrus de bombardamentele germano- 
române în iunie-iulie 1941 şi, mai ales, la retragerea armatelor germane din august 1944. 2) 
Devastarea oraşului s-ar fi datorat marelui cutremur din octombrie şi noiembrie 1940. 3) Capitala 
basarabeană a fost distrusă de trupele sovietice în retragere în 1941 şi de bombardamentele aliate 
(inclusiv anglo-americane) din 1944. Dincolo de efectele cutremurului, nu putem ignora faptul că la 
aceasta distrugere şi-a adus „prinosul” şi aviația româno-germană. Bombardările Chişinăului, un 
centru strategic important, încep chiar în dimineaţa lui 22 iunie. Ţinta atacurilor au constituit-o, 
înainte de toate, punctele strategice — gările, precum şi locurile de concentrare a trupelor. Avem 
informaţii că au fost bombardate staţiile electrice, Casa radio şi alte obiective industriale. Totuşi, 
bombardamentele nu au fost deloc haotice, adesea avioanele fiind ghidate de la sol de către spioni, 
care indicau ţinta. Ele nu erau nici masive, deoarece asediatorii nu aveau niciun interes să distrugă 
total oraşul, cu atât mai mult să traumatizeze psihologic populaţia, considerată şi tratată drept parte 
a României. Astfel, la începerea asaltului Chişinăului din noaptea spre 16 iulie, comandamentul 
Diviziei blindate româneşti a ordonat deschiderea focului doar „la vederea inamicului” pentru a 
evita „distrugerea inutilă a oraşului şi focuri asupra populaţiei româneşti”. Că nu armata română 
este vinovată de amploarea distrugerilor o arată raportul oficial al proaspăt instalatei administrații 
româneşti care, printr-o Comisie tehnică, a întocmit un raport de evaluare a pierderilor, raport 
efectuat între 25-30 iulie, adică la câteva zile după preluarea controlului asupra capitalei Basarabiei. 
În el citim că la plecarea din Chişinău a armatelor sovietice „majoritatea clădirilor publice, multe 


7 https://ru.wikipedia.org/wiki 

clădiri particulare, precum şi toate clădirile industriale şi comerciale au fost distruse prin minare şi 
incendiere”. 
10. Dacă ne unim cu România, pierdem Transnistria 

Mitul este răspândit în prezent, dovadă broşurile distribuite la mitingul pro-unionist din 2 
decembrie 2017 în Chişinău. Să nu uităm că regimul de la Tiraspol n-a fost recunoscut 
internaţional. Pe de altă parte, teritoriul său n-a făcut parte din România Mare, problema este 
sensibilă pentru cei din Basarabia dar nu şi pentru cei din România. Transnistria este sub ocupaţie 
rusă şi folosită ca instrument de şantaj şi presiune pentru autorităţile de la Chişinău. 

11. Unirea s-a ratat în 1991 

Este un alt mit prezent în discursul din prezent. Momentul respectiv era greu de exploatat 
atunci, după decenii de propaganda sovietică, poate mai aproape de unire suntem acum când se 
poate creea un astfel de moment. 

12. Românii sunt țigani 

Broşura amintită reia şi mitul care este prezent şi în vest, că românii sunt țigani. Este clar o 
propagandă de tip sovietic ce poate fi demontată cu uşurinţă: rromii (ţiganii) nu reprezintă decât 3% 
din populaţie, în urma recensământului din 2011. 

Ca o concluzie, cunoaşterea argumentelor invocate de partea românească şi de cea rusească 
în Justificarea acțiunilor întreprinse în Basarabia, în decursul timpului, reprezintă o necesitate pentru 
înţelegerea prezentului. Centenarul este ocazia perfectă pentru relansarea în dezbatere a unor astfel 
de teme legate de spaţiile româneşti din afara României. Dincolo de argumentele istorice folosite în 
orice stat ca parte a unui discurs ce justifică acţiunile duse în interiorul și dincolo de graniţe, trebuie 
să facem eforturi pentru prezentarea adevărului istoric. Chiar dacă manipularea şi falsul de tip 
sovietic au fost îndepărtate de malurile Prutului, adevărata istorie românească pătrunde greu în 
spaţiul Chişinăului în rândul publicului larg, mass-media fiind preponderent rusofonă. Istoria 
comună poate să fie un element de reapropiere între românii de pe ambele maluri ale Prutului, dar 
nu este suficient. Un stat românesc în care există bunăstare și prosperitate ar fi putut să fie un pol de 
atracţie pentru românii de dincolo de Prut şi problema reunirii să fie pe buzele tuturor românilor de 
peste graniță, dar am eşuat. 


PRIMUL EROU AL RĂZBOIULUI PENTRU ÎNTREGIREA NEAMULUI- 
LT.COL. POENARU BORDEA 


Prof. Călcîi Claudiu Ion 
Şc. Gim. Nanu Muscel Câmpulung 


Străbătând şoseaua care urcă şi 
coboară din  Mateiaş spre Dragoslavele, 
Rucăr, Podu Dâmboviţei, Dealul Sasului, 
Valea Urdii, Giuvala, Fundata, minunându-te 
de frumoasele priveliști spre munţii Piatra 
Craiului, Păpuşa, Sf. Ile, Bucegi, greu îţi vine 
să crezi că acum un secol aici pământul era 
răscolit de obuze, iar frica şi moartea pândeau 
la tot pasul pe localnici şi pe militarii ce 
aşteptau să transpună în viaţă marșul Treceți 
batalioane române Carpaţii... La Grupul de 
acoperire Bran, format din unităţi aparţinând 
Diviziei 3 infanterie, plicul primit de la Corpul 2 armată a fost desfăcut, 
conform ordinului superior, pe 14 august 1916, la ora 20. Trupa aştepta 


Mormântul eroului 
din Fundata 


% https://www.historia.ro/sectiune/general/articol/cine-a-devastat-chisinaul-in-iulie- 1941 

într-un calm aparent puțin mai sus de Podu Dâmboviţei, pe Dealul Sasului, la km 90 pe şoseaua 
Piteşti-Braşov. Doar 5 km îi despărțeau de graniţa din Pasul Giuvala. De aproape doi ani se aflau 
aici fortificând întreaga zonă pentru a preveni un atac prin surprinde din partea armatei K.u.K. 
(indicativul pentru armata austro-ungară). Zona dintre Vama Giuvala (unde se află azi monumentul 
ce aminteşte de modernizarea drumului în 1891, aproape de limita de judeţ între Argeş şi Braşov) şi 
Pasul Posada (culmea ce desparte Podu Dâmboviţei de Rucăr) fusese fortificată cu adăposturi sigure 
contra schijelor, cu tranșee acoperite, cu şanţuri adânci de legătură şi cu locuri destinate pentru 
mitraliere. La Podu Dâmboviţei erau fortificații cu sârmă ghimpată, nuiele şi gropi de lup, urme ale 
lor putând fi văzute şi azi în grădinile localnicilor. Din forturile de la Bucureşti, Focşani şi Galaţi au 
fost aduse tunuri grele. Erau pregătite poziţii noi de artilerie şi drumuri noi, iar şoseaua fusese 
reparată şi întărită. Statul major român a produs aici o adevărată capodoperă a artei de fortificaţii. i 
La ora 21 forţele de atac se pun în mişcare pe trei coloane: Coloana centrală era formată din 
Regimentul 30 Muscel — 3 batalioane şi Regimentul 22 Dâmboviţa. Misiunea era să atace prin 
surprindere pichetul de grăniceri de la Giuvala precum şi secţia de jandarmi din Fundata. Coloana 
din stânga era formată din batalionul 2 din Regimentul 4 Argeș şi trebuia să înainteze pe direcția 
Dâmbovicioara-Ciocanu- Șirnea-Peştera-Măgura-Zărneşti. Coloana din dreapta, formată din 
batalionul 3 din Regimentul 28 infanterie Radu Negru, trebuia să avanseze prin Valea Cheii către 
Fundăţica, iar de acolo să coboare în Moeciul de Sus, apoi să avanseze spre Moeciu de Jos şi apoi 
să treacă peste dealuri în Șimon spre Bran. Misiunea coloanelor din flancuri era, de asemenea, să 
captureze pichetele de grăniceri. În Vama Giuvala grănicerii imperiali au răspuns cu foc de arme şi 
primul român care a primit o moarte de erou a fost lt-col. Gheorghe Poenaru-Bordea, ajutorul 
comandantului Regimentului 30 Muscel. Gloanţele l-au doborât când îndemna soldații înainte şi 
astfel devenea prima jerftă în războiul pentru reîntregirea neamului. Cum a fost posibil ca primul 
schimb de focuri să răpună un ofiţer aflat la la comanda secundă a Regimentului ? Răspunsul îl 
avem în Regulamentul exerciţiilor de luptă intrat în vigoare în 1898 care prevedea, la lupta 
ofensivă, următoarele faze: recunoaşterea, dezvoltarea luptei şi pregătirea atacului, apoi urmărirea 
inamicului în retragere. Asaltul sau sforțarea decisivă însemna ca toate companiile să năvălească 
asupra inamicului, cu drapelul şi ofițerii în faţă şi cu strigăte de Ura !/ prelungite. n Regulamentul 
era însă mult depăşit de evoluţia armamentului şi se va putea vedea, în următoarele încleştări, că 
astfel de atacuri eroice, în care se elimina cu bună ştiinţă efectul focului şi manevra, constituiau o 
mare greşeală. De altfel şi ideea de izbire a inamicului cu mase mari de oameni devenise o tactică 
depăşită. Dispozitivul de atac însemna îngrămădirea unui regiment format din 12 companii, cu peste 
4000 de oameni, pe un front de 1 km, ceea ce făcea ca focul inamic al mitralierelor şi artileriei să fie 
devastator. Revenind la eroul nostru, rămânea în glia patriei un ostaş cu reale calităţi de comandant, 
a cărui deviză era: Atitudinea șefului întotdeauna un real exemplu pentru subordonați pi 
Monumentul ridicat la intrarea în Fundata, în faţa dispensarului comunal adăposteşte rămăşiţele 
celui care, aflat în fruntea soldaţilor musceleni, a intrat în rândul eroilor într-o seară de vineri. 
Strada din faţa Policlinici Câmpulung îi poartă numele, la fel şi o stradă din București. Gheorghe 
Poenaru-Bordea se născuse în 1871 la Bucureşti, a absolvit Şcoala militară de ofițeri de infanterie şi 
cavalerie din cu gradul de sublocotenent în 1894. În 1913, în contextul participării României la Al 
II-lea Război Balcanic, a fost avansat maior, iar la | august 1916 It-col. în Regimentul 30 Muscel. 
Revenind la atacul executat spre Bran alți ofiţeri musceleni vor cădea în luptă pe 15 august, în 
efortul de a alunga Divizia 71 austro-ungară din această localitate: It. Cepeleanu Grigore ca de în 
prima linie sub ploaia de gloanțe, slt. Constantin Gheorghe este lovit de schijele unui proiectil de 
artilerie, alături de ei cad alte 28 grade inferioare, în timp ce 104 ostaşi sunt răniți, cu toţii din 
Regimentul 30 Muscel. Inamicul se retrăsese în dezordine lăsând 150 de soldaţi prizonieri. A urmat, 


” Fritz Ortlepp, Luptele din regiunea Bran și Dragoslavele, traducere din limba germană de preot IL. Răuţescu, Ed. 
Phoenix, Brașov, 2003, p. 29 
1 Col(r) Gheorghe Suman, lect. Univ. Dr. Adrian Mociulschi, Generalul Leonard Mociulschi în conștiința românilor, 
Ed. Univers Științific, Bucureşti, 2008, p.34 
1! Col. dr. Cristache Gheorghe, Ionel Batalli, Ansamblul Monumental de la Valea Mare — Mateiaş, Ed. Militară, 
București, 1985, p. 23 

pe 20 august eliberarea Ţării Bârsei, iar pe 24 august se intra fără luptă în Ţara Făgărașului, veche 
posesiune a domnilor munteni. Alţi musceleni din acelaşi regiment, la 2 septembrie, vor plăti cu 
viața forțarea Oltului între Șercaia şi Hălmeag. Tânărul învăţător din Dragoslavele slt. Nicolae 
Predoiu şi alți 14 soldaţi trec în rândul eroilor, iar 4 ofiţeri şi 64 de soldați sunt răniți. Era doar 
începutul unui război care-şi va arăta groaznica latură asupra locuitorilor şi a plaiurilor muscelene. 


ALEXANDRU MARGHILOMAN - un personaj controversat în cadrul 
evenimentelor din anul Marii Uniri 


Prof. Perţea Sorin-Liceul Th.”Sf.Mc.Sava”-Berca,Buzau 
Prof.Perţea Gianina-Costinela-Liceul Th.”Sf.Mc.Sava”-Berca,Buzau 


Alexandru Marghiloman a fost una din marile 
personalităţi ale vieţii politice de la sfârşitul sec. al XIX — 
lea şi începutul sec. al XX - lea. S-a născut la Buzău, într- 
o familie cu o avere fabuloasă, pe 27 ianuarie 1854. A 
deținut diverse funcții politice și administrative , poziţii 
care i-au permis să aibă decizii importante pentru ţară. A 
fost deputat , senator , ministru al justiţiei , ministru al 
Lucrarilor Publice , ministrul Agriculturii , Industriei , 
Domeniilor şi comerțului , ministru de Externe , ministru 
de Interne şi ministrul Finanţelor. 

Cea mai importantă funcție, însă a fost aceea de 
preşedinte al Consiliului de Miniştrii între 5 martie 1918 şi 
24 octombrie 1918 , mandat care i-a atras titulatura de 
“trădător” prin semnarea armistițului cu Puterile Centrale. 

Restaurată, Vila Albatros, fosta reşedinţă a marelui 
om politic Alexandru Marghiloman, este şi ea printre 
edificiile învăluite în mister. O legendă urbană se referă la 
existenţa unui spirit care ar bântui domeniul aflat la 
marginea Buzăului, care include, pe lângă vila principală, 
ruinele unei cosntrucţii impozante, ale grajdurilor şi parcul dendrologic 

La izbucnirea Primului Razboi Mondial , Al. Marghiloman pleda în Consiliul de miniştri 
pentru depărtarea României de sfera de influență a Rusiei şi neutralitatea țării noastre. Liderul 
conservator a pastrat acestă poziție şi în Consiliul de Coroană din 14 august 1916 , invocând 
pericolul de la Est.Al. Marghiloman credea că Germania este cel mai potrivit aliat al României, care 
poate sprijini statul român să recupereze Basarabia. Înfrângerile suferite de România în toamna 
anului 1916 pe teatrele de luptă din Transilvania, Dobrogea, Muntenia, urmate de retragerea în 
Moldova a armatei şi guvernului liberal, îi întăresc lui Al. Marghiloman convingerea că România a 
pierdut războiul cu Puterile Centrale. Cu acordul lui I.I.C. Brătianu, rămâne în teritoriul ocupat, 
declarându-se gata să încheie o pace cu Centralii, dacă 1 se va permite formarea guvernului. 
Marghiloman era singura persoană acceptabilă atât pentru germani şi austro-ungari, cât şi pentru 
regele Ferdinand. El era cu adevărat omul situaţiei. Trădată de ruşi, înconjurată de duşmani, 
România a trebuit să accepte „Preliminariile de la Buftea”(20 februarie/ 15 martie) . Eroismul 
armatei române din 1917 când a fost oprită ofensiva Puterilor Centrale pe frontul de Est a fost în 
zadar, pentru că Rusia Sovietică a încheiat o pace separată cu Puterile Centrale. Rezultatul a fost 
întreruperea legăturilor cu Antanta, care se făcea prin Rusia. Această situaţie îl determină pe I.I.C. 
Brătianu în primăvara anului 1918 să opteze pentru o pace cu Puterile Centrale. 

Al. Marghiloman acceptă să formeze guvernul pentru a 
salva statul şi monarhia cu prețul semnării unei păci 
umilitoare şi a pierderii popularității. Acceptând să semneze 
Tratatul de pace de la Bucureşti, Al. Marghiloman a obținut 
de la Puterile Centrale acceptarea tacită, să nu se opună 
Unirii Basarabiei cu România. Astfel, deşi învinsă, România 
ar fi ieşit din război cu avantaje teritoriale. Cabinetul 
Marghiloman a păstrat fiinţa de stat a țării, i-a salvat chiar şi 
în nenorocire demnitatea. 

Marea reuşită a lui Marghiloman este începutul 
constituirii României Mari. Mai generoși decât politicienii 
din Regat, basarabenii i-au recunoscut rolul covârşitor. În 
18/30 martie 1918, la Iaşi, doctorul Daniel Ciugureanu, fost 
prim ministru al celui de-al doilea guvern al Republicii 
Democratice Moldoveneşti şi secretar de stat în cabinetul 
„trădătorului” Marghiloman, a accentuat că unirea 
Basarabiei [cu ţara] se datoreză domnului Marghiloman şi 
guvernului său. Al. Marghiloman a răspuns cererii 
Consiliului Naţional Român din Bucovina, condus de Iancu 
Flondor de a trimite trupe române pentru a salva integritatea provinciei primejduită de atacurile 
bandelor rutene şi ucrainiene, care devastau zona. În pofida împotrivirii germanilor, care tratau 
trimiterea de trupe române drept un gest ostil faţă de Germania, Al. Marghiloman a ordonat 
generalului lacob Zadik, comandantul Diviziei 8, ca împreună cu „toţi grănicerii şi jandarmii aflați 
în serviciu pe frontiera Bucovinei” să ocupe localitățile Iţcani şi Suceava şi apoi toată Bucovina. 
Acţiunea a avut loc înainte de a părăsi puterea, 24 oct.-6 nov. 1918, ceea ce-l face pe Marghiloman 
să spună „Retragerea mea nu e o dezertare, în tot cazul, are loc asupra unei apoteoze Bucovina şi 
Nordul Basarabiei. A păstrat ţării o dinastie, o armată şi i-am dat ţării Basarabia şi Bucovina, cu 
integritatea teritoriului.” 

Înlăturat de rege la 24 oct./ 6 nov. 1918, în momentul când victoria aliaţilor devenise certă, Al. 
Marghiloman s-a simţit profund jignit, socotindu-se victima unei „lovituri de stat” dată în favoarea 
lui Ion I.C. Brătianu. Însuși Nicolae Iorga, redutabil adversar al germanofililor şi colaboraţioniştilor, 
apreciază prin autoritatea sa că: „Alexandru Marghiloman a fost tragica victimă a unor grozave 
împrejurări [...] o podoabă a vieţii noastre politice.” 

Printre alte merite ale lui Al. Marghiloman, amintim: lui 1 se datorează faptul că bulgarii n-au 
masacrat populația capitalei. Tot lui i se datorează faptul că regele Ferdinand, familia regală şi 
armata, ce mai rămăsese, n-au trecut în Rusia în anul 1917, aşa cum îndemna generalul H.M. 
Bethelot. Pentru toate acestea, făcute în folosul neamului său, în vremuri grele, Al. Marghiloman 
cel „vândut nemților”, aşa cum amintea un apropiat al său din Ploiești, ziaristul Al. Ştefănescu- 
Câmpina, patronul ziarului „Imparțialul”, „n-are nici măcar un bust din ipsos, în vreo grădină 
publică oarecare.” 

Iată ce scria „Acţiunea Buzăului” din 25 octombrie 1936: „Omul şi-a servit patria şi tronul sub 
doi regi, cu credinţa unui câine, omul care prin sine însuși s-a ridicat la cea mai înaltă culme a 
valorilor patriotice a sfârşit prin a primi în inima care a bătut acolo unde era România săgeata 
epitetului de trădător.” 

În concluzie , putem afirma că Al. Marghiloman a fost un patriot care a acceptat cu bună ştiinţă 
sacrificiul întinării memoriei sale pentru a contribui la salvarea țării în acele vremuri grele. Credem 
că este timpul unei restituiri a memoriei, iar Alexandru Marghiloman trebuie considerat drept unul 
dintre cei mai lucizi politicieni din vremea Marelui Război. 

DE-O VÂRSTĂ CU MAREA UNIRE 


Prof. Ionela Catană Adam 
Şcoala Gimazială Nr. 1 Lerești Mușcel 


În an de mare sărbătoare, când toți românii sărbătoresc Centenarul Marii Uniri, comunitatea 
lereşteană se poate mândri cu încă un eveniment deosebit: domnul Paraschiv Simăn a ajuns la 
venerabila vârstă de 100 ani. Acesta se poate lăuda cu faptul că aniversează Centenarul odată cu 
România. 

Născut cu aproape două luni înaintea Marii Uniri, mai precis la data de 5 octombrie 1918, 
după atâtea evenimente şi necazuri prin care a trecut, domnul Simăn Paraschiv, cunoscut de cei 
apropiaţi ca „nea Chivu,, mai are încă puterea să-şi păstreze zâmbetul pe buze. 

Viaţa lui poate constitui uşor subiect de film deoarece a cunoscut toate tipurile de regimuri 
politice: democrat, autoritar şi totalitar. A avut o copilărie fericită, iar la Bucureşti a avut şansa să-l 
întâlnească pe cel care avea să devină mai târziu ultimul monarh al României, regele Mihai. Până la 
începerea stagiului militar, în perioada 1932-1939, a lucrat ca mecanic la Bucureşti la Atelierele 
Leonida, reprezentanţe ale firmelor Chevrolet și Opel. 

A fost încorporat în anul 1939, an în care s-a declanşat a doua conflagrație mondială, 
desfășurându-şi stagiul într-o unitate de artilerie antiaeriană. Fiind un bun mecanic şi şofer pe un 
camion de 8 tone, marca Henshel, ştiind şi câteva cuvinte în limba maghiară, a fost oprit în unitate 
fiind trimis la distanţe mici pentru a rezolva diverse probleme. Această situație l-a ţinut departe de 
liniile frontului. Situaţia grea din ţară, a făcut ca pe parcursul celor 7 ani de armată, să nu 
beneficieze decât de 14 zile de concediu. În 1946, s-a întors acasă şi chiar dacă a dorit să plece din 
nou la Bucureşti, fiind un familist convins a răspuns cererii mamei sale de a rămâne la Lereşti, 
angajându-se la Uzina de lacăte şi motociclete ce va deveni I.M.S. şi apoi „Aro,, fiind astfel, un 
sprijin pentru familia sa. 

La un an de la revenirea în comună, în 1947, s-a căsătorit cu o lereșteancă, frumoasă şi 
harnică, în vârstă de 22 ani, cu care a avut două fiice. Soţia provenea dintr-o familie numeroasă şi a 
muncit toată viaţa, la războiul de ţesut, fiind un exemplu pentru fiicele sale. Preţuind căsnicia, în 
tinereţe şi-a petrecut timpul liber mai mult cu familia, decât să meargă la diversele petreceri 
organizate în comună. Din păcate, a murit în 1957, iar nea Chivu a rămas cu cele două fiice, având 
grijă de ele şi insuflându-le preceptele creştine. 

Căpitan în rezervă şi veteran de război, nea Chivu a lucrat ca şofer la Uzina „Aro,, până în 
anul 1978, când a ieşit la pensie. În această perioadă, şi-a crescut fetele cu mare drag şi atenţie, 
învățându-le ce înseamnă credinţa, bunătatea şi hărnicia, fiindu-le un adevărat model, sfătuind-le şi 
întâmpinându-le întotdeauna cu zâmbetul pe buze. Avându-l ca exemplu, fetele au învăţat, ajungând 
una inginer mecanic, iar cealaltă lucrând în proiectare la Uzina „Aro,,. 

Nea Chivu a trăit să-şi vadă fiicele căsătorite iar mai târziu, să-şi strângă în braţe şi să crească 
nepoatele. Astăzi, în anul Centenarului Marii Uniri, nea Chivu Simăn poate exclama fericit că 
trăieşte cât România Mare. 

La mulți ani, nea Chivu! 

La mulți ani, România! 


RECONSTITUIRI BIOGRAFICE: ÎNVĂŢĂTORUL ION ROBEA 
OFIȚER REZERVIST ÎN RĂZBOIUL PENTRU ÎNTREGIREA NEAMULUI 


Iulian Boţoghină 


În prefacerea spre modernitate a societăţii româneşti dascălii au avut un rol foarte important, 
fiind acea categorie profesională care avea misiunea de a pregăti, ridica şi modela viitorii cetăţeni ai 
țării, aşa cu erau elevii fiecărei generaţii. Munca de educaţie a copiilor s-a dovedit un proces 
complex, care nu se încheia odată cu orele de clasă, dascălii preocupându-se activ în formarea 
civică a tinerilor de la sate şi oraşe. Astfel că dascălii s-au regăsit printre principalii înfăptuitori ai 
programului de educaţie patriotică ca parte a proiectului naţional de împlinirea statului naţional 
unitar România Mare. 

Stare de fapt care explică de ce dascălii s-a aflat în primele contingente de ofiţeri rezerviști 
care au fost mobilizați încă din prima zi de război în 1916. Mai mult decât atât, implicarea 
nemijlocită în procesul educațional al copiilor de la sate şi oraşe a creat un liant indestructibil în 
relația dascăl-elev, o solidaritate care în cele mai grele clipe de război şi-a dovedit eficiența, 
datorată pe de o parte puterii de pătrundere spirituală şi sufletească a dascălului asupra discipolului, 
pe de altă parte statutului de model civic şi uman cu care discipolul şi-a înnobilat dascălul. 

În cele ce urmează ne vom opri pentru a schița portretul unuia dintre numeroșii dascăli din 
Muscel care au răspuns prezent chemării la arme în Războiul pentru Întregirea Neamului, care chiar 
dacă nu a avut ocazia să lupte în linia întâi, a fost un model al comunităţii, unul dintre fruntașii 
locului, al cărui nume a rămas un cunoscut toponim al oraşului Mioveni. Personajul de față este 
învățătorul lon Robea. 

Ion Robea, român de religie ortodoxă, s-a născut pe 10 noiembrie 1885 în Mioveni, pe atunci 
plasa Davideşti din judeţul Muscel, fiind fiul lui Iosif şi Ileana Robea. 

Absolvent a patru clase de liceu, având noţiuni de limba franceză, lon Robea a îmbrăţişat 
nobila profesie de învățător. Aceste studii l-au poziționat pe lon Robea printre tinerii corpului 
ofițerilor rezervişti, mai apoi urmând cursurile Școlii pregătitoare de ofiţeri în rezervă. 

La şcoala militară a fost încadrat în Compania a III-a, unde Ion Robea a urmat cursurile de 
„Cunoaşterea şi practica regulamentelor” unde a obținut media 7,33, „Aptitudini militare” materie 
la care a obţinut media 8,00, pentru ca la „Purtarea, valoarea morală” să obţină media de 9,33, iar la 
„Topografie” media 7,77. 

La şcoala militară, comandant de companie l-a avut pe căpitanul Ilie Șteflea, viitorul general 
şi şef al Marelui Stat Major (20 ianuarie 1942-23 august 1944), care avea să scrie despre elevul său 
că „se prezintă bine şi este foarte rezistent, cu un temperament energic şi cu caracter bun. A avut o 
purtare foarte bună, este demn, moral şi cu o educaţie bună. Inteligent şi cu bune aptitudini militare. 
Poate comanda bine un pluton. Merită gradul de plutonier”. 

Calităţi care i-au permis elevului-plutonier lon Robea să obțină media generală 8, 1017, cu 
care s-a calificat pe locul 97 din cei 1.189 de cursanţi, fiind declarat promovat. 

Când încă nu împlinise 23 de ani, în ianuarie 1908, lon Robea s-a căsătorit cu loana Mocioiu, 
dovedindu-se o căsnicie rodnică, familia împlinindu-se odată cu naşterea fiecărui copil: Constantin, 
Gheorghiță, Vasilica, Mihai, Margareta, Ileana, Mircea şi Ion. 

La vârsta maturității, pe când avea 31 de ani, învățătorul Ion Robea a fost chemat să susțină 
examenul vieţii şi să dea proba destoiniciei odată cu intrarea României în Marele Război. 

La 24 septembrie 1917, elevul-plutonier t. r. lon Robea a fost mobilizat la Regimentul de 
Marş al Diviziei XII infanterie, până la 15 noiembrie 1917. 

În această perioadă, comandantul regimentului avea să-l observe şi să-l noteze cum că: 
„elevul-plutonier Robea Ion are aptitudini fizice, posedă aptitudini militare, educaţiune militară în 
formare. Îndeplineşte bine serviciul. Comandă și conduce bine un pluton. Merită a înainta la gradul 
de sublocotenent în rezervă”. 

Înaintat la gradul de sublocotenent rezervă în ziua de 15 noiembrie 1917, ofițerul nostru a fost 
mutat în Regimentul 62/70 infanterie, unde l-a avut comandant pe colonelul Grigore Grecescu, unul 
dintre vitejii Muscelului. 

Colonelul Grigore Grecescu nu a ezitat să-l descrie pe sublocotenentul rezervă lon Robea ca 
fiind: „sănătos, rezistent, poate face campanie. Educaţie militară în formare. În instruirea plutonului 
a dat rezultate bune. Are bune aptitudini militare la teren. Posedă cunoştinţe militare generale şi cele 
ale armei necesare gradului său. 

La 16 noiembrie 1917 a venit din regimentul | Marş. La 15 noiembrie 1917 înaintat 
sublocotenent de rezervă. La 9 martie 1918 demobilizat. Nu a luat parte la nicio luptă. 

Calific pe sublocotenentul Robea ion că merită a înainta”. 

Opinie la care a subscris fără nici un amendament şi colonelul Neagu, comandantul Brigăzii 
33 infanterie, care a consemnat: «Menţin notele comandantului regimentului, precum şi propunerea 
de înaintare la gradul de locotenent rezervă, caracterizându-l „Merită a înainta”». 

După demobilizarea din ziua de 9 martie 1918, sublocotenentul de rezervă lon Robea a 
încheiat socotelile cu armata, dovadă că în octombrie 1921 pe când se găsea la comanda 
Regimentului 62/70 infanterie în Garnizoana Târgovişte, colonelul Bianu i-a scris în foaia 
calificativă că: «De la demobilizarea din anul 1918 n-a mai fost chemat în serviciu. Sublocotenent 
de rezervă de la 15 noiembrie 1917, are vechimea cerută de înaintare. N-a făcut serviciu sub 
comanda mea, aşa că nu-l pot nota. După notele din foaia calificativă de pe timpul campaniei 
„merită a înainta”». 

Opinie la care a subscris şi comandantul Brigăzii 23 infanterie, după cum avea să consemneze 
laconic în ziua de 30 noiembrie 1921. 

Însă, comandantul Diviziei 12 infanterie a notat că: „De la 1918 ne mai fiind concentrat, nu 
şi-a pus la curent cunoştinţele gradului. Nu a urmat nici Centrul de instrucție al Corpului 2 armată 
pentru a fi complecte. Bun în grad”: Cu alte cuvinte, nu era de acord cu înaintarea la gradul de 
locotenent de rezervă. 

Fapt reluat în 1924 de comandantul Regimentului 30 „Muscel”, unde a fostînsumat începând 
cu | august 1923, care nota că „Nu îndeplineşte condiţiunile articolului 32 din Legea asupra 
înaintărilor în armată”. 

În ziua de 13 octombrie 1940, ca funcţionar al statului, învățătorul Ion Robea a fost convocat 
la Câmpulung Muscel unde a depus jurământul de credință pentru tânărul rege Mihai I, fapt 
consemnat în procesul-verbal nr. 22.224/940 de la Cercul de Recrutare Muscel. 

După mai puţin de trei luni, la 1 ianuarie 1941, sublocotenentul de rezervă lon Robea a fost 
„şters din controale”, sintagmă care se traduce prin scoaterea din evidenţele armatei române, fiind 
trecut din oficiu în poziţia de retragere pentru limită de vârstă, fapt consemnat în Înaltul Decret 
271/1941. 

În încheiere dorim să punctăm faptul că prezenta reconstituire biografică are menirea de 
întregi portretul acestui dascăl care a marcat destinul a mii de copii din satele şi comunele de 
odinioară adunate şi cunoscute acum ca orașul Mioveni. 

SF. PETRU MOVILĂ (1596-1646) 
Mitropolitul Kievului, dar duhovnicesc făcut de români Ortodoxiei Ecumenice 


Teolog Gabriel Cotenescu 


Coborâtor din vestita familie a movileştilor, 
familie domnească, fiul domnitorului Simion Movilă, 
nepot al lui leremia Movilă şi al Mariei Movilă, fiica a 
lui Petru Rareş, Petru Movilă s-a născut la Suceava în 
anul 1596, decembrie 21. Avea numai patru ani când, 
din cauza fulgerătoarei înaintări a lui Mihai Viteazul în 
Moldova a luat drumul pribegiei în Polonia împreună 
cu întreaga familie, iar la vârsta de 11 ani, rămas orfan 
de tată, ia din nou drumul Poloniei, stabilindu-se in 
orasul Zolkiev. 

Învăţase carte în familie, în casa părintească şi 
apoi la Şcoala Ortodoxă a Frăției din Liov, unde 
studiase limbile: slavonă, greacă şi latină, pe langă 
disciplinele: gramatică, poetică, retorică, filosofie si 
teologie. Afară de acestea, potrivit obiceiului nobililor 
poloni, Petru a trebuit să înveţe şi meştesugul armelor 
sub ocrotirea Hatmanului Jolkievizischi pâna la vârsta 
de 24 de ani. la parte la lupta de la Hotin (1621), iar 
după încheierea păcii între poloni şi turci, regele 
Sigismund recomandă călduros Vizirului pe Petru 
Movilă să fie făcut Domn al Moldovei, dar Petru, 
potrivit înclinaţiei, se hotărăşte să se călugărească. Era 
de fapt, nepot al călugărului Ioanichie şi al Mitropolitului Gheorghe. A fost uns în monahism şi ales 
arhimandrit — egumen al Mănăstirii Pecerska din Kiev, fiind confirmat şi de regele Poloniei în 
acelaşi an. 

Biserica Ortodoxă din Polonia, din vremea aceea, cuprindea si Ucraina întreagă, cu Kievul, 
iar dupa unirea cu Roma, încheiată la Brest-Litovsk (1596), starea culturală a ortodoxilor din părțile 
polone, din Rusia moscovită, din Moldova şi din Muntenia slăbise foarte mult. Şcoli nu erau 
aproape deloc, iar tipografiile din Liov îşi încetaseră lucrul şi se risipiseră. Şi la Patriarhia 
Ecumenică din Constantinopol aveau loc mari zguduiri, apăruseră şcoli iezuite care atrăgeau pe fii 
boierilor din Moldova. În vâltoarea acestor împrejurări s-a ivit învățatul moldovean Petru Movilă, 
lerarhul care în sec. al XVII —lea sta ca un uriaş înfruntând furtunile care se abătuseră asupra 
Bisericii Ortodoxe. 

Petru Movilă, încă de pe când era Egumenul mănăstirii Pecerska începe să-şi îndeplinească 
planul său chibzuit de întărire a Bisericii Ortodoxe. Foloseşte bogăţia moştenită de la părinţi, cum 
singur spune: “am întrebuinţat-o pentru ajutorarea Bisericii”. _Rânduieşte tipografie si tipăreşte cărți 
de slujbă si învăţătură la Lavra Pecerska pentru bisericile ortodoxe. Acolo in 1621 întemeiază 
şcoala înaltă, Colegiul, şcoala care este temelia Academiei Duhovnicesti din Kiev, de unde “izvora 
lumina pentru întreaga ortodoxie”. Petru Movilă îi întocmeşte program de învăţământ după modelul 
Universităţilor din Apus, o subordonează Mitropolitului Kievului, care-i numea pe rector si 
profesori. Se preda în limba latină şi era înzestrată cu bibliotecă, iar Petru i-a lasat prin Testament 
avere si epitropie aleasă. 

La stăruința lui Petru Movilă, regele Vladislav dă libertate de cult Bisericii Ortodoxe din 
Polonia, având dreptul de a avea Biserici, spitale si tipografii. Drept recunoştinţă credincioşii 
ucrainieni, într-un singur glas l-au ales Arhiepiscop-Mitropolit al Kievului şi al întregii Rusii. A fost 
recunoscut de Patriarhul Ecumenic Kievil Lucaris şi la 28 aprilie 1633 a fost hirotonit Arhiereu în 
Biserica cea mare a Movileştilor din Liov, iar la 5 iulie acelaşi an, Kievul l-a primit cu alai 

împărătesc. Mitropolitul Petru Movilă înalţă Colegiul, la rangul de Academie, (prima universitate 
ortodoxă), sporeşte numărul de tipografii în Kiev şi în ţară. 

Patriotul Mitropolit Movilă nu uită de ţara sa de baştină şi întinde daniile sale în Moldova 
lui Vasile Lupu, ajutându-l frățeşte pe iscusitul Mitropolit al Moldovei, Varlaam şi pe vestitul 
învăţat muntean Udrişte Năsturel — cumnatul lui Matei Basarab. Trimite şirft, meşteri şi podoabe lui 
Matei Basarab pentru tipografiile de la Câmpulung şi Govora, unde in 1643 (la Câmpulung) se 
tipăreşte “Învăţături pentru toate zilele” (Cazanie pe scurt), “Învățăturile duhovniceşti pentru tineri” 
(60 de foi), tălmăcită în româneşte de grecul Melhisedec din Moreea ajuns egumen la Mănăstirea 
Domnească din Câmpulung. Tot cu sprijinul lui Petru Movilă s-a întemeiat Colegiul lui Vasile Lupu 
de la Mănăstirea Trei Ierarhi din lasi, 1640, trimițând acolo pe rectorul Academiei din Kiev 
Sofronie Pociapski însoțit de patru dascăli renumiţi. De numele lui Petru Movilă se leagă vestita 
Mărturisire Ortodoxă izvorîtă din mintea pătrunzătoare a Mitropolitului, cum şi sinodul adunat la 
laşi în 1642. 

În 1644, Petru Movila vine la Iaşi pentru a cununa pe Maria, fiica lui Vasile Lupu, cu 
nobilul Polon Jianus Rudewil. 

Văzuse lumina zilei la Suceava, copilăria îi fusese legănată de legendele moldoveneşti, Petru 
Movilă a păstrat strânse legături cu Moldova până la sfârşitul vieţii în sufletul său. În lucrarea 
rămasă de la el “Însemnări”, aminteşte cu duioşie datini româneşti din Moldova: cumetrii, tăierea 
moţului, hramuri de mănăstiri şi încă de când era Arhimandrit iscăleşte “fiul domnului Moldovei”. 
Iată un model exemplar de patriotism! 

După o păstorire de 13 ani, la 22 dec. 1646, Mitropolitul Petru Movilă a trecut la cele 
veşnice, fiind înmormântat după dorinţa sa la Biserica Mănăstirii Pecerska lângă strana stangă . 
Biserica Ortodoxă recunoscătoare petru opera sa, l-a canonizat pe acest mare cărturar român ca 
Sfânt al Bisericii Ortodoxe, trecându-l în calendarul Ortodox la data de 22 decembrie, data săvârșirii 
sale: t Sf. Ierarh Petru Movilă, Mitropolitul Kievului. 

Şi acum, după 420 de ani de la naşterea sa şi 372 de la trecerea sa în eternitate este actuală 
lauda pe care i-a adus-o învățatul istoric rus Valenin, care se întreabă: “care dintre cei doi bărbaţi cu 
numele de Petru este reformatorul îndrăzneţ al Imperiului Rusesc, şi căruia, prin urmare i se cuvine 
titlul istoric de “Mare”: Petru I, tarul Rusiei, sau Petru Movilă?” 

DIN ACTIVITATEA GRUPULUI DE INIȚIATIVĂ AL FILIALEI „MUȘCEL” 


Economist Cornel Stoian, Rucăr-Muscel, secretar-trezorier 


În revista nr.8 / 2016 , s-a făcut bilanţul activităţii a unui deceniu de la constituirea filialei Muşcel, 
a S.Ș.I.R-an jubiliar 2015. Activitatea ultimilor 11 ani a filialei a fost legată de personalitatea 
istorică a preşedintelui şi redactorului şef- Profesor Vintilă Purnichi, un neobosit OM pe tărâmul 
istoriei(locale, muscelene, argeşene) şi nu numai, precum și al culturii.Spre finele anului 2016, 
începutul anului 2017, activitatea filialei muscelene se opreşte brusc, din cauza bolii, care îi macină 
sănătatea şi organismul său plăpând cedează. 

În noaptea de Înviere, în jurul orelor 24, a anului 2017, părăseşte această lume, care i-a fost 
potrivnică şi nedreaptă, fiind încercat de pierderea a două fiice în floarea vârstei. 

Inima şi sufletul istoricului Vintilă Purnichi, care s- a contopit cu filiala Muscel, şi cu revista 
„„Muscelul” pe care le-a condus cu competenţă, pasiune şi dragoste, s-a oprit la miezul nopții de 14- 
15 aprilie 2017. 

Datoria noastră este să ducem mai departe crezul său pentru care a muncit şi a luptat fiind un 


prd ă 


„neostenit întru lumină”. 

După plecarea sa în universul stelar, unde s-a întâlnit cu ceilalți istorici, un grup de oameni 
inimoşi, cu suflet mare, la inițiativa domnilor :ing.scriitor Miu Agricola-Constantin și economist 
Cornel Stoian, compus din ll persoane de profesii și preocupări diferite, timp de 6 
luni(noiembrie2017-aprilie 218) s-a lucrat intens în cadrul Casei de Cultură „Tudor Mușatescu”- 
Câmpulung, în vederea reluării activităţii filialei şi revistei. 

Grupul de iniţiativă s-a întrunit din 10 în 10 zile timp de 6 luni, un sprijin deosebit l-am avut din 
partea directorului Liviu Cioacă, în special în sponsorizarea a două numere (9-10), şi în punerea la 
dispoziție a locației, unde ne -am întrunit. 

Activitatea filialei şi reapariția revistei au avut ca scop: 

a. reluarea activității filialei 
b.relansarea activităţii filialei 
c.reapariția revistei „„Muscelul” 

În acest scop am discutat şi am hotărât să implementăm o serie de măsuri: 

-intrarea în posesia cererilor de înscriere a membrilor filialei, dosar care ne- a fost pus la dispoziție 
de familie, prin preotul paroh Gheorghe Cârstina. 

-în baza acestui dosar ne-am preocupat de clarificarea evidenţei(membrii activi, dornici sâ rămână 
în filială, membrii care s-au retras la cerere, scoaterea din evidenţă a celor care nu şi-au achitat 
cotizaţia, precum şi a celor decedați. 

-măsuri organizatorice pentru apariția revistei nr.9/2017 (în acest scop s-a selectat din cele 8 numere 
anterioare, un număr de 12 articole, semnate de Vintilă Purnichi, iar un număr de 14 articole 
omagiale au fost semnate de oameni de profesii diferite) 

-măsuri practice în vederea apariției revistei nr.10 /2018, în vederea Centenarului Unirii de la 1918 
(s-a luat legătura cu istorici şi oameni de cultură pentru trimiterea de articole până la 15.09.2018) 
-s-au făcut diligenţele necesare pe lângă directorul Liviu Cioacă pentru a sponsoriza cele două 
numere, deoarece filiala nu avea bani. 

-asigurarea interimatului filialei „„Muscel” până la alegerea noilor organe de conducere, care au fost 
fixate pentru 8 iunie 2018- interimat asigurat de către prim-vice preşedintele profesor Marcel 
Vintilă cu sprijinul grupului de inițiativă.- 

-s-a luat legătura cu conducerea centrală a S.Ș.I.R, de către profesorul Oană Ion, care a şi participat 
la Consiliul Naţional, de la Târgovişte( unde a expus situaţia și măsurile luate pentru revigorarea 
filialei) 

-clarificarea statutului filialei(deoarece se dorea alipirea filialei de o altă filială, sau transformarea 
ei în sucursală) 

-măsuri prectice şi organizatorice în vederea alegerilor în filială pentru noile organe de conducere 
-s- au stabilit persoanele care vor prezenta rapoarte de activitate(prof.Marcel Vintilă, ec.Cornel 
Stoian şi ec.Nicușor Oncioiu) 

-s-a decis ca în timpul alegerilor din filială (8iunie 2018) grupul de inițiativă să se desființeze, 
încetându-şi activitatea) 

În timpul alegerilor s-au făcut multe propuneri de către cei prezenţi, pentru îmbunătăţirea pe un 
plan superior a activităţii filialei pe termen scurt şi mediu, şi s-a ales: Consiliul de Conducere(1 1 
membrii), Comitetul de redacție(3 membrii) şi Comisia de Cenzori(3 membrii) din oameni 
profesioniști şi competenți. 

Cei aleşi în 8 iunie 2018 vor desfășura în așa fel activitaea, încât să ducem mai departe misiunea şi 
crezul în care a crezut profesorul, istoricul, omul de cultură şi mai ales „OMUL” Vintilă Napoleon 
Purnichi. 

